title: নিকিতা ক্রুশ্চেভ

text:
১৯২৫ সালের মাঝামাঝি সময়ে স্ট্যালিনো'র নিকটে পেট্রোভো-ম্যারিনস্কি নিয়ে গঠিত রাইকোম বা জেলায় পার্টির সচিব হিসেবে নিযুক্ত হন। রাইকোম হচ্ছে ৪০০ বর্গকিলোমিটার আয়তনবিশিষ্ট এলাকা। ক্রুশ্চেভ ধারাবাহিকভাবে নিজ সাম্রাজ্যকে তুলে ধরেন এবং যে-কোন ক্ষুদ্র বিষয়েও তিনি গভীর আগ্রহ দেখাতেন।
১৯২৫ সালের শেষ দিকে মস্কোতে অনুষ্ঠিত চতুর্দশ সোভিয়েট কমিউনিস্ট পার্টিতে তিনি বিনা প্রতিদ্বন্দ্বিতায় প্রতিনিধি হিসেবে নির্বাচিত হন।


title: নিকিতা ক্রুশ্চেভ

text:
১৯১৭ সালের শুরুর দিকে ক্রুশ্চেভ লাজার কাগানোভিচের সাথে সাক্ষাৎ করেন। ১৯২৫ সালে কাগানোভিচ ইউক্রেনে কমিউনিস্ট পার্টির প্রধান হয়েছিলেন। ক্রুশ্চেভ দ্রুততার সাথে তার পৃষ্ঠপোষকতা পেয়ে উৎসাহিত হয়েছিলেন।
১৯২৬ সালের শেষ দিকে স্ট্যালিনো পার্টির নির্দেশনায় ২য় পদধারী ব্যক্তি ছিলেন তিনি। টাউবম্যানের মতে, ক্রুশ্চেভের প্ররোচনায় নয়মাসের মধ্যে প্রধানের পদ থেকে কনস্টান্টিন মোইসেঙ্কোকে বিতাড়িত করেন।
কাগানোভিচ ইউক্রেনের সাবেক রাজধানী খারকোভে নিকিতা ক্রুশ্চেভকে ইউক্রেনে পার্টির কেন্দ্রীয় কমিটিতে প্রধানের দায়িত্ব অর্পণ করে স্থানান্তর করেন।
১৯২৮ সালে ক্রুশ্চেভ কিয়েভে স্থানান্তরিত হন। সেখানে তিনি পার্টির সংগঠনে ২য় পদমর্যাদার অধিকারী হন।
১৯২৯ সালে নিকিতা আবারো তার শিক্ষালাভের বিষয় নিয়ে দৃষ্টিতে পড়েন। ক্রুশ্চেভ তার পড়াশোনা সম্পন্ন না করলেও পার্টিতে তার ভূমিকা সমুজ্জ্বল ছিল।
যখন বিদ্যালয়ের পার্টির সদস্যগণ জেলা পার্টির সম্মেলনে একদল ডানপন্থী পাঠায় তখন প্রাভদা বিস্ময় প্রকাশ করেছিল।
ক্রুশ্চেভ খুব দ্রুত পার্টির উঁচু সারির নেতা হতে লাগলেন। প্রথমে বাউম্যান জেলায় এবং পরে সবচেয়ে গুরুত্বপূর্ণ ও বড় জেলা হিসেবে ক্রাজনোপ্রেজেনেনস্কি জেলায় পার্টি প্রধান হন।
১৯৩২ সালের মধ্যে মস্কোর পার্টি সংগঠনে ক্রুশ্চেভ দ্বিতীয় পদমর্যাদার অধিকারী হন যা ছিল কাগানোভিচের পরপরই। ১৯৩৪ সালে তিনি নগরের পার্টি প্রধান হন এবং পার্টির কেন্দ্রীয় কমিটির সদস্য হন।
জীবনীকার উইলিয়াম টম্পসনের মতে ক্রুশ্চেভ পার্টির মধ্যে সবচেয়ে নীচের সারিতে থেকেও যতোটানা স্ট্যালিনের সাহচর্য্য পেয়েছেন, তারচেয়ে বেশী পেয়েছেন কাগানোভিচের তরফে।
মস্কো নগরে সংগঠনের প্রধান হিসেবে ক্রুশ্চেভের নেতৃত্বে মস্কো মেট্রো'র নির্মাণ কার্য চলে যদিও এর সামগ্রিক দায়িত্বে ছিলেন কাগানোভিচ। পূর্বঘোষিত সময়সীমা হিসেবে ৭ নভেম্বর, ১৯৩৪ সালে মস্কো মেট্রো চালুর ঘোষণা দেয়ায় পরিখা নির্মাণে যাবতীয় ঝুঁকি গ্রহণ-সহ প্রচুর সময় ব্যয় করেন নিকিতা।
আকস্মিকভাবে দূর্ঘটনা ঘটায় মেট্রোটি ১ মে, ১৯৩৫ সাল পর্যন্ত চালু না হওয়া সত্ত্বেও নিকিতা ক্রুশ্চেভ নির্মাণকার্যে তার অসাধারণ ভূমিকার জন্য অর্ডার অব লেনিন পুরস্কার গ্রহণ করেন।
পরবর্তী বছরে তিনি পার্টি প্রধান হিসেবে মস্কো ওব্লাস্ট প্রদেশের দায়িত্ব গ্রহণ করেন।


title: নিকিতা ক্রুশ্চেভ

text:
স্ট্যালিনের দপ্তরে প্রাপ্ত দলিল-দস্তাবেজে ঘেঁটে দেখা যায় যে, ক্রুশ্চেভ ১৯৩২ সালের শুরুর দিকে সভায় উপস্থিত ছিলেন। স্ট্যালিন এবং ক্রুশ্চেভের মধ্যে খুব দ্রুত সুন্দর সম্পর্ক বৃদ্ধি পেতে থাকে। ক্রুশ্চেভ একনায়কতন্ত্রকে বেশ পছন্দ করতেন এবং খুব দামী পোষাক পড়ে অনানুষ্ঠানিক সভায় প্রবেশ করতেন। স্ট্যালিনের ডাচা'য় নিমন্ত্রিত হতেন তিনি নিয়মিতভাবে। স্ট্যালিন তার অধীনস্থ ক্রুশ্চেভের কাছ থেকে উষ্ণ অভ্যর্ত্থনা ও সংবর্ধনা পেতেন। ১৯৩৪ সালের শুরুতে স্ট্যালিন সাজানো বিচারের মাধ্যমে নির্দয়ভাবে হত্যাযজ্ঞ আরম্ভ করলেন। ১৯৩৬ সালে বিচারকার্য্যে ক্রুশ্চেভ তার সমর্থন ব্যক্ত করেন। মস্কো ওব্লাস্টে ক্রুশ্চেভ তার অনেক বন্ধু ও সহকর্মীর হত্যাকাণ্ডের সাথে সম্পৃক্ত থাকেন।
কর্মজীবনের শুরুতে তার সাথে যারা কর্মরত ছিলেন তাদেরকে গ্রেফতারে সহায়তা করেন। পার্টির নিয়ম অনুযায়ী ক্রুশ্চেভ গ্রেফতারের জন্য প্রয়োজনীয় অনুমোদন নিতেন এবং তার বন্ধু কিংবা সহকর্মীদের রক্ষা করার জন্য অল্প কিছু করতেন কিংবা কিছুই করতেন না। দলীয় নেতৃবৃন্দ শত্রু নির্ধারণের জন্য নির্দিষ্ট সংখ্যা বরাদ্দ দিতেন এবং গ্রেফতার করাতেন। জুন, ১৯৩৭ সালে পলিটব্যুরো ৩৫,০০০ শত্রুকে মস্কো থেকে গ্রেফতার করে। তন্মধ্যে ৫ হাজার ব্যক্তিকে প্রাণদণ্ড দেয়। দু'সপ্তাহ পর নিকিতা ক্রুশ্চেভ পলিটব্যুরো'র আদেশ পেলে তিনি যোশেফ স্ট্যালিন বরাবরে ৪১,৩০৫ জন আসামী এবং ধনাঢ্য কৃষক বা কুলকদেরকে গ্রেফতারের সংবাদ পাঠান। এতগুলো বন্দীদের মধ্যে প্রায় ৮,৫০০ জনকে হত্যা করা হয়। স্ট্যালিন ক্রুশ্চেভকে ব্যক্তিগতভাবে অভিযোগকরণসহ তার দৃষ্টিসীমায় থাকতে এবং তার সম্মতির জন্য অপেক্ষা করতে বলেছিলেন। ক্রুশ্চেভ ১৯৩৮ সালে পলিটব্যুরো'র সদস্য হবার জন্য প্রার্থী হয়েছিলেন এবং মে, ১৯৩৯ সালে পূর্ণাঙ্গ সদস্য হিসেবে তাতে মনোনীতও হন। ১৯৩৭ সালের শেষদিকে স্ট্যালিন ক্রুশ্চেভকে কমিউনিস্ট পার্টির প্রধান হিসেবে ইউক্রেনে নিযুক্ত করেন। অতঃপর তিনি ১৯৩৮ সালের জানুয়ারি মাসে মস্কো থেকে ইউক্রেনের রাজধানী কিয়েভে চলে যান। ক্রুশ্চেভের প্রত্যাবর্তনের পরপরই গ্রেফতার কার্যক্রম পুরোদমে চলতে থাকে। ইউক্রেনের পলিটব্যুরো সংগঠনের ব্যুরোর সকল সদস্যের মধ্যে এবং সচিব হিসেবে মাত্র একজনকে গ্রেফতার করা হয়েছিল। সকল সরকারি কর্মকর্তা এবং রেড আর্মির কমাণ্ডারদেরকে অন্যত্র স্থানান্তরিত করা হয়। ক্রুশ্চেভের প্রত্যাবর্তনের কয়েক মাস পর গ্রেফতারকৃত সকল ব্যক্তিকে মৃত্যুদণ্ড প্রদান করা হয়।


title: নিকিতা ক্রুশ্চেভ

text: ১৯৩৯ সালে ১৪'শ ইউক্রেনের পার্টি কংগ্রেসের ভাষণে নিকিতা ক্রুশ্চেভ বলেন,


title: নিকিতা ক্রুশ্চেভ

text:
কমরেডগণ,
আমরা অবশ্যই জনগণের সকল শত্রুর মুখোশ খুলে দেব এবং নিষ্ঠুর চিত্তে তাদেরকে ধ্বংস করব। কিন্তু আমরা অবশ্যই একজন সৎ বলশেভিকেরও ক্ষতি হতে দেব না। আমরা অবশ্যই অপবাদকারীদের বিরুদ্ধে আমরণ সংগ্রাম পরিচালনা করে যাব।
সোভিয়েট সেনাবাহিনী পোল্যান্ডের পূর্বাঞ্চল ১৭ সেপ্টেম্বর, ১৯৩৯ সালে দখল করে। তখন নিকিতা ক্রুশ্চেভ স্ট্যালিনের নির্দেশনায় ঐ সেনাদলের নেতৃত্ব দেন। দখলকৃত এলাকাগুলো প্রাচীন ইউক্রেনের অন্তর্ভুক্ত ছিল বলে জানা যায় এবং বর্তমানে তা ইউক্রেনের পশ্চিমাঞ্চল হিসেবে পরিচিত। অনেক অধিবাসীই পোল্যান্ড-সোভিয়েত ইউনিয়নের মধ্যেকার চুক্তির ফলে সোভিয়েট সেনাদলকে অনিচ্ছাকৃতভাবে স্বাগতঃ জানাতে বাধ্য হয়। তারা ভেবেছিল যে ভবিষ্যতে তারা হয়তো স্বাধীন হবে।
ক্রুশ্চেভের ধারণা ছিল - দখলকৃত এলাকাগুলো সোভিয়েট ইউনিয়নের ভোটের জন্য কাজে লাগবে। যখন নতুন অধিবেশন শুরু হয় তখন সোভিয়েটদের আবেদন সুপ্রিম কোর্টে মঞ্জুর হয়। ইউক্রেনের সোভিয়েট সোশ্যালিস্ট প্রজাতন্ত্র ১ নভেম্বর, ১৯৩৯ সালে পশ্চিম ইউক্রেনকে তাদের প্রজাতন্ত্রে অন্তর্ভুক্ত করে।


title: নিকিতা ক্রুশ্চেভ

text:
জুন, ১৯৪১ইং সালে সোভিয়েত ইউনিয়নে জার্মানদের অধিগ্রহণ হিসেবে অপারেশন বার্বারোসা পরিচালিত হয়। তখনও ক্রুশ্চেভ কিয়েভে তার পদে নিয়োজিত ছিলেন। স্ট্যালিন রাজনৈতিক সহযোদ্ধা হিসেবে নিকিতাকে নিযুক্ত করেন। মস্কোতে নিকিতা একদল ফ্রন্টের অভ্যন্তরীণ দায়িত্ব গ্রহণ করেন যার প্রধান কাজই ছিল স্থানীয় সামরিক কমাণ্ডারদের সাথে রাজনৈতিক নেতাদের একত্রিত করা। স্ট্যালিন ক্রুশ্চেভকে নিয়োগ দেন সামরিক কমাণ্ডারদেরকে কড়াকড়ির মাধ্যমে নিয়ন্ত্রণ করার জন্য। এর ফলে কমাণ্ডাররা তার মাঝে স্ট্যালিনের প্রভাব দেখতে পান। জার্মানদের অভিযানের ফলে ক্রুশ্চেভ সৈন্যদলের সাথে একযোগে কাজ করেন। প্রথমে প্রতিরক্ষা কার্যক্রম এবং পরে শহরকে রক্ষা করার প্রাণান্তঃকর চেষ্টা করেন। স্ট্যালিনের নির্দেশক্রমে শহরকে যে-কোনভাবে রক্ষা করার জন্য রেড আর্মি মোতায়েন করা হয়। কিন্তু ১৯৪১ সালের কিয়েভের যুদ্ধে জার্মান সেনাদল কর্তৃক শহরটি অবরুদ্ধ হয়। জার্মানরা জানায় তারা ৬ লক্ষ ৫৫ হাজার লোককে বন্দী করে।
সোভিয়েটদের মতে ৬,৭৭,০৮৫ জনের মধ্যে ১,৫০,৫৪১ জন ব্যক্তি পলায়ণের মাধ্যমে আত্মরক্ষা করতে পেরেছিল। প্রাথমিক তথ্যাবলীতে ক্রুশ্চেভের ভূমিকা নিয়ে প্রশ্ন দেখা দেয়। মার্শাল গিওর্গী জুকভের মতে, ১৯৫৭ সালে ক্রুশ্চেভ এ বিষয়ে স্ট্যালিনকে কিয়েভে সেনাদল প্রত্যাহার করতে উদ্বুদ্ধ করেননি। এছাড়াও, ক্রুশ্চেভ স্মৃতিচারণ করে বলেন - তিনি এবং মার্শাল সিমন বুদুন্নী প্রস্তাব দিয়েছিলেন মস্কো থেকে মার্শাল সিমন টিমোশেঙ্কো আদেশ নিয়ে আসা পর্যন্ত সোভিয়েট বাহিনীকে তাদের অবস্থান ধরে রাখার জন্য। অন্যদিকে ক্রুশ্চেভের শুরুরদিকের জীবনীকার মার্ক ফ্রাঙ্কল্যান্ড বলেছেন, রেড আর্মির দায়িত্ব প্রদান করায় নেতার প্রতি ক্রুশ্চেভের বিশ্বাসে ভাঙ্গনের পরিবেশ সৃষ্টি করে বিচলিত করেছিল।


title: নিকিতা ক্রুশ্চেভ

text: ১৯৪২ সালে ক্রুশ্চেভ দক্ষিণ-পশ্চিম ফ্রন্টের দেখাশোনা করেন। তিনি এবং টিমোশেঙ্কো প্রস্তাবনা দিয়েছিলেন যে খারকোভ এলাকায় বড় ধরণের পাল্টা আক্রমণ করার জন্য। যোশেফ স্ট্যালিন এ পরিকল্পনার একটি অংশ অনুমোদন করেন। এতে ছয় লক্ষ চল্লিশ হাজারেরও অধিক রেড আর্মির সদস্যগণ আক্রমণে জড়িত ছিলেন। জার্মানরা খারকোভ আক্রমণকে প্রতিহত করার জন্য ফাঁদ পাতে। ১২ মার্চ, ১৯৪২ইং সালে সোভিয়েট আক্রমণ ফলপ্রসূ হিসেবে দেখা দেয়। কিন্তু পাঁচ দিনের মধ্যেই জার্মান বাহিনীর আক্রমণে সোভিয়েটবাসী এবং রেড আর্মির সদস্যগণ সমূহ বিপদের মধ্যে পড়ে। স্ট্যালিন পাল্টা আক্রমণের চিন্তাধারাকে প্রত্যাখ্যান করলে রেড আর্মিকে জার্মানরা ঘিরে রাখে। সোভিয়েট ইউনিয়নের দুই লক্ষ সাতষট্টি হাজার সৈন্য আটক হয়। তন্মধ্যে দু'লক্ষেরও অধিক অধিবাসী ছিল। স্ট্যালিন টিমোশেঙ্কোকে পদাবনমন করেন এবং পুণরায় ক্রুশ্চেভকে মস্কোতে ডেকে পাঠান।


title: নিকিতা ক্রুশ্চেভ

text: ক্রুশ্চেভ ১৯৪২ সালের আগস্টে "নগরের জন্য যুদ্ধ" নামে পরিচিত স্ট্যালিনগ্রাদের যুদ্ধে স্ট্যালিনগ্রাদ ফ্রন্টে যোগ দেন। উক্ত নগরের প্রতিরক্ষায় নিয়োজিত জেনারেল ভ্যাসিলি চুইকোভের মতে, "স্ট্যালিনগ্রাদের প্রতিরক্ষায় তার তেমন কোন উল্লেখযোগ্য ভূমিকা ছিল না। কিন্তু তার সংক্ষিপ্ত ভূমিকাই তাকে পরবর্তীতে প্রধানমন্ত্রীত্বে নিয়ে যেতে সাহায্য করেছে"। মৃত্যু পরবর্তীতে যুদ্ধে তার ভূমিকার জন্য তিনি গর্ববোধ করেছেন। মস্কোয় স্ট্যালিনের সাথে সাক্ষাৎ শেষে তিনি স্ট্যালিনগ্রাদে থেকে গেলেন এবং কমপক্ষে একজনকে হত্যা করেছেন। তিনি জার্মানদের বিরুদ্ধে পাল্টা আক্রমণের প্রস্তাবনা দিয়েছিলেন। ঝুকোভ এবং অন্যান্য জেনারেলদের পরিকল্পনা নিয়ে গড়া হয়েছিল অপারেশন ইউরেনাস। এ পরিকল্পনায় সোভিয়েট সেনাদের অবস্থান, ব্যুহ তৈরী এবং জার্মানদের ধ্বংস করা ছিল অন্যতম। পরিকল্পনার বিষয়বস্তু অত্যন্ত গোপনীয়তার সাথে রক্ষা করা হয়। অপারেশন ইউরেনাস পরিচালনার পূর্বে ক্রুশ্চেভ সোভিয়েট সৈন্যদের প্রস্তুতিপর্ব, নীতি-নৈতিকতা, নাজি বন্দীদেরকে প্রশ্নবানে জর্জরিত করা এবং কিছু গুজব তৈরী করা-সহ বিভিন্ন বিষয়াদিতে অনেক সময় ব্যয় করেন।


title: নিকিতা ক্রুশ্চেভ

text:
স্ট্যালিনগ্রাদে ফিরে আসার কিছুদিন পরই ব্যক্তিগত ও পারিবারিক সমস্যায় জড়িয়ে পড়েন নিকিতা ক্রুশ্চেভ। তার ছেলে লিওনিদ যুদ্ধ বিমানের পাইলট ছিলেন।
১১ মার্চ, ১৯৪৩ ইং সালে যুদ্ধ বিমানটিতে গুলিবর্ষণের ফলে নিহত হয় লিওনিদ। পরবর্তীতে অবশ্য লিওনিদের মৃত্যুরহস্য নিয়ে বিতর্কের ঝড় ওঠে। একটি মতে জানা যায়, বিমান দূর্ঘটনায় লিওনিদ পতিত হলে প্রথমে আটক ও পরে জার্মানদেরকে সহায়তা করেন। যখন লিওনিদ পুণরায় সোভিয়েত সেনাদের হাতে ধরা পড়েন তখন নিকিতা ক্রুশ্চেভ যোশেফ স্ট্যালিনের কাছ থেকে জীবন ভিক্ষা চেয়েও তাকে বাঁচাতে পারেননি। স্ট্যালিনের আদেশে লিওনিদ ক্রুশ্চেভকে হত্যা করা হয়। সোভিয়েট দলিল-দস্তাবেজে যদিও সহায়ক কোন প্রামাণ্য দলিল নেই, তবুও কয়েকজন ইতিহাসবিদদের অভিমত যে লিওনিদ ক্রুশ্চেভের তথ্যাদি যুদ্ধের পর হস্তান্তরিত হয়েছে।


title: নিকিতা ক্রুশ্চেভ

text: পরবর্তী বছরে লিওনিদ ক্রুশ্চেভের উইংমেট বলেছেন যে তিনি ধ্বংসপ্রাপ্ত বিমানের অংশবিশেষ দেখেছিলেন কিন্তু এ বিষয়ে কোন প্রতিবেদন দাখিল করেননি। নিকিতা ক্রুশ্চেভের জীবনীকার টাওবমেনের ধারণা, সম্ভাব্য কারণ হতে পারে যে একজন পলিটব্যুরো সদস্যের পুত্রের মৃত্যুকে বিতর্কিত না করাই ছিল এর মূল উদ্দেশ্য।


title: নিকিতা ক্রুশ্চেভ

text: ১৯৪৩ সালের মাঝামাঝি সময়ে লিওনিদের স্ত্রী লিউবা ক্রুশ্চেভাকে গোয়েন্দাগিরির অভিযোগে গ্রেফতার করা হয়। লিউবাকে পাঁচ বছরের জন্য শ্রম শিবিরে প্রেরণ করা হয়। অন্য সম্বন্ধীয় পুত্র হিসেবে তোলিয়াকে অনাথ আশ্রমে দিয়ে দেয়া হয়। লিওনিদের কন্যা জুলিয়া নিকিতা ক্রুশ্চেভ ও তার স্ত্রীর হেফাজতে বড় হয়।


title: নিকিতা ক্রুশ্চেভ

text:
২য় বিশ্বযুদ্ধের ফলে সমস্ত ইউক্রেন জার্মান সৈন্যদের হাতে কুক্ষিগত হয়। ১৯৪৩ সালের শেষ দিকে ক্রুশ্চেভ নিজ এলাকা ইউক্রেনে ফিরে আসেন। সকল কল-কারখানা ধ্বংসপ্রাপ্ত হয় এবং কৃষিখাতে মারাত্মক সঙ্কটের সৃষ্টি হয়। ইউক্রেনের দশ লক্ষাধিক লোক শ্রমিক কিংবা যুদ্ধ বন্দী হিসেবে জার্মানীতে আটক ছিল। যারা অবশিষ্ট ছিলেন তারা অপর্যাপ্ত ঘর-বাড়ীর অভাবে কষ্টকরভাবে দিন অতিবাহিত করেন।
প্রতি ছয় জনের মধ্যে একজন যুদ্ধে প্রাণ হারায়। ক্রুশ্চেভ ইউক্রেনের পুণর্গঠন প্রক্রিয়ায় অংশ নেন। কিন্তু সোভিয়েট পদ্ধতির কারণে তার কর্মকাণ্ড বাধাগ্রস্ত হয়।
যখন রাশিয়া কর্তৃক পুণরায় ইউক্রেন করায়ত্ত্ব হয় তখন ১৯ থেকে ৫০ বছর বয়সী প্রায় সাত লক্ষ পঞ্চাশ হাজার ব্যক্তিকে বাধ্যতামূলকভাবে লাল ফৌজে অংশগ্রহণ করানো হয়।


title: নিকিতা ক্রুশ্চেভ

text:
মানসিক অবসাদগ্রস্ত স্ট্যালিনের কাছ থেকে পুণরায় মস্কোতে ফিরে আসার সংবাদ পান ক্রুশ্চেভ।
ক্রুশ্চেভ আবারো দলের প্রধান হিসেবে মস্কো নগর এবং প্রদেশগুলোর দায়িত্ব নেন। নিকিতা ক্রুশ্চেভের জীবনীকার টাউবেন মনে করেন, তার ফিরে আসার কারণ হতে পারে গিওর্গি মেলেনকোভ এবং নিরাপত্তা প্রধান ল্যাভরেন্টি বেরিয়া'য় মধ্যেকার ক্ষমতার দ্বন্দ্ব।
তারা উভয়েই স্ট্যালিনের সম্ভাব্য উত্তরাধিকারী হিসেবে সর্বত্র নাম উচ্চারিত হতো বেশী।


title: নিকিতা ক্রুশ্চেভ

text: ক্রুশ্চেভ তার কৃষি-নগর উন্নয়ন পরিকল্পনা সংক্রান্ত একটি প্রস্তাবনার দিকে অগ্রসর হন। কিন্তু তার দীর্ঘ বিবরণী মার্চ, ১৯৫১ সালে প্রাভদা'য় প্রকাশিত হলেও স্ট্যালিন তা অনুমোদন দেননি। সাময়িকীটি খুব দ্রুত একটি প্রতিবেদন প্রকাশ করে যে ক্রুশ্চেভের বক্তব্যটি ছিল একটি প্রস্তাবনা, নীতি নয়। এপ্রিলে পলিটব্যুরো তার এ প্রস্তাবনাকে নাকচ করে দেয়।


title: নিকিতা ক্রুশ্চেভ

text: ঘুম থেকে জেগে উঠার পর ১ মার্চ, ১৯৫৩ সালে স্ট্যালিন স্ট্রোকে আক্রান্ত হন। বার ঘন্টা অতিবাহিত হলেও তার অবস্থা অপরিবর্তিত থেকে যায়। ক্রুশ্চেভ এবং তার সহকর্মীরা নতুন সরকার গঠনে মিলিত হন। ৫ মার্চে স্ট্যালিন মৃত্যুবরণ করেন। তার মৃত্যুতে ক্রুশ্চেভ এবং অন্যান্য উচ্চ পর্যায়ের কর্মকর্তারা স্ট্যালিনের বিছানার পাশে দাঁড়িয়ে কাঁদতে থাকেন। বেরিয়া কক্ষ থেকে দৌঁড়ে বেরিয়ে এসে তার গাড়ীর খোঁজ-সহ চিৎকার করতে থাকেন।


title: নিকিতা ক্রুশ্চেভ

text: ক্রুশ্চেভ স্ট্যালিনের স্মৃতিচারণ করতে গিয়ে বলেন,


title: নিকিতা ক্রুশ্চেভ

text:
স্ট্যালিন বলতেন, যারা তার মতবাদকে বিশ্বাস করতো না তারা জনগণের শত্রু হিসেবে চিহ্নিত হবেন। জনগণ চাইতেন পুরনো নিয়ম পুণর্বহাল রাখা হোক। তাই ঐ জনগণের শত্রুরা আন্তর্জাতিক চাপ প্রয়োগ করতে চাইতেন। ফলে, হাজার হাজার সৎ লোক শাস্তিভোগ করেছেন। প্রত্যেকেই ঐদিনগুলোতে ভয়ে ভয়ে দিন কাটাতেন।
৬ মার্চ, ১৯৫৩ইং সালে যোশেফ স্ট্যালিনের মৃত্যুসংবাদ প্রচার করা হয়। মন্ত্রীপরিষদের নতুন চেয়ারম্যান হিসেবে মালেনকোভের নাম ঘোষিত হয়। ক্রুশ্চেভ, মালেনকোভ প্রমূখদের প্রচারণা বেরিয়া'র বিরুদ্ধে ছিল। তারা ভাবতেন, বেরিয়া সামরিক শক্তি প্রয়োগ করে অন্যায়ভাবে ক্ষমতা দখল করার জন্য পরিকল্পনা করছেন। ক্রুশ্চেভ স্মৃতিচারণ করে বলেছিলেন যে, বেরিয়া ছুরি হাতে তাদেরকে হত্যা করার জন্য প্রস্তুত ছিলেন বলে দোষী সাব্যস্ত হয়েছেন। ২৬ জুন, ১৯৫৩ সালে বেরিয়া] প্রেসিডিয়ামের সভায় গ্রেফতার হন। বেরিয়া'র বিরুদ্ধে সামরিক বাহিনীর ক্ষমতা দখল এবং সম্ভাব্য গৃহযুদ্ধের মাধ্যমে দেশকে অস্থিতিশীলতা আনয়ণের অভিযোগ আনা হয়। গোপন বিচারের মাধ্যমে ১৯৫৩ সালের ডিসেম্বর মাসে বেরিয়া ও তার পাঁচ সহযোগীকে ফাঁসি দেয়া হয়। ক্ষমতার যুদ্ধে শীর্ষস্থানীয় ব্যক্তিত্বদের মধ্যে বেরিয়াই সর্বশেষ ব্যক্তি হিসেবে সোভিয়েট ইউনিয়নে নিজের প্রাণ বিসর্জন দেন। ক্রুশ্চেভ দেখলেন যে প্রেসিডিয়াম সংঘাতময় অবস্থানে রয়েছে, পার্টি এবং এর কেন্দ্রীয় কমিটি আবারো শক্তিশালী হয়ে উঠবে। ক্রুশ্চেভ অত্যন্ত সতর্কতার সাথে উচ্চ পর্যায়ের দলীয় নেতাদের নিয়ে বৈঠক করেন এবং তার সমর্থকদেরকে স্থানীয় পর্যায়ে দলের প্রধান হিসেবে নিয়োগ দেন। এতে করে তার সমর্থকেরা কেন্দ্রীয় কমিটিতে আসতে সক্ষম হয়। ১৯৫৪ সালের ফেব্রুয়ারির প্রথমদিকে মেলেনকোভের স্থলে প্রেসিডিয়াম মিটিংয়ে বসেন ক্রুশ্চেভ। অক্ষর অনুযায়ী ক্রুশ্চেভের অবস্থান ছিল মেলেনকোভের আগে। ক্ষমতায় বসার পর ক্রুশ্চেভের প্রভাব দিনদিন বৃদ্ধি পেতে থাকে। এমনকি, তার প্রতিনিধি হিসেবে গোয়েন্দা সংস্থা কেজিবি'তেও প্রধান হিসেবে মনোনয়ন দেয়া হয়।


title: নিকিতা ক্রুশ্চেভ

text: ক্ষমতাচ্যুত হবার পর নিকিতা ক্রুশ্চেভ বরিস পাস্তরনায়েকের ডক্টর জিভাগো উপন্যাসটির একটি সংখ্যা রাখেন। উপন্যাসটি সম্পর্কে পড়ে তিনি বলেন যে, আমরা এই বইটি নিষিদ্ধ করি নাই। আমি এটি নিজের পড়ার জন্য রেখেছি। বইটিতে সোভিয়েট বিরোধী বক্তব্য কোন কিছুই নেই।


title: নিকিতা ক্রুশ্চেভ

text: নিকিতা ক্রুশ্চেভ বিশ্বাস করতেন যে, সোভিয়েট ইউনিয়নের জনগণ পশ্চিমা জীবনধারার সাথে সম্পৃক্ত হতে পারে। পশ্চিমাদের উচ্চাকাঙ্খা ও জীবনধারার ফলে সোভিয়েট নাগরিকদের ভয়ের তেমন কিছুই নেই।


title: নিকিতা ক্রুশ্চেভ

text: স্ট্যালিন বহিঃর্বিশ্বের কিছু পর্যটকদেরকে সোভিয়েট ইউনিয়ন ভ্রমণের জন্য এবং এর পাশাপাশি কিছু সোভিয়েটবাসীকে বিশ্বের অন্যত্র ভ্রমণের জন্য অনুমোদন দিয়েছিলেন। ১৯৫৭ সালে নিকিতা ক্রুশ্চেভ প্রায় ৭ লক্ষ সোভিয়েট নাগরিককে বিশ্বের অন্যত্র ভ্রমণের জন্য এবং বিদেশীদেরকে সোভিয়েট ইউনিয়ন পরিদর্শনের জন্য অনুমোদন দেন।


title: নিকিতা ক্রুশ্চেভ

text: একই সালে ক্রুশ্চেভের দিক-নির্দেশনায় ৬ষ্ঠ বিশ্ব যুব ও ছাত্র অনুষ্ঠান ঐ বছরের গ্রীষ্মে মস্কোতে আয়োজন করা হয়। তিনি কমসোমোলের কর্মকর্তাদেরকে নির্দেশ দেন যে, "বিদেশী অতিথিদের প্রতি নমণীয় হয়ে আমাদের আলিঙ্গন করতে হবে"।


title: নিকিতা ক্রুশ্চেভ

text: ১৯৫৩ সালে সোভিয়েত নেতা জোসেফ স্টালিনের মৃত্যুর পর চৌ এন-লাই মস্কো ভ্রমণ করেন ও শবযাত্রায় যোগ দেন। গিওর্গি মেলেনকভ এবং লাভরেন্তি বেরিয়া'র সাথে তিনিও চৌ এন-লাইকে স্বাগতঃ জানান। তাঁরা সবাই স্ট্যালিনের কফিন বহন করেছিলেন। লাই-এর সফরের প্রেক্ষাপটে ১৯৫৪ সালে ক্রুশ্চেভ গণপ্রজাতন্ত্রী চীনের ৫ম বার্ষিকী উদযাপন উপলক্ষে চীন ভ্রমণ করেছিলেন।


title: নিকিতা ক্রুশ্চেভ

text: ১৯৬০-এর দশকে অন্যতম সমাজতান্ত্রিক দেশ চীনের সাথে সোভিয়েত ইউনিয়নের কম বন্ধুত্বসূলভ পরিবেশ ও সম্পর্ক বজায় ছিল। এর সম্ভাব্য কারণ হতে পারে যে, চীনা নেতা মাও সে তুং স্ট্যালিনকে যথেষ্ট পছন্দ করতেন। ক্রুশ্চেভের পশ্চিমা ঘেঁষা নীতি মাও সে তুং পছন্দ করতে পারেননি। এছাড়াও, ঐ সময়ে নিকিতা ক্রুশ্চেভ "স্ট্যালিনবিরোধী নীতি" বিষয়ে প্রচারণা চালাচ্ছিলেন।


title: নিকিতা ক্রুশ্চেভ

text: ১৯৬৪ সালের মার্চ মাসের শুরুতে সুপ্রিম সোভিয়েত প্রধান লিওনিদ ব্রেজনেভ নিকিতা ক্রুশ্চেভের অপসারণের ব্যাপারে সহকর্মীদের সাথে আলাপ-আলোচনা করতে শুরু করেন। ১৪ অক্টোবর, ১৯৬৪ সালে পার্টির প্রেসিডিয়াম সদস্য এবং কেন্দ্রীয় কমিটির সদস্যরা একযোগে ক্রুশ্চেভের পদত্যাগ নিয়ে তাদের ভোটাধিকার প্রয়োগ করেন। দলীয় সদস্যদের একমত পোষণের কারণে অনিচ্ছাস্বত্ত্বেও কার্যালয় থেকে স্বেচ্ছায় অবসর নিতে বাধ্য হন ক্রুশ্চেভ। এরফলে, লিওনিদ ব্রেজনেভ প্রথম সচিব ও পরবর্তীকালে মহাসচিব হিসেবে এবং আলেক্সি কোসেগিন নিকিতা ক্রুশ্চেভের বিপরীতে প্রধানমন্ত্রী হিসেবে নির্বাচিত হন।


title: নিকিতা ক্রুশ্চেভ

text: ক্ষমতাচ্যুত হবার পর ক্রুশ্চেভ প্রতি মাসে পাঁচশত রুবল হিসেবে অবসরকালীন ভাতা পেতেন। এছাড়াও, আবাসন এবং ডাচায় আজীবন বসবাসেরও নিশ্চয়তা পান তিনি। ক্ষমতা থেকে চলে আসার পর থেকেই নিকিতা ক্রুশ্চেভ গভীর অবসাদে ভুগতে থাকেন। তিনি খুব কমসংখ্যক দর্শনার্থীর সাথে দেখা করতেন। তার দেহরক্ষী সকল অতিথিদের তালিকা তৈরী করতেন এবং কখন তারা এলো কিংবা গেলো তার সমূদয় তথ্য নিকিতাকে দিতেন। ১৯৬৫ সালে ক্রুশ্চেভ এবং তার স্ত্রী বাড়ী ছাড়ার নির্দেশ পান এবং ডাচা থেকে স্থানান্তরিত হয়ে একটি এ্যাপার্টমেন্টে উঠেন। সোভিয়েত কর্তৃপক্ষ তার জন্য বরাদ্দকৃত অবসরকালীন ভাতাও ৪০০ রুবলে কমিয়ে দেয়। তা স্বত্ত্বেও নিকিতার অবসরকালীন জীবন বেশ ভালভাবে ও স্বাচ্ছন্দ্যেই কেটে যায়।


title: নিকিতা ক্রুশ্চেভ

text: তার অবসাদ উত্তরোত্তর বাড়তেই থাকে। ক্রুশ্চেভের ডাক্তার ঘুমের ঔষধ এবং উপশমকারী ঔষধ গ্রহণের জন্য পরামর্শ দিলেন। কিন্তু তা স্বত্ত্বেও তার এক নাতীকে সাবেক প্রধানমন্ত্রী কি অবস্থায় আছেন জিজ্ঞাসা করা হলে সে জানায় দাদা কাঁদছেন।


title: নিকিতা ক্রুশ্চেভ

text: তিনি ৩০ খণ্ডের সোভিয়েট এনসাইক্লোপেডিয়ায় স্থান পাননি। সোভিয়েট ইউনিয়নের ইতিহাসে মহান দেশপ্রেমের যুদ্ধের অন্যতম নায়ক এবং বিশিষ্ট রাজনৈতিক ব্যক্তিত্ব হিসেবেও এতে নিকিতা ক্রুশ্চেভের নামকে ঊহ্য রাখা হয়।


title: নিকিতা ক্রুশ্চেভ

text: জীবনের শেষ দিনে ক্রুশ্চেভ তার মেয়ের জামাই ও ঘনিষ্ঠ সহচর আলেক্সি আদজুবেইয়ের সাথে দেখা করেন। তাকে স্মরণ করিয়ে দিয়ে বলেন যে, তুমি সুকঠিন সংঘাতময় সময় পার করে এসেছ এবং আমার সাথে কেন্দ্রীয় কমিটিতে কাজ করেছ। আমরা চীরস্মরণীয় হয়ে থাকব! ১১ সেপ্টেম্বর, ১৯৭১ সালে হৃদজনিত কারণে মস্কোর একটি হাসপাতালে ধরাধাম ত্যাগ করেন নিকিতা ক্রুশ্চেভ। তাকে মস্কোর নিকটবর্তী নোভোডেভিচি কবরস্থানে সমাহিত করা হয়। ক্রেমলিন ওয়ালে তাকে রাষ্ট্রীয়ভাবে সম্মানিত কিংবা সমাধিও দেয়া হয়নি। কবরস্থানে সেনাবাহিনী মোতায়েন করা হয় এবং তার মৃত্যু সংবাদ গোপন করে রাখা হয়। মাত্র কয়েকজন শিল্পী এবং লেখক নিকিতা ক্রুশ্চেভের পরিবারের নিকটজনদের সাথে কবরপার্শ্বে ছিলেন।


title: নিকিতা ক্রুশ্চেভ

text: প্রাভদা সাবেক প্রধানমন্ত্রীর মৃত্যুসংবাদ মাত্র একটি বাক্যে শেষ করে। পশ্চিমা সংবাদমাধ্যমগুলো যথোপযুক্তভাবে তার মৃত্যুকে অত্যন্ত গুরুত্বসহকারে প্রচার করে। বিখ্যাত নিউইয়র্ক টাইমস্ পত্রিকার মস্কো প্রতিনিধি হ্যারী স্কার্জ ক্রুশ্চেভ সম্বন্ধে লিখেছেন, মি. ক্রুশ্চেভ দরজা খুলেছেন আবার জানালাগুলোকে পাথরের মতো কঠিনও করেছেন। তিনি মুক্ত বাতাস এবং চিন্তাধারায় স্বচ্ছ ছিলেন। পরিবর্তনের সময় ইতোমধ্যেই দেখা যাচ্ছে যা পূর্বে একেবারেই অখণ্ডনীয় ও অপরিবর্তনীয় ছিল।


title: নিকিতা ক্রুশ্চেভ

text: জানুয়ারি, ১৯৫৮ সংখ্যায় বিখ্যাত সাময়িকী টাইম ম্যাগাজিন কর্তৃপক্ষ ক্রুশ্চেভকে পূর্ববর্তী বছরের "টাইম বর্ষসেরা ব্যক্তিত্ব" হিসেবে তাদের প্রচ্ছদ চিত্রে স্থান করে। স্মরণীয় যে, ১৯৫৭ সালটি ছিল স্পুৎনিক ১ মহাকাশে উৎক্ষেপিত বিশ্বের প্রথম কৃত্রিম উপগ্রহের বছর যা ৪ অক্টোবর, ১৯৫৭ সালে উৎক্ষেপণ করা হয়।


title: নিকিতা ক্রুশ্চেভ

text: নিবন্ধে উল্লেখ করা হয় যে, "নিকিতা ক্রশ্চেভ হচ্ছেন এমন একজন খাটো, মোটা ও শক্ত এবং টাকপড়া, বাচাল ও তুখোড় শাসক যিনি ১৯৫৭ সালে অন্য যে কোন লোকের তুলনায় শ্রেষ্ঠ ও প্রতিরোধী।"


title: টুল (ব্যান্ড)

text: টুল একটি মার্কিন রক ব্যান্ড। ১৯৯০ সালে ক্যালিফোর্নিয়ার লস অ্যাঞ্জেলেস শহরে ব্যান্ডটি গঠিত হয়। এর বর্তমান সদস্যরা হলেন মেইনার্ড জেমস কিনান (কণ্ঠ), অ্যাডাম জোন্স (গিটার), ড্যানি ক্যারি (ড্রামস) ও জাস্টিন চ্যান্সেলর (বেইজ)। টুল এ পর্যন্ত তিনটি গ্র্যামি এ্যাওয়ার্ড জিতেছে।


title: টুল (ব্যান্ড)

text: প্রথম অ্যালবাম আন্ডারটোতে (১৯৯৩) হেভি মেটাল ঘরানার গান করলেও পরবর্তীকালে ব্যান্ডটি অল্টারনেটিভ মেটাল, প্রোগ্রেসিভ রক ও আর্ট রকের দিকে ঝোঁকে। তাদের গত অ্যালবাম '১০,০০০ ডেইজ' (২০০৬) সমালোচকদের দ্বারা প্রশংসিত হয়েছে।


title: জোয়ান বায়েজ

text:
জোয়ান বায়েজ (জন্মঃ ৯ জানুয়ারি, ১৯৪১) একজন মার্কিন ফোক গায়িকা ও সমাজকর্মী। তিনি বোস্টন এবং কেমব্রিজের কফিহাউজগুলোতে গান গেয়ে সংগীতজীবন শুরু করেন। ১৯৫৯ সালে নিউ পোর্ট ফোক উৎসবে অংশগ্রহণের পর তিনি খ্যাতি লাভ করেন। তিনি যুদ্ধ এবং সমাজের বিভিন্ন অসংগতি নিয়ে গান গেয়েছেন।
জোয়ান বায়েজ ১৯৪১ সালে নিউইয়র্কের স্ট্যাটেন আইল্যান্ডে জন্মগ্রহণ করেন। তার বাবা আলবার্ট বায়েজ ১৯১২ সালে মেক্সিকোতে জন্মগ্রহণ করেন এবং ২০০৯ সালের ২০ মার্চ মৃত্যুবরণ করেন। বায়েজের দাদা রেভারেন্ড অালবার্টো বায়েজ ক্যাথোলিক ধর্ম ত্যাগ করেন এবং যুক্তরাষ্ট্রে চলে আসেন যখন আলবার্টের বয়স ছিলো দুই।


title: জোয়ান বায়েজ

text: জোয়ান বায়েজের মা "জোয়ান সিনিয়র" বা "বিগ জোয়ান" নামে পরিচিত, তিনি স্কটল্যান্ডের এডিনবার্গে জন্মগ্রহণ করেন। তিনি ছিলেন চান্দসের ডিউকের বংশধর। জোয়ান সিনিয়র এবং আলবার্ট নিউ জার্সির মেডিসনে একটি নাচের স্কুলে পরিচিত হন এবং সম্পর্কে আবদ্ধ হন। বিয়ের পর তারা ক্যালিফোর্নিয়াতে চলে যান।


title: জোয়ান বায়েজ

text: বায়েজের দুই বোন, বড় জনের নাম পলিন এবং ছোটো জনের নাম মিমি। মিমি ২০০১ সালে ক্যালিফোর্নিয়াতে ক্যান্সারে মারা যান।


title: জোয়ান বায়েজ

text: জোয়ানের বাবা ইউনেস্কোর সাথে কাজ করার জন্য তার পরিবারকে অনেকবার বিভিন্ন জায়গায় যেতে হয়, যুক্তরাষ্ট্রের বিভিন্ন শহর ছাড়াও জোয়ানের পরিবারকে বিভিন্ন সময় ইংল্যান্ড, ফ্রান্স, সুইজারল্যান্ড, স্পেন, কানাডা, মধ্যপ্রাচ্যে যেতে হয়। মানবাধিকার এবং সমাজসবায় জোয়ান ক্যারিয়ারের শুরুতেই জড়িয়ে পড়েন। আমেরিকান মাস্টার্স নামক পিবিএস এর সিরিজে তিনি বলেন যে সমাজ সেবাই তার জীবনের ব্রত, গানের থেকে এটা বড়।


title: জোয়ান বায়েজ

text: জোয়ানের বাবার এক বন্ধু তাকে একটি উকেলেলে(ukulele) গীটার উপহার দেন। তিনি ৪টি কর্ড বাজাতে শেখেন যা দিয়ে তিনি রিদম এবং ব্লুজ বাজাতে পারতেন। তার বাবা মা ভয় পেতেন যে সংগীত তাকে মাদকাসক্তির দিকে নিয়ে যেতে পারে। ৮ বছর বয়সে তিনি ফোক গায়ক পিট সীগারের কনসার্ট দেখে মুগ্ধ হন। কিছুদিনের মধ্যে তিনি জনসম্মুক্ষে গান গাওয়া শুরু করেন। ১৯৫৭ সালে তিনি তার প্রথম গিবসন অ্যাকুয়াস্টিক গিটার কিনেন।


title: জোয়ান বায়েজ

text:
জোয়ান বায়েজের সত্যিকারে পেশাদার সংগীতজীবন শুরু হয় ১৯৫৯ সালে নিউপোর্ট ফোক ফেস্টিভালে। তাঁর রেকর্ডিং ক্যারিয়ার শুরু হয় ১৯৬০ সালে। তাঁর প্রথম তিনটি অ্যালবামে নাম "জোয়ান বায়েজ", "জোয়ান বায়েজ ভলিউম ২", "জোয়ান বায়েজ ইন কনসার্ট", সবগুলো 'গোল্ড রেকর্ড' মর্যাদাপ্রাপ্ত হয় ও বিভিন্ন চার্টে দুই বছর স্থান ধরে রাখে।
তিনি ইংরেজির পাশাপাশি স্প্যানিশেও দক্ষ। এ দুই ভাষার পাশাপাশি আরো অন্ততঃ ছয়টি ভাষায় গান রেকর্ডিং করেছেন তিনি। ৫৩ বছর ধরে তিনি ৩০টির বেশি অ্যালবাম প্রকাশ করেন।


title: জোয়ান বায়েজ

text: ১৯৭১ সালে মেডিসন স্কয়ার গার্ডেনে কনসার্ট ফর বাংলাদেশ নামক বিখ্যাত কনসার্টে "স্টোরি অফ বাংলাদেশ" গানটি পরিবেশন করেন। গানটিতে বাংলাদেশের স্বাধীনতাযুদ্ধ, পাকিস্তানের গণহত্যা, বিশ্ববিদ্যালয়ের অস্ত্রহীন ছাত্রদের হত্যার কথা উঠে আসে। পরে চান্দস মিউজিক থেকে ১৯৭২ সালে "সং অফ বাংলাদেশ" নামে গানটি প্রকাশ করেন। পুরো গানটিতে ২২ বার বাংলাদেশ শব্দটি উচ্চারিত হয়েছে।


title: জোয়ান বায়েজ

text: ১৯৯১ সালে জোয়ান বায়েজ গাল্ফ যুদ্ধের বিরুদ্ধে কনসার্ট করেন। ২০০৩ সালে ৬২বছর বয়সে তিনি সানফ্রান্সিস্কোতে প্রচুর দর্শকের সামনে ২টি কনসার্ট করেন ইরাক যুদ্ধের অবসান চেয়ে। ২০০৫ সালের আগস্টে তিনি টেক্সাসে সিন্ডি শিহানের শুরু করা যুদ্ধবিরোধী আন্দোলনে যোগ দেন।


title: জোয়ান বায়েজ

text: ভিয়েতনামের যুদ্ধের প্রতিবাদ করতে গিয়ে তিনি ১৯৬৭ সালে ২বার গ্রেপ্তার হন। মার্কিন সরকারকে ট্যাক্স দিতে অস্বীকার করে রেভেনিউ সার্ভিসের কাছে পাঠানো চিঠিতে তিনি বলেন, "আমি যুদ্ধে বিশ্বাসী নয়,আমি যুদ্ধের অস্ত্রে বিশ্বাসী নই,আমি আমার বছরের আয়করের ৬০% অস্ত্রের জন্য খরচ হতে দিবো না"।


title: জোয়ান বায়েজ

text: ১৯৮৯ সালে বেইজিং এ টিয়ানম্যান গণহত্যার বায়েজ "চায়না" নামক একটি গান লিখেন যেখানে তিনি চীনের কমিউনিস্ট দলের নিন্দা করেন যারা গণতন্ত্রের জন্য আন্দোলন কারো হাজার হাজার ছাত্রকে হত্যা করে।


title: জোয়ান বায়েজ

text: জোয়ান বায়েজ সমকামীদের অধিকারের আন্দোলনের জন্য বিশেষভাবে পরিচিত। ১৯৭৮ সালে তিনি অনেকগুলো কনসার্ট করেন ব্রিগসে উদ্যোগকে পরাজিত করার জন্য যেখানে বলা হয়েছিলো ক্যালিফোর্নিয়াতে কোনো সমকামী শিক্ষক স্কুলে পড়াতে পারবে না।


title: জোয়ান বায়েজ

text: ১৯৭০ সালে যুক্তরাষ্ট্রে অ্যামনেস্টি ইন্টারন্যাশনাল প্রতিষ্ঠায় তিনি অবদান রাখেন এবং তখন থেকেই তিনি প্রতিষ্ঠানটিকে সহায়তা করছেন।


title: মাইউমি ঈদুকা

text: ১২ টি স্টুডিও অ্যালবামঃ


title: সেবা বিপণন

text: সেবা বিপণন হলো এমন এক বিপণন, যা মূলত এমন কিছু বাজারজাত করে, যা অদৃশ্য, অস্পৃশ্য অথচ শনাক্ত করা যায় এবং এর ব্যবহারে উপযোগিতা নিঃশেষ হয় বা উপকার পাওয়া যায়। বাজারজাতকারী থেকে আলাদা করা যায় না এমন অদৃশ্য যেকোনো কিছুই সেবা বাজারজাতকরণের দৃষ্টিকোণ থেকে সেবা হিসেবে গণ্য হয়। উদাহরণস্বরূপ: হাসপাতাল কর্তৃক প্রদত্ত উপকারের জন্য করা বাজারজাতকরণ হলো একপ্রকারের সেবা বাজারজাতকরণ।


title: সেবা বিপণন

text:
সেবার চারটি প্রধান বৈশিষ্ট্য সেবা বাজারজাতকরণে মুখ্য ভূমিকা পালন করে। সেবার এই বৈশিষ্ট্যগুলো হলো:
সেবার এই বৈশিষ্ট্যগুলো সেবা বাজারজাতকরণকে গভীরভাবে প্রভাবিত করে। আর সেবা বাজারজাতকরণ মিশ্রণও এই বৈশিষ্ট্য বিবেচনায় নকশা করা হয়ে থাকে।


title: সেবা বিপণন

text:
সেবা বাজারজাতকরণ মিশ্রণ বলতে মূলত সেবা বাজারজাতকরণ সংশ্লিষ্ট এমন কয়েকটি উপাদানকে বোঝায়, যেগুলোর আলাদা আলাদা মাত্রা নির্ধারণপূর্বক সেবাকে উত্তম উপায়ে বাজারজাত করা যায় এবং ক্রেতা-ভোক্তার জন্য উত্তম ভ্যালু অফার করা যায়। এই মিশ্রণ মূলত পণ্য বাজারজাতকরণ মিশ্রণ থেকে আলাদা কিছু নয়। পণ্য বাজারজাতকরণ মিশ্রণের প্রথম চারটি উপাদান সেবা বাজারজাতকরণেও প্রযোজ্য। তবে পণ্য থেকে সেবা যেভাবে কিছু বৈশিষ্ট্যে আলাদা হয়ে গেছে, সেভাবে সেবা বাজারজাতকরণ মিশ্রণও পণ্য বাজারজাতকরণ মিশ্রণের অতিরিক্ত আরো তিনটি মিশ্রণ উপাদান গ্রহণ করেছে। অর্থাৎ পণ্য বাজারজাতকরণের 4Ps এবং আরো তিনটি P মিলিয়ে সেবা বাজারজাতকরণ মিশ্রণ বলতে বোঝায় 7Ps। যদিও প্রথম চারটি মিশ্রণ-উপাদানের সংজ্ঞাগতও কিছু পার্থক্য রয়েছে সেবার ক্ষেত্রে। একজন সেবা বাজারজাতকারী এই প্রতিটি মিশ্রণের বিভিন্ন অনুপাতে আলাদা আলাদা কৌশল গ্রহণ করে থাকেন:
সেবা সম্মুখিনতা (Service encounter), সেবা বাজারজাতকরণের অন্যতম একটি গুরুত্বপূর্ণ মুহূর্ত, যা ঠিক ঐ সময়টুকুকে বোঝায়, যখন একজন সেবা সরবরাহকারী, সেবাগ্রহীতার মুখোমুখি হোন এবং সেবাগ্রহীতাকে সেবা ক্রয়ে বা যাচাইয়ে প্ররোচিত করেন বা উদ্বুদ্ধ করেন। এই সময়টুকু একজন সেবা বাজারজাতকারীর জন্য এজন্য গুরুত্বপূর্ণ, কেননা সেবা সরাসরি বাজারজাত করা হয়, সেবার ক্ষেত্রে কোনো মধ্যস্থকারীর ব্যবহার মূলত করা যায় না; আর তাই সেবা সরবরাহের মুহূর্তই নিশ্চিত করে সেবাটি বিক্রয় হবে অথবা না। সেবা সম্মুখিনতাকে "মোমেন্ট-অফ-ট্রুথ" (moment-of-truth)-ও বলা হয়।


title: সেবা বিপণন

text: সেবা প্রদান ও গ্রহণের ক্ষেত্রে কাঙ্ক্ষিত মাত্রার সাথে প্রাপ্ত মাত্রার যে তফাৎ ধরা পড়ে, তাকেই সেবা মানের তফাৎ (Gap) বলে। অর্থাৎ সেবা প্রদানের ক্ষেত্রে যথাযথ মান বজায় রেখে সেবা প্রদান না করলে আর সেবা গ্রহণ করার ক্ষেত্রে বা ভোগ করার ক্ষেত্রে কাঙ্ক্ষিত বা প্রত্যাশিত মানের চেয়ে নিম্নমানের সেবা প্রাপ্ত হলে যথাযথ মান থেকে প্রদানকৃত বা প্রাপ্ত মানের যে পার্থক্য পাওয়া যায় তাকেই সেবা মানের তফাৎ বলে। সেবা মানের তফাৎ একজন বাজারজাতকারীর জন্য খুঁজে বের করা অত্যন্ত গুরুত্বপূর্ণ, কেননা এটি হলো সেবার মান মূল্যায়নের একটি প্রক্রিয়া। সেবার মানের তফাৎ সাধারণত দুভাবে পরিমাপ করা হয়:


title: সেবা বিপণন

text: সেবার মান সম্পর্কে ক্রেতার প্রত্যাশা এবং প্রাপ্তির পার্থক্যকে সেবা গ্রহীতা পার্থক্য বলে। অর্থাৎ ক্রেতা যদি তার প্রত্যাশা অনুযায়ী সেবা না পান, তাহলে তার প্রত্যাশা এবং প্রাপ্ত সেবার মানের মধ্যে যে পার্থক্য দেখা দেয় তাকেই সেবা গ্রহীতা তফাৎ বলে।


title: সেবা বিপণন

text:
সাধারণত সেবা সরবরাহের ক্ষেত্রে সরবরাহকারী প্রতিষ্ঠানের পক্ষ থেকে যে তফাৎ দেখা যায়, তাকে সেবাদাতা তফাৎ বলে। যেমন: ক্রেতার প্রত্যাশা অনুযায়ী যথার্থ মানের বা উপযোগিতার সেবা যদি সেবাদাতা দিতে না পারে তবে তা একপ্রকার সেবাদাতা তফাৎ। সেবাদাতা তফাৎ চার রকমের হতে পারে:
তাই মানসম্পন্ন সেবা বাজারজাত করতে একজন বাজারজাতকারীকে এই তফাৎগুলো উপযুক্ত প্রক্রিয়ায় নজরে রাখতে হয় এবং যথাযথ পদক্ষেপ নেয়ার মাধ্যমে তফাৎগুলো পূরণের চেষ্টা করতে হয়, যাতে ক্রেতার সর্বোচ্চ ভ্যালু নিশ্চিত করা যায়।


title: গণেন্দ্রনাথ ঠাকুর

text: গণেন্দ্রনাথ ঠাকুর ছিলেন বিশিষ্ট বাঙালি সংগীতজ্ঞ ও নাট্যব্যক্তিত্ব। তিনি জাতীয়তাবাদী ধারায় সাহিত্য রচনা করতেন। গণেন্দ্রনাথ কলকাতা বিশ্ববিদ্যালয়ের প্রথম প্রবেশিকা পরীক্ষায় উত্তীর্ণ ছাত্রদের অন্যতম এবং হিন্দু মেলার প্রতিষ্ঠাতা-সম্পাদক।


title: গণেন্দ্রনাথ ঠাকুর

text: জোড়াসাঁকোর ঠাকুর পরিবারের প্রতিষ্ঠাতা দ্বারকানাথ ঠাকুরের ছিল তিনটি পুত্র - দেবেন্দ্রনাথ, গিরীন্দ্রনাথ ও নগেন্দ্রনাথ। গিরীন্দ্রনাথ ও নগেন্দ্রনাথ অকালেই প্রয়াত হন। নগেন্দ্রনাথ নিঃসন্তান অবস্থায় মারা গিয়েছিলেন। কিন্তু গিরীন্দ্রনাথের সন্তানাদি হয়। গণেন্দ্রনাথ ছিলেন গিরীন্দ্রনাথ ও স্বীয় পত্নী যোগমায়া দেবীর জ্যেষ্ঠ পুত্র। গণেন্দ্রনাথও নগেন্দ্রনাথের মতো নিঃসন্তান অবস্থায় অকালে মারা যান। তাঁর কনিষ্ঠ ভ্রাতা গুণেন্দ্রনাথের পুত্রকন্যারা হলেন - গগনেন্দ্রনাথ, সমরেন্দ্রনাথ, অবনীন্দ্রনাথ, বিনয়িনী দেবী ও সুনয়নী দেবী।


title: গণেন্দ্রনাথ ঠাকুর

text: তাঁরা জোড়াসাঁকো ভদ্রাসনের 'বৈঠকখানা বাড়ি'তে বসবাস করতেন। এই বাড়িটি বর্তমানে অবলুপ্ত। গণেন্দ্রনাথ দ্বিজেন্দ্রনাথের থেকে ছোটো ও সত্যেন্দ্রনাথের থেকে বড়ো ছিলেন। তাই ঠাকুরবাড়িতে তাঁর ভ্রাতৃস্থানীয়েরা তাঁকে 'মেজদাদা' বলে ডাকতেন।


title: গণেন্দ্রনাথ ঠাকুর

text: গণেন্দ্রনাথ হিন্দু স্কুলের ছাত্র ছিলেন। ১৮৫৭ সালে কলকাতা বিশ্ববিদ্যালয় প্রবেশিকা পরীক্ষা চালু করেন। এই পরীক্ষাতে তিনি ও সত্যেন্দ্রনাথ প্রথম বিভাগে উত্তীর্ণ হন।


title: গণেন্দ্রনাথ ঠাকুর

text: গণেন্দ্রনাথ উৎসাহী লেখক ছিলেন। ১৮৬৯ সালে তিনি কালিদাসের "বিক্রমোর্বশীয়" বাংলায় অনুবাদ করেন। তিনি ব্রহ্মসংগীত ও দেশাত্মোবোধক গানও লিখতেন। ২০০৭ সালে প্রকাশিত একটি কমপ্যাক্ট ডিস্কে সুবিনয় রায়ের কণ্ঠে তাঁর "গাও হে তাঁহারি নাম" ব্রহ্মসংগীতটি রেকর্ডকৃত হয়। গবেষিকা চিত্রা দেব লিখেছেন, "অন্যান্য ব্যক্তি বা গোষ্ঠীর তুলনায় এই গোষ্ঠী (দেবেন্দ্রনাথ ঠাকুরের সন্তানাদি) ও তাঁদের জ্ঞাতিভ্রাতারা (গণেন্দ্রনাথ ও গুণেন্দ্রনাথ) বাংলা সাহিত্য ও সংস্কৃতির নবপ্রবাহিত ধারাটিকে সর্বাপেক্ষা শক্তিশালী করে তুলেছিলেন।


title: গণেন্দ্রনাথ ঠাকুর

text: গণেন্দ্রনাথ নাটকের ব্যাপারে অত্যন্ত আগ্রহী ছিলেন। তিনি ১৮৬৫ সালে কলকাতায় স্বগৃহে জোড়াসাঁকো নাট্যশালা প্রতিষ্ঠা করেন। এই বছরই এই নাট্যশালায় অভিনীত হয় মাইকেল মধুসূদন দত্তের "কৃষ্ণকুমারী" নাটকটি। কিশোর জ্যোতিরিন্দ্রনাথ এই নাটকে অহল্যাদেবীর চরিত্রে অভিনয় করেছিলেন। প্রথম দিকে পুরুষেরা মহিলাদের ভূমিকায় অভিনয় করলেও, পরের দিকে বাড়ির মহিলারা আত্মীয় ও বন্ধুবান্ধবদের সামনে নাট্যাভিনয় শুরু করেন।


title: গণেন্দ্রনাথ ঠাকুর

text: সেই সময় বাংলা ভাষায় ভাল নাটকের সংখ্যা কম ছিল। গণেন্দ্রনাথ ভাল সামাজিক নাটক লেখার জন্য একটি পুরস্কারের ঘোষণা করেন। রামনারায়ণ তর্কালঙ্কারের "নবনাটক" প্রথম পুরস্কার জয় করে। গণেন্দ্রনাথ তাঁকে ২০০ টাকা পুরস্কার দেন ও নাটকটির ১০০০ কপি মুদ্রণের খরচ বহনে সম্মত হন। অক্ষয় মজুমদার, সারদাপ্রসাদ গঙ্গোপাধ্যায়, জ্যোতিরিন্দ্রনাথ ঠাকুর ও অন্যান্যরা নাটকটি মঞ্চস্থ করেন।


title: গণেন্দ্রনাথ ঠাকুর

text: ১৮৬৭ সালে দেশাত্মবোধের প্রসার ও দেশীয় শিল্পের পৃষ্ঠপোষকতার উদ্দেশ্য নিয়ে দ্বিজেন্দ্রনাথ ঠাকুর, রাজনারায়ণ বসু ও নবগোপাল মিত্রের সহায়তায় গণেন্দ্রনাথ হিন্দু মেলা প্রতিষ্ঠা করেন। গণেন্দ্রনাথই ছিলেন এর প্রতিষ্ঠাতা-সম্পাদক। উদ্বোধনী ভাষণে তিনি বলেছিলেন, "এই সম্মেলন সাধারণ ধর্মীয় কার্যকলাপের জন্য নয়, কোনো প্রকার আমোদ-আহ্লাদের জন্যও নয়, এটি দেশের জন্য, এটি মাতৃভূমির জন্য।" আরেকটি ভাষণে তিনি বলেন, "ভারতের অন্যতম প্রধান সমস্যা হল আমরা অন্যের থেকে আমদানিকৃত জিনিস নিয়েই গর্ববোধ করি। খুবই লজ্জার কথা। আমরা কী মানুষ নই? তাই মেলার অন্যতম লক্ষ্য হল দেশের আত্মনির্ভরতার চেতনাটির প্রসার ঘটানো।"


title: গণেন্দ্রনাথ ঠাকুর

text: গণেন্দ্রনাথের "লজ্জায় ভারতযশ গাইবো কী করে" গানটি ব্যাপক জনপ্রিয়তা লাভ করে এবং হিন্দু মেলায় বহুবার গীত হয়।


title: ভাস্করবর্মন

text: ভাস্করবর্মন প্রাচীন কামরুপ রাজ্যের একজন শাসক এবং কামরুপের ব্রাহ্মণ রাজবংশের স্থপতি। যিনি বঙ্গের গৌড় রাজ্যসহ আরও অনেক ক্ষুদ্র ক্ষুদ্র রাজ্যকে নিজ শাসনের অন্তর্ভুক্ত করে খ্রিস্টীয় সপ্তম শতাব্দির একজন শক্তিশালী নৃপতি হিসেবে আবির্ভুত হয়েছিলেন। ভাস্করবর্মন নিজে ব্রাহ্মণ হয়েও বৌদ্ধ ধর্মকে ভালোবাসতন। তাঁরই আমন্ত্রণে চৈনিক পরিবার্যক হিউয়েন সাং ভারত ভ্রমণে এসেছিলেন।


title: ভাস্করবর্মন

text: ভাস্করবর্মণ "৬০০-৬৫০" খ্রিস্টাব্দে কামরুপ রাজ্যের শাসক ছিলেন। যাঁর শাসনকালে চীনা পরিব্রাজক হিউয়েন সাং কামরূপ রাজ্য ভ্রমণে আসেন। প্রকৃত রাজধানী ছিল প্রাগজ্যোতিষপুরে যা বর্তমান গোহাটির আশেপাশের জাতীয় এবং দিসপুর এলাকার অধীন।


title: ভগদত্ত

text: ভগদত্ত ছিলেন পৌরাণিক কামরূপ রাজ্যের অধিপতির। তিনি ছিলেন একজন মহারাজ ও একজন মহাবীর। মহাভারতের হস্তিনাপুর রাজ্যের সাথে তার আত্মীয়তা ছিল। তিনি ছিলেন "কৌরব রাজপুত্র দুর্যোধনের" শ্বশুর। তার সময়কালে, বাংলাদেশের বিভিন্ন অঞ্চল কামরূপ রাজ্যের অন্তভুক্ত ছিল। সিলেট বিভাগের লাউড় পরগণাধীন লাউড় নামক পাহাড়ে তার উপরাজধানি থাকার উল্লেখ্য শ্রীহট্টের ইতিবৃত্তসহ বিভিন্ন ইতিহাস গ্রন্থে পাওয়া যায়।


title: ভগদত্ত

text: মহাভারত সময়কালে যখন দেব-বর্মণ বংশের ত্রান্তিক রাজা নরকাসুর কামরূপ রাজ্যের সিংহাসনে অধিষ্ঠিত ছিলেন, ঐ সময় প্রাচীন গুজরাটে শ্রীকৃষ্ণ দ্বারকা নামে রাজ্য প্রতিষ্টিত করেন। তৎকালে কামরূপ রাজা নরকাসুরের মানবতা বিরুধী বিভিন্ন কার্যকলাপে শ্রীকৃষ্ণ অতিষ্ঠ হয়ে নরকাসুরকে হত্যা করেন এবং কামরূপের যুবরাজ ভগদত্তকে সিংহাসনে প্রতিষ্টিত করেন। রাজা ভগদত্তের শাসনামলে সিলেট বিভাগের হবিগঞ্জ ও সুনামগঞ্জ জেলাধীন লাউড় পর্বতে তার একটি শাখা রাজধানী ছিল ।যার ভগ্নাবশেষ আজও অত্র অঞ্চলে বিদ্যমান। রাজা ভগদত্ত ব্রাহ্মন বক্ত ছিলেন। তিনি প্রজারঞ্জক ও ন্যায়পরায়ণ রাজা সিহেবে আখ্যাত। তার শাসনামলে কামরুপ রাজ্যের লাউড়াংশের অনেক উন্নয়নের কথা শোনা যায়। দৈবশক্তির রতছিল তার রাজ্য ভ্রমনের প্রধান বাহন। তিনি দিনারপুর থেকে লাউড়, সেখান থেকে গৌড় পর্যন্ত খেয়া নায়েও চলা-ফেরা করতেন। কারণ তার সময়ে প্রাচীন শ্রীহট্রের এই অঞ্চগোলুর নিম্নাংশ বেশীরভাগ সাগরগর্বে নিমজ্জিত ছিল। মহাভারত সময়ে ১২ দিন যুদ্ধ করার পর অর্জুন কর্তৃক নিহত হন।


title: ভগদত্ত

text: গুজরাট অঞ্চলে যখন শ্রীকৃষ্ণ দ্বারকা নামে রাজ্য প্রতিষ্টিত করেন। ঠিক ঐ সময় কামরুপের রাজা নরকাসুর ধর্মদ্রোহী হয়ে ভৌতিক শক্তি বলে নারী হরণ সহ ভারতের বিভিন্ন রাজ্যে মানবতা বিরোধী কার্যকলাপ চালিয়ে মানব সমাজে অশান্তি ছড়িয়ে দেয়।


title: গেরিলা (চলচ্চিত্র)

text: গেরিলা ২০১১ সালে মুক্তিপ্রাপ্ত একটি বাংলাদেশী চলচ্চিত্র। নাসির উদ্দীন ইউসুফ পরিচালিত এই চলচ্চিত্রটি মূলত বাংলাদেশের মুক্তিযুদ্ধের পটভূমিতে নির্মিত। সৈয়দ শামসুল হকের ‘নিষিদ্ধ লোবান' উপন্যাস অবলম্বনে নির্মাণ করা হয়েছে চলচ্চিত্রটি৷ চিত্রনাট্য করেছেন যৌথভাবে নাসির উদ্দীন ইউসুফ ও এবাদুর রহমান। গেরিলা ছবিটিতে অভিনয় করেছেন সহস্রাধিক শিল্পী। প্রধান চরিত্রে অভিনয় করেছেন জয়া আহসান, ফেরদৌস, এটিএম শামসুজ্জামান, রাইসুল ইসলাম আসাদ, পীযুষ বন্দ্যোপাধ্যায়, শতাব্দী ওয়াদুদ, শম্পা রেজা, গাজী রাকায়েত প্রমুখ।


title: গেরিলা (চলচ্চিত্র)

text: "গেরিলা" চলচ্চিত্রটি বাণিজ্যিক ভাবেও দারুণ সফল হয়েছে। মুক্তি ১০০ দিন পরেও ঢাকার স্টার সিনেপ্লেক্স ও বলাকা সিনেওয়ার্ল্ড-এ প্রায় প্রতিটি প্রদর্শনীতেই দর্শক উপস্থিতি ছিল লক্ষনীয়।


title: গেরিলা (চলচ্চিত্র)

text:
চলচ্চিত্রটি ২০১১ সালে বেশ কয়েকটি আন্তর্জাতিক চলচ্চিত্র উৎসব অংশগ্রহন করে এবং ১৭তম কলকাতা আন্তর্জাতিক চলচ্চিত্র উৎসব ২০১১-এ নেটপ্যাক পুরস্কার জিতে আন্তর্জাতিক অঙ্গনে বাংলাদেশী চলচ্চিত্রের ভাবমূর্তি উজ্জল করতে ভূমিকা রাখে।
১৯৭১ সাল। বাঙালির মহান মুক্তিযুদ্ধের উত্তাল সময়। ২৫শে মার্চ রাতে অতর্কিতে হানাদার পাক বাহিনীর বর্বর আক্রমণে এই মরনপণ যুদ্ধ শুরু হয়, যার পটভূমিতে রচিত গল্প নিয়ে নির্মিত চলচ্চিত্র "গেরিলা"।


title: গেরিলা (চলচ্চিত্র)

text: বিলকিস (জয়া আহসান) এই গল্পের মূল চরিত্র। শিক্ষিত-সংস্কৃতিমনা-বলিষ্ঠ চিত্তের অধিকারী বিলকিসের স্বামী, প্রতিষ্ঠিত সাংবাদিক হাসান (ফেরদৌস), ১৯৭১ সালের ২৫শে মার্চ রাতে নিখোঁজ হন। আপন বোধ আর আর হাসানের সান্নিধ্যে বাঙ্গালীর স্বাধীনতা মন্ত্রে উজ্জীবিত বিলকিস অসুস্থ শ্বাশুড়ীর দেখাশোনা, নিজের ব্যাংকের চাকরী, নিখোঁজ হাসানের খোঁজ নেয়ার পাশাপাশি ঢাকার গেরিলা মুক্তিযোদ্ধাদের সাথে নিজেকে জড়িয়ে নেয়। তার মতোই আরো অনেক নারী চাকুরী বা নিজ সামাজিক অবস্থানের ছত্রছায়ায় গেরিলা যুদ্ধের নানা সাংগঠনিক যোগাযোগ ও পরিবহনের মাধ্যম হিসেবে নিয়োজিত থেকে গেরিলা যুদ্ধকে সম্ভব করে তুলেছিলেন। এ সময় হাসানের দুধভাই তসলিম সর্দার(এটিএম শামসুজ্জামান) আর সে সময়ের কিংবদন্তি সুরকার আলতাফ মাহমুদ (আহমেদ রুবেল) অভিভাবকের মতো স্নেহে-পরামর্শে বিলকিসকে ছায়া দেন। পাকিস্তানী বর্বরতা, বাঙ্গালীর প্রতিরোধ আর স্বাধীনতার দাবী দেশে বিদেশে ছড়িয়ে দিতে সশস্ত্র যুদ্ধের পাশাপাশি বিলকিস সহযোদ্ধাদের সাথে একটি পত্রিকার কাজেও জড়িয়ে যায়, যার নাম "গেরিলা"।


title: গেরিলা (চলচ্চিত্র)

text: সময়ের আবর্তে ১৯৭১ এর আগষ্ট মাসের শেষ দিকে একটি বড় অপারেশনের পর ঘটনা পরিক্রমায় ঢাকা ছাড়তে হয় বিলকিসকে। তসলিম সর্দার নিহত হন, আলতাফ মাহমুদ মুক্তিযোদ্ধাদের অস্ত্র রাখার দায়ে পাকিস্তানী আর্মি কর্তৃক ধৃত হন। একাকী বিলকিস নিজগ্রাম রংপুরের জলেশ্বরী যাবার জন্য ট্রেনে পাড়ি জমায়। কিন্তু তারই ছোটভাই খোকনের দল ওদিকে একটি রেলব্রীজ উড়িয়ে দেওয়ায় তার ট্রেনযাত্রা ব্যাহত হয়। দৃঢ়চিত্ত বিলকিস হেঁটেই এগিয়ে চলে বাড়ীর পথে। খোকন বাহিনীর এক তরুন মুক্তিযোদ্ধা সিরাজ বিলকিসের যাত্রাসঙ্গী হয়। বাড়ির পথে নানা ঘটনার পাশাপাশি নিজের বাড়ি লুট হওয়া আর আপন মামার উপর মিলিটারী-রাজাকারদের নির্যাতন দেখে শিউরে উঠে সে। অতঃপর একমাত্র ভাই খোকনকে দেখবার তীব্র আকাঙ্ক্ষায় যুদ্ধের ডামাডোলে জীবনের সকল সূত্র হারানো এক নারী, বিলকিস। কিন্তু দুর্ভাগ্য, এরইমধ্যে জবাই করা হয়েছে খোকনকে। ভাইয়ের লাশ দাফন করতে গিয়ে বন্দি হয় পাকিস্তানী মিলিটারীর হাতে। তবে শেষ পর্যন্ত বীরের মতো আত্নাহুতি দেয় বিলকিস। নিজের সাথে উড়িয়ে দেয় একটি গোটা মিলিটারী ক্যাম্প।অনেক আগে থেকে কথা চলতে থাকলেও চলচ্চিত্রটির নির্মাণ প্রক্রিয়া শুরু হয় ২০১০ এর জানুয়ারি থেকে। রাষ্ট্রীয় অনুদান এক্ষেত্রে বিশেষ ভূমিকা রাখে। পরবর্তীতে আরিয়াল ক্রিয়েটিভ স্পেস এর সাথে যোগ দেয় ইমপ্রেস টেলিফিল্ম এবং এতে নির্মাণ আরও গতিশীল হয়। পরিচালক নাসির উদ্দীন ইউসুফ চিত্রনাট্য সংশোধনের মাধ্যমে চূড়ান্ত করেন এবাদুর রহমান কে সাথে নিয়ে। চরিত্র নির্বাচক ও প্রযোজক এশা ইউসুফ এর সহযোগীতায় তিনি ঠিক করেন অভিনেতা-অভিনেত্রী, তাদের সাথে চরিত্র-সময়, পটভুমি-অভিনয় প্রভৃতি নিয়ে কথা হতে থাকে। তারই নির্দেশনাক্রমে শিমুল ইউসুফের নেতৃত্বে কস্টিউম ডিপার্টমেন্ট ও অনিমেষ আইচ এর নেতৃত্বে আর্ট ডিপার্টমেন্ট প্রস্তুত হতে থাকে। পরিচালকের পরামর্শ অনুযায়ী যুদ্ধে সামরিক প্রশিক্ষন উপদেষ্টা লেঃ কর্নেল (অবঃ) কাজী সাজ্জাদ আলী জহির, বীরপ্রতিক চালিয়ে যান পাক মিলিটারীদের ট্রেনিং। অ্যাকশন-বিস্ফোরন দৃশ্যের পরিকল্পনা হয় আতিকুর রহমান চুন্নুর সাথে। অবশেষে শ্যুটিং সিডিউল, এফডিসির ক্যামেরা বুকিং, স্পার্ক লিমিটেডের সাথে কোডাক ফিল্ম স্টক সাপ্লাই, থাকা-খাওয়া, আসা-যাওয়া, মেকাপ, রেইন মেশিন, ক্রেন, ট্রলি এমন অনেক হিসাব নিকাষ শেষে দেশি বিদেশি কলা কুশলী আর কুশিলবদের নিয়ে প্রকৃত নির্মাণকাজ শুরু হয় মে মাসে। ২৭ মে থেকে শুরু করে- কখনো ঢাকার ইস্কাটন, গুলশান, ঢাকা বিশ্ববিদ্যালয়, কখনো তেজগাঁও শিল্প এলাকা, ঢাকা মেডিকেল কলেজ মর্গ, রাজারবাগ পুলিশ লাইন, আবার সোনারগাঁও এর পানাম নগরী, ধামরাই, রংপুরের এখানে ওখানে, দিনাজপুরের পার্বতীপুর ঘুরে আবার ধামরাই, পুবাইল, মানিকগঞ্জের বিভিন্ন জায়গায় প্রায় ৫ মাস ব্যাপী ১৮০ ক্যান ফিল্ম এক্সপোজ করে ২৬ অক্টোবর সকালে শুটিং শেষ হয়।


title: গেরিলা (চলচ্চিত্র)

text: অবশ্য এরই মধ্যে শুরু হয়ে যায় সম্পাদনার কাজ, সামীরের দায়িত্বে, গাঁও প্রোডাকশনস স্টুডিও তে, সকল নেগেটিভ প্রসেস করা হয়েছে ভারতের চেন্নাইতে, প্রাসাদ ল্যাবে। কয়েক দফায় সেখান থেকে আসতে থাকে টেলিসিনে, এখানে হতে থাকে সম্পাদনা। ইতিমধ্যে মুম্বাইয়ের সাউন্ড ইঞ্জিনিয়ার বিনোদ সুব্রামনিয়ান'র সাথে পরামর্শক্রমে সাইদ হাসান টিপুর রেকর্ডিং স্টুডিও ড্রিম-ডেস্ক নানাবিধ কারিগরী সংযোজনের মাধ্যমে ডাবিং এর জন্য প্রস্তুত করা হয় এবং ডাবিং শুরু হয় ৯ নভেম্বর, ২০১০ থেকে। এরই মধ্যে কথাবার্তা পাঁকা হয় মুম্বাইয়ের পিক্সিয়ন'র সাথে ডিজিটাল ইন্টারমিডিয়েটের জন্য আর ইন্দ্রনীল রায়ের সাথে ভিজুয়াল স্পেশাল ইফেক্ট এর কাজ করার জন্য। পাশাপাশি শিমুল ইউসুফের আবহ সঙ্গীত করার কাজ এগিয়ে চলে। তারপর যথারীতি ডি আই, স্পেশাল সাউন্ড ইফেক্টও ভিজ্যুয়াল ইফেক্টস ইত্যাদি শেষ করে মুম্বাইয়ের অ্যাডল্যাব থেকে বের হয় সেলুলয়েড প্রিন্ট ও নির্মাণ হয় স্বপ্নের।নাসির উদ্দীন ইউসুফ পরিচালিত বাংলাদেশের স্বাধীনতা যুদ্ধ ভিত্তিক চলচ্চিত্র "গেরিলা" ১৭তম কলকাতা আন্তর্জাতিক চলচ্চিত্র উৎসব ২০১১-এ নেটপ্যাক পুরস্কার অর্জন করে । এদিন মোট ১২টি চলচ্চিত্রের সাথে প্রতিযোগিতা করে এই সম্মান অর্জন করে "গেরিলা"।


title: গেরিলা (চলচ্চিত্র)

text:
"গেরিলা" ২০১১ সালে প্রদত্ত জাতীয় চলচ্চিত্র পুরস্কার-এ সর্বোচ্চ ১০টি শাখায় পুরস্কার লাভ করেছে. নিম্নে পুরস্কারসমূহের বর্ণনা করা হলো।গেরিলা ছবির সংগীত পরিচালনা করেছেন শিমুল ইউসুফ। ছবিতে মোট ৭টি গান রয়েছে, এগুলোতে কণ্ঠ দিয়েছেন চন্দন চৌধুরী, সাওয়ান মাহমুদ, শিমুল ইউসুফ, সমীর কাওয়াল ও অনিন্দিতা বৃষ্টি।
! ট্র্যাক !! গান !! কণ্ঠশিল্পী !! গীতিকার


title: প্রকৃত সময়

text: দুটি ঘটনা যে স্থানে ঘটছে সেই একই স্থানে অবস্থিত একটি ঘড়ির মাধ্যমে ঘটনা দুটির মধ্যবর্তী সময় পরিমাপ করলে তাকে প্রকৃত সময় () বলা হয়। আপেক্ষিকতার তত্ত্বে এই ধারণাটির ব্যবহার অনেক। এক জোড়া ঘটনার মধ্যে সময়ের ব্যবধান একেক প্রসঙ্গ কাঠামোতে অবস্থিত পর্যবেক্ষকের পরিমাপে একেক রকম হয়। যে পর্যবেক্ষক ঘটনাটি যেখানে শুরু এবং শেষ হয়েছে সেখানেই অবস্থান করে তার পরিমাপকৃত সময়টিই প্রকৃত সময়। অন্য সকল প্রসঙ্গ কাঠামোতে অবস্থিত পর্যবেক্ষকদের পরিমাপকৃত সময়ের মান প্রকৃত সময়ের চেয়ে বেশি হবে। প্রকৃত সময়ই হচ্ছে সম্ভাব্য সবচেয়ে সংক্ষিপ্ত সময়।


title: প্রকৃত সময়

text: উদাহরণস্বরূপ: ধরা যাক "ক" নামের একজন ব্যক্তি ১ নং বিন্দু থেকে ২ নং বিন্দু পর্যন্ত একটি নির্দিষ্ট বেগে ভ্রমণ করল। এই ঘটনাটি পর্যবেক্ষণ করল তিন জন পর্যবেক্ষক, ১ম জন ১ নং বিন্দুতে, সে দেখল ক ১ নং থেকে ২ নং বিন্দুতে যাচ্ছে; ২য় পর্যবেক্ষক ক নিজেই, আর ৩য় পর্যবেক্ষক ২ নং বিন্দুতে স্থির হয়ে আছে। তিনজনের মধ্যে কেবল ক-ই প্রকৃত সময় পরিমাপ করবে, কারণ সে যাত্রার শুরু এবং শেষ- দুটি বিন্দুতেই উপস্থিত ছিল। অন্য দুজনের পরিমাপ সব সময়ই তার প্রকৃত পরিমাপ থেকে বেশি হবে।


title: প্রকৃত সময়

text: প্রকৃত সময়ের সাথে স্থানাংক সময়ের প্রধান পার্থক্য হচ্ছে, স্থানাংক সময় কেবল শুরু এবং শেষ বিন্দু দুটির উপর নির্ভর করে, কোন পথ দিয়ে যাত্রাটি সম্পন্ন হয়েছে তার উপর নির্ভর করে না। কিন্তু প্রকৃত সময় যাত্রাপথের উপর নির্ভর করে। প্রকৃত সময় লরেনৎস ইনভ্যারিয়েন্ট, অর্থাৎ প্রসঙ্গ কাঠামোর লরেনৎস রূপান্তর করলেও প্রকৃত সময় পরিবর্তিত হয় না। কিন্তু স্থানাংক সময় লরেনৎস ইনভ্যারিয়েন্ট নয়।


title: প্রকৃত সময়

text: গাণিতিকভাবে প্রকৃত সময় বর্ণনা করা হয়, চতুর্মাত্রিক স্থানকালের মধ্য দিয়ে গতিশীল একটি কণা, ঘড়ি বা একজন পর্যবেক্ষকের যাত্রাপথ এবং সেই স্থানকালের মেট্রিক-এর মাধ্যমে। চতুর্মাত্রিক স্থানকালের বিশ্ব রেখাগুলোর ছদ্ম-রিমানীয় আর্ক দৈর্ঘ্যেই হচ্ছে প্রকৃত সময়।


title: প্রকৃত সময়

text: গাণিতিক দৃষ্টিকোণ থেকে, স্থানাংক সময় আগে ধরে নেয়া হয়, পরে প্রকৃত সময়কে স্থানংক সময়ের একটি অপেক্ষক হিসেবে প্রকাশ করা হয়। কিন্তু পরীক্ষণমূলক তথা ব্যবহারিক দৃষ্টিকোণ থেকে, আমরা যা পরিমাপ করি তা প্রকৃত সময়, এটিই কেবল পরিমাপ করা যায়। জড় প্রসঙ্গ কাঠামোর একটি ঘড়ির প্রকৃত সময়ের পরিমাপ থেকেই কেবল স্থানাংক সময় নির্ণয় করা যায়।


title: প্রকৃত সময়

text: বিশেষ আপেক্ষিকতায় প্রকৃত সময়ের সংজ্ঞা সমীকরণের সাহায্যে এভাবে দেয়া যায়:


title: প্রকৃত সময়

text: যেখানে formula_2 হচ্ছে স্থানাংক সময় t তে স্থানাংক বেগ, আর x, y, z হচ্ছে স্থানের তিনটি কার্তেসীয় স্থানাংক। এই সমীকরণকে formula_3 এর মাধ্যমে প্যারামেট্রাইজ করা যায়। , , , এবং সবগুলো রাশিকে এভাবে প্যারামেট্রাইজ করলে পাওয়া যায়:


title: প্রকৃত সময়

text: ব্যবকলনীয় রূপে লাইন ইন্টিগ্রালের মাধ্যমে প্রকাশ করা যায়:


title: প্রকৃত সময়

text: যেখানে হচ্ছে স্থানকালে ঘড়িটির যাত্রাপথ।


title: প্রকৃত সময়

text: বিশেষ আপেক্ষিকতায় গতির সংজ্ঞার মাধ্যমে আরও সহজ করে সমীকরণটি প্রকাশ করা যায়। বিশেষ আপেক্ষিকতায় গতি বলতে বোঝায়, একই হারে সময়ের স্থানাংকের সাপেক্ষে স্থানের স্থানাংকগুলো পরিবর্তন করা। তাহলে সমীকরণটি দাঁড়ায়:


title: প্রকৃত সময়

text: যেখানে Δ বলতে দুটি ঘটনার মধ্যবর্তী ব্যবধান বোঝানো হয়েছে।


title: প্রকৃত সময়

text: তবে বিশেষ আপেক্ষিকতা সাধারণ আপেক্ষিকতার বিশেষ রূপ।


title: প্রকৃত সময়

text: সাধারণ আপেক্ষিকতায় আরও সুসংগতভাবে প্রকৃত সময়ের সংজ্ঞা দেয়া যায়। এর জন্য প্রথমেই প্রয়োজন লাইন এলিমেন্ট তথা রেখা উপাদান:


title: প্রকৃত সময়

text: প্রকৃত সময় হচ্ছে একই স্থানে ঘটা দুটি ঘটনার মধ্যে সময়ের পার্থক্য। সুতরাং উপরের রেখা উপাদানে আমরা স্থানের ব্যবকলনীয় পরিবর্তনগুলোকে শূন্য ধরতে পারি। এতে রেখা উপাদানের যে রূপ পাওয়া যাবে তাকে প্রকৃত সময়ে (formula_8) রূপান্তর খুবই সোজা হবে:


title: প্রকৃত সময়

text: উল্লেখ্য প্রকৃত সময় কেন ইনভ্যারিয়েন্ট তা খুব সহজেই বোঝা যায়: formula_11, কিন্তু রেখা উপাদান formula_12 এবং আলোর বেগ formula_13 দুটোই ইনভ্যারিয়েন্ট। সুতরাং তাদের ভাগফলও ইনভ্যারিয়েন্ট হবে। তবে উপরে যে সমীকরণ দেয়া হয়েছে তা কেবল মিনকভস্কি স্থানের জন্য। একটি সাধারণ তথা জেনেরিক স্থানকালের জন্য প্রকৃত সময়কে লেখা যায় এভাবে:


প্রকৃত সময়


title: প্রকৃত সময়

text: দেখা যাচ্ছে এখানে মিনকভস্কি স্থানে formula_15 এর মান ব্যবহার করার পরিবর্তে পুরো মেট্রিক টেন্সর ব্যবহার করা হয়েছে। formula_16 হচ্ছে মেট্রিক টেন্সরের কাল-কাল রাশি। স্থানের পরিবর্তন শূন্য বিবেচনা করলে কেবল কাল কাল রাশিটিই টিকে থাকে। মেট্রিক টেন্সর এবং রেখা উপাদানের মধ্যে সম্পর্ক এমন:


title: এপ্লিকেশন সফটওয়্যার

text: অ্যাপ্লিকেশন সফটওয়্যার বা কম্পিউটার অ্যাপ্লিকেশন বলতে বিশেষ ধরনের কম্পিউটার প্রোগ্রামকে বোঝায় যা মানুষকে কোন বিশেষ ধরনের কাজ সম্পাদনে সহায়তা করে। একটি কম্পিউটার সফটওয়্যার যেটা ব্যবহারকারীর প্রয়োজন অনুযায়ী এবং নির্দিষ্ট কাজ সম্পাদনা (এক বা একাধিক) করতে ব্যবহারকারীকে সহায়তা করে থাকে। একে শুধু এপ্লিকেশন বা এপ (app) ডাকা হয়। কম্পিউটার অ্যাপ্লিকেশন তাই অপারেটিং সিস্টেম, সিস্টেম ইউটিলিটি, প্রোগ্রামিং ভাষা, ইত্যাদির চেয়ে আলাদা। অ্যাপ্লিকেশন প্রোগ্রাম সাধারণত ব্যবহারকারীকে টেক্স্‌ট, সংখ্যা কিংবা ছবি নিয়ে বিভিন্ন কাজ করার সুযোগ দেয়। উদাহরণ হতে পারে একাউন্টিং সফটওয়্যার, অফিস সফটওয়্যার, গ্রাফিক্স সফটওয়্যার, বিভিন্ন মিডিয়া প্লেয়ার (ভিডিও এবং অডিও)।


title: এপ্লিকেশন সফটওয়্যার

text: অনেকসময় অনেকগুলি অ্যাপ্লিকেশন সফটওয়্যার একত্র করে প্যাকেজ বা বান্ড্‌ল আকারে বিতরণ করা হয়। এগুলিকে সাধারণত অ্যাপ্লিকেশন সুইট (application suite) নামে ডাকা হয়। মাইক্রোসফট অফিস, লিব্রেঅফিস, ইত্যাদি অ্যাপ্লিকেশন সুইটের উদাহরণ। একটি সুইটের বিভিন্ন অ্যাপ্লিকেশনগুলির ব্যবহারকারী ইন্টারফেস বা দৃশ্যমান রূপ সাধারণত একই রকম হয়ে থাকে যাতে ব্যবহারকারী একই পরিবেশে কাজ করার অনুভূতি পান এবং প্রোগ্রামগুলির একটির তথ্য অপরটিতে সহজে স্থানান্তর ও ব্যবহারেরও ব্যবস্থা থাকে। যেমন কোন স্প্রেডশিট অ্যাপ্লিকেশনে প্রস্তুত করা একটি স্প্রেডশিট সহজেই একই অ্যাপ্লিকেশন সুইটের ওয়ার্ড প্রসেসর অ্যাপ্লিকেশনের ডকুমেন্টে "এমবেড" বা গ্রথিত করে দেয়া সম্ভব।


title: এপ্লিকেশন সফটওয়্যার

text: এপ্লিকেশন সফটওয়্যার যে কম্পিউটার প্লাটফর্মে ব্যবহার করে তার উপযোগী করে বানানো হয় যাতে সেটা প্লাটফর্মের সাথে সহজে কাজ করতে পারে। এর অন্য উদ্দেশ্য হল প্লাটফর্মের কাজ করার ক্ষমতা ব্যবহার করে অথবা ঐ প্লাটফর্মের সিস্টেম সফটওয়্যারের ক্ষমতা ব্যবহার করে একটি নির্দিষ্ট উদ্দেশ্য সাধন করা। কিছু কিছু সফটওয়্যার বিভিন্ন প্লাটফর্মে ব্যবহার উপযোগী করে বানানো হয় যেমন মাইক্রোসফটের মাইক্রোসফট অফিস।


title: এপ্লিকেশন সফটওয়্যার

text: তথ্য প্রযুক্তিতে, এপ্লিকেশন সফটওয়্যার তৈরী করা হয় ব্যবহারকরীর চাহিদা অনুযায়ী নির্দিষ্ট কাজ করার জন্য। এপ্লিকেশন সফটওয়্যার অপারেটিং সিস্টেম, ইউটিলিটি সফটওয়্যার, এবং একটি প্রোগ্রামিং ভাষা সফটওয়্যার থেকে ভিন্ন। এটি যে কাজের জন্য তৈরী করা হয়েছে তার উপর ভিত্তি করে এটা লেখা, সংখ্যা, ছবি অথবা এই সবগুলোর সমন্বয়ে হতে পারে। কিছু কিছু এপ্লিকেশন প্যাকেজ কম্পিউটারের একটি নির্দিষ্ট কাজের জন্য হতে পারে যা সবাই ব্যবহার করে একই উদ্দেশ্য এবং এটি শুধু একটি সুবিধা বা উদ্দেশ্যের উপর জোর দেয় যেমন ওয়ার্ড প্রসেসিং| অন্যগুলোকে ডাকা হয় ইন্টিগ্রেটেড সফটওয়্যার যেগুলো একই সঙ্গে একাধিক সুবিধার উপর জোর দেয়। ব্যবহারকারী দ্বারা তৈরী বা লিখিত সফটওয়্যার সিস্টেমে ব্যবহার করে ব্যবহারকারীর কাঙ্খিত কাজ করা যায় এগুলো হল স্প্রেডশিট টেমপ্লেট, ওয়ার্ড প্রসেসরের ম্যাক্রো, গ্রাফিক্স অথবা এনিমেশনের স্ক্রিপ্ট ইত্যাদি। এমনকি ইমেইলের ফিল্টারও একধরনের ব্যবহারকারী লিখিত সফটওয়্যার (User-written software)| ব্যবহারকারীরা এটা তৈরী করে এবং বারবার দেখে এটা গুরুত্বপূর্ন কিনা নির্দিষ্ট উদ্দেশ্যের জন্য।


title: এপ্লিকেশন সফটওয়্যার

text: কোন কোন ক্ষেত্রে বিরোধপূর্ন এইপ্রশ্ন আসতে পারে যে, অপারেটিং সিস্টেমে যে প্রোগ্রামগুলো অর্ন্তগত আছে সেগুলো আলাদা সফটওয়্যার কিনা। যেমন ইউনাইটেড স্টেটস বনাম মাইক্রোসফটের একটি মামলায় প্রশ্ন এসেছিল অপারেটিং সিস্টেমের ইন্টারনেট ইক্সপ্লোরার আলাদা সফটওয়্যার কিনা। অন্য আরেকটি উদাহরন হল জিএনইউ/লিনাক্স নামের দ্বন্ধ। কিছু কিছু সিস্টেমে এপ্লিকেশন সফটওয়্যার এবং অপারেটিং সিস্টেম আলাদা করা কষ্টকর হতে পারে ব্যবহারকারীর কাছে কারণ ভিসিআর, ডিভিডি প্লেয়ার অথবা মাইক্রোওভেন চালনাতেও সফটওয়্যার ব্যবহৃত হয়। এই ব্যাখ্যার জন্য বড় বড় প্রতিষ্ঠানগুলোর কিছু কিছু এপ্লিকশন বাদ দিতে হতে পারে।


স্টারউড হোটেলস এন্ড রিসোর্টস ওয়ার্ল্ডওয়াইড ইনকর্পোরেটেড একটি বৃহৎ হোটেল মালিকানা ও ব্যবস্থাপনা কোম্পানি। এর সদর দপ্তর হোয়াইট প্লেইন্স, নিউ ইয়র্ক-এ অবস্থিত। এটি বিশ্বের অন্যতম বৃহৎ হোটেল কোম্পানি। নয়টি ব্র্যান্ডের অধীনে এটি বিশ্বব্যাপী বিভিন্ন হোটেল, রিসোর্ট, স্পা ইত্যাদি পরিচালনা করে থাকে। ২০০৯ এর ৩১ ডিসেম্বর নাগাদ, স্টারউড হোটেল এন্ড রিসোর্ট ৯৯২টি হোটেল পরিচালনা করে এবং প্রায় ১৪৫,০০০ জন মানুষকে নিয়োগ দিয়েছে, যার মধ্যে ৩৪% যক্তরাষ্ট্রে নিযুক্ত।


title: স্টারউড হোটেলস এন্ড রিসোর্টস ওয়ার্ল্ডওয়াইড

text: স্টারউড হোটেলস এন্ড রিসোর্টস মূলত স্টারউড ক্যাপিটাল নামক একটি রিয়েল এস্টেট ফার্ম কর্তৃক গঠিত হয়। এর উদ্দেশ্য ছিল সেসময়ের সুদ বিরতির সুযোগ নেওয়া। প্রতিষ্ঠাকালীন সময়ে কোম্পানিটির নাম ছিল স্টারউড লজিং। এটি তখন উত্তর আমেরিকায় বেশ কয়েকটি হোটেলের মালিকানা লাভ করে। তবে প্রত্যেকটিই ছিল ভিন্ন ব্র্যান্ডের অধীনে। ১৯৯৪ সালে জাপানের আওকি কর্পোরেশন থেকে স্টারউড লজিং ওয়েস্টিন হোটেল ব্র্যান্ডটি কিনে নেয়। ১৯৯৮ সালে আইটিটি শেরাটন থেকে এটি শেরাটন, ফোর পয়েন্টস বাই শেরাটন ব্র্যান্ড ক্রয় করে।


title: অ্যানড্রোমিডা (পুরাণ)

text: অ্যানড্রোমিডা (লাতিন ভাষায়: Ἀνδρομέδη) গ্রিক পুরাণের এক রাজকন্যা যে, তার মায়ের দাম্ভিকের জন্য ঈশ্বরের শাস্তি হিসেবে তাকে একটি শিলাতে চেইন দিয়ে বেধে রাখা হয়েছিল সাগরের দানবকে উৎসর্গের জন্য। পের্সেউস (পরে তার স্বামী হয়), তাকে সেখান থেকে উদ্ধার করে।


title: অ্যানড্রোমিডা (পুরাণ)

text: প্রাচীনকাল থেকেই বিষয়টি চারুকলার মধ্যমে জনপ্রিয় হয়ে উঠে ছিল। খ্রিষ্টান যুগে বিষয়টি সেন্ট জর্জ এবং ড্রাগণ এর উপকথা কাহিনীতে রূপান্তর করা হয়েছিল, কিন্তু পুনর্জাগরণের সময় কৌতূহলের কারণে কাহিনীর আসল ঘটনাটির পুনর্জাগরণ হয়।


title: অ্যানড্রোমিডা (পুরাণ)

text: গ্রিক পুরাণে, অ্যানড্রোমিডা হল ইথিওপিয়া রাজ্যের রাজা শেফিউস এবং রানী কাশ্যপেয় এর কন্যা।


title: অ্যানড্রোমিডা (পুরাণ)

text: তার মা কাশ্যপেযয়ার দাম্ভিক দেখিয়ে ছিল যে, সে নেরিডদের চেয়ে আরও বেশি সুন্দরী। সাগরের দেবতা নেরেউস এর ন্যমফের-কন্যাদেরকে প্রায়ই পসেইডন এর সাথে দেখা যেত। রানীর অহংকারের শাস্তির জন্য, পসেইডন, জিউস এর ভাই এবং সাগরের দেবতা, একটি সাগরের দানব (কেতো) -কে পাঠায় ইথিওপিয়ার উপকূলে দাম্ভিক রানীসহ রাজ্য ধ্বংস করার জন্য। আশাহত রাজা অ্যাপোলোর ওরাকল এর সাথে পরামর্শ করে এবং সে পরামর্শ দিল যে, তার কুমারী মেয়ে অ্যানড্রোমিডাকে দানবকে উৎসর্গ করার জন্য। তাই অ্যানড্রোমিডাকে সাগরের পাড়ে একটি শিলাতে চেইন দিয়ে বেধে রেখে আসা হয়।


title: সিস্টেম সফটওয়্যার

text: সিস্টেম সফটওয়্যার একটি কম্পিউটার সফটওয়্যার যেটার নকশা করা হয়েছে, কম্পিউটারের হার্ডওয়্যার কে পরিচালনা করার জন্য এবং এপ্লিকেশন সফটওয়্যারগুলোকে কাজ করার উপযোগী পরিবেশ প্রদানের জন্য।


title: সিস্টেম সফটওয়্যার

text: সাধারন সিস্টেম সফটওয়্যারের প্রকারগুলো হল:


title: সিস্টেম সফটওয়্যার

text: কিছু কিছু প্রকাশনায়, সিস্টেম সফটওয়্যারের ব্যাখ্যায় সফটওয়্যার উন্নয়নের টুলস যেমন কম্পাইলার, লিঙ্কার অথবা ডিভাগার ইত্যাদিকেও এর আওতায় ফেলা হয়েছে।


title: সিস্টেম সফটওয়্যার

text: সিস্টেম সফটওয়্যারের বিপরীতে, এপ্লিকেশন সফটওয়্যার বলতে বুঝায় যে সফটওয়্যার দ্বারা ব্যবহারকারী লেখা লিখতে পারে, গেমস খেলতে পারে, গান শুনতে পারে অথবা ইন্টারনেট ব্যবহার করতে পারে।


title: সিস্টেম সফটওয়্যার

text: সিস্টেম সফটওয়্যার অপারেটিং সিস্টেম এবং কম্পিউটার সিস্টেম ব্যবহার করার সুযোগ দেয়। এটাতে আছে ডাইগনস্টিক টুলস, কম্পাইলার, সার্ভার, ইউটিলিটি, ভাষা পরিবর্তনের সুযোগ, ডেটা আদান প্রদানের সুযোগ, ডেটাবেস সিস্টেম এবং আরো অনেক কিছু। সিস্টেম সফটওয়্যারের উদ্দেশ্য হল, এপ্লিকেশনগুলোকে পৃথক করা প্রোগ্রামারদের জন্য যাতে জটিলতা এবং বিশেষ ব্যবহার এড়িয়ে চলা যায়।


title: সিস্টেম সফটওয়্যার

text: বিশেষ ধরনের সিস্টেম সফটওয়্যারের মধ্যে আছে:


title: সিস্টেম সফটওয়্যার

text: যদি সিস্টেম সফটওয়্যারকে স্থায়ী স্মৃতিতে জমা রাখা হয় একে ফার্মওয়্যার বলে যেমন, আইসি।


title: প্রোগ্রামিং সফটওয়্যার

text: প্রোগ্রামিং সফটওয়্যার হল এক ধরণের কম্পিউটার প্রোগ্রাম অথবা অ্যাপলিকেশন যা সফটওয়্যার উন্নয়নকারীগণ ব্যবহার করে থাকেন কোনো সফটওয়্যার তৈরি, ডিবাগ, নিয়ন্ত্রণ, রক্ষণাবেক্ষণ অথবা অন্য প্রোগ্রাম বা অ্যাপলিকেশনগুলোকে সহযোগিতা করতে। সাধারণ অর্থে এটি বোঝায় সাধারণ প্রোগ্রাম যা একত্র করা হয়েছে প্রদত্ত একটি নির্দিষ্ট কাজ সম্পাদনার জন্য, যেমনটা একজন ব্যক্তি একটি যন্ত্র দিয়ে একাধিক যন্ত্রাংশ ঠিক করতে পারে।


title: প্রোগ্রামিং সফটওয়্যার

text: প্রোগ্রামিং সফটওয়্যারের ইতিহাস শুরু হয়েছিল প্রথম কম্পিউটার দ্বারা যা ছিল ১৯৫০-এর দশকের। এটি ব্যবহার করত লিঙ্কার, লোডার এবং নিয়ন্ত্রণ প্রোগ্রামগুলো। এটি জনপ্রিয় হয় ইউনিক্স-এর মাধ্যমে ১৯৭০-এর দশকে যেখানে গ্রিপ, এডব্লউকে, এবং মেক ব্যবহার করা হত। সফটওয়্যার টুল বা প্রোগ্রাম টার্মটি আসে ব্রায়ান কার্নিগান এবং পি. জে. প্লাজার-এর বই থেকে। এগুলো ছিল সত্যিকার অর্থে সাধারণ এবং ঝামেলাহীন। কিছু কিছু রক্ষণাবেক্ষণ করার সাথে সাথে এগুলো আবার একই সঙ্গে শক্তিশালী উন্নয়নকাজে ব্যবহার করা হত।


title: প্রোগ্রামিং সফটওয়্যার

text: প্রোগ্রামিং টুল্‌স এবং এপ্লিকেশনের মধ্যে পার্থক্য অস্পষ্ট।


title: প্রোগ্রামিং সফটওয়্যার

text: প্রকারভেদ :


title: ছায়াপথ স্তবকসমূহের তালিকা

text: সকল ছায়াপথ স্তবকের তালিকা নেই এখানে। গুরুত্বপূর্ণ কিছু স্তবকের নাম, বৈশিষ্ট্য, দূরত্ব, ছায়াপথ সংখ্যা, ব্যাসার্ধ্য ইত্যাদি তথ্য এখানে সন্নিবেশিত আছে।


title: ছায়াপথ স্তবকসমূহের তালিকা

text: এবেল তালিকার অন্তর্ভুক্ত ছায়াপথ স্তবকসমূহ।


title: সৌগত রায়

text: সৌগত রায় (জন্ম ৬ আগস্ট, ১৯৪৭) হলেন ভারতের দ্বিতীয় মনমোহন সিংহ মন্ত্রিসভার নগরোন্নয়ন রাষ্ট্রমন্ত্রী।


title: সৌগত রায়

text: সৌগত রায় ছিলেন একজন জাতীয় বিজ্ঞান প্রতিভা অনুসন্ধান স্কলার। তিনি সেন্ট লরেন্স হাই স্কুল, কলকাতা, যোগেশচন্দ্র চৌধুরী ল কলেজ ও প্রেসিডেন্সি কলেজ, কলকাতা থেকে পড়াশোনা করেন ও পদার্থবিদ্যায় স্নাতকোত্তর ডিগ্রি অর্জন করেন। তিনি কলকাতা বিশ্ববিদ্যালয় থেকে একটি আইন ডিগ্রিও অর্জন করেছেন। সৌগত রায় কলকাতার আশুতোষ কলেজের অবসরপ্রাপ্ত পদার্থবিদ্যার অধ্যাপক। তিনি পশ্চিমবঙ্গ রাজ্যের একজন প্রবীণ রাজনীতিবিদ ও সর্বভারতীয় তৃণমূল কংগ্রেস দলের নেতা। তিনি পঞ্চদশ লোকসভায় দমদম লোকসভা কেন্দ্র থেকে নির্বাচিত। অতীতে ১৯৭৭ সালে তিনি ব্যারাকপুর লোকসভা কেন্দ্র থেকে নির্বাচিত হয়েছিলেন। চরণ সিংহ মন্ত্রিসভায় তিনি কেন্দ্রীয় পেট্রোলিয়াম মন্ত্রী হন। পশ্চিমবঙ্গ বিধানসভায় তিনি পাঁচ বার নির্বাচিত হন। আলিপুর বিধানসভা কেন্দ্র থেকে তিন বার এবং ঢাকুরিয়া বিধানসভা কেন্দ্র ও বনগাঁ উত্তর বিধানসভা কেন্দ্র থেকে এক বার করে নির্বাচিত হন।


title: সৌগত রায়

text: ১৯৬৭ থেকে ১৯৬৯ পর্যন্ত তিনি পশ্চিমবঙ্গ ছাত্র পরিষদের সাধারণ সম্পাদক এবং ১৯৭৩ থেকে ১৯৭৭ পর্যন্ত তিনি পশ্চিমবঙ্গ প্রদেশ কংগ্রেস কমিটির সাধারণ সম্পাদক ছিলেন।


title: অম্বিকা বন্দ্যোপাধ্যায়

text: অম্বিকা বন্দ্যোপাধ্যায় (২৮ আগস্ট, ১৯২৮) ভারতের পঞ্চদশ লোকসভার সদস্য। তিনি তৃণমূল কংগ্রেসের প্রার্থী হিসেবে হাওড়া লোকসভা কেন্দ্র থেকে নির্বাচিত। তিনি পেশায় একজন মেকানিক্যাল ইঞ্জিনিয়ার।


title: অম্বিকা বন্দ্যোপাধ্যায়

text: ২০০১, ১৯৯৬, ১৯৯১, ১৯৮৭ ও ১৯৮২ সালের বিধানসভা নির্বাচনে অম্বিকা বন্দ্যোপাধ্যায় হাওড়া মধ্য বিধানসভা কেন্দ্র থেকে জয়ী হয়েছিলেন।


title: চৌধুরী মোহন জাটুয়া

text: চৌধুরী মোহন জাটুয়া হলেন দ্বিতীয় মনমোহন সিংহ মন্ত্রিসভার তথ্য ও সম্প্রচার মন্ত্রকের রাষ্ট্রমন্ত্রী। তিনি সর্বভারতীয় তৃণমূল কংগ্রেস প্রার্থী হিসেবে মথুরাপুর লোকসভা কেন্দ্র থেকে পঞ্চদশ লোকসভায় নির্বাচিত হয়েছেন।


title: চৌধুরী মোহন জাটুয়া

text: ৭১ বছর বয়সী জাটুয়া কলকাতা বিশ্ববিদ্যালয় থেকে বাণিজ্যে স্নাতকোত্তর ডিগ্রিধারী। তিনি পশ্চিমবঙ্গ পুলিশের প্রাক্তন ডেপুটি ইনস্পেক্টর জেনারেল। ২০০১ সালে তিনি তৃণমূল কংগ্রেস প্রার্থী হিসেবে মন্দিরবাজার বিধানসভা কেন্দ্র থেকে জয়লাভ করেন।


title: মেট্রিক টেন্সর (সাধারণ আপেক্ষিকতা)

text: মেট্রিক টেন্সর সাধারণ আপেক্ষিকতায় ব্যবহৃত একটি গুরুত্বপূর্ণ রাশি এবং একটি টেন্সর। নিউটনের মহাকর্ষের ধারণাকে আইনস্টাইনের আপেক্ষিকতার মাধ্যমে সাধারণীকরণ করতে যে রাশিটি ব্যবহার করা হয় তাকেই স্থূল অর্থে মেট্রিক টেন্সর বলা যায়। এই মেট্রিকের মধ্যে আইনস্টাইনীয় স্থানকালের সকল জ্যামিতিক এবং কারণিক গঠন প্রথিত থাকে। স্থানকালে দূরত্ব, আয়তন, কোণ, অতীত বা ভবিষ্যৎ ইত্যাদির সংজ্ঞা দিতে হলে এর প্রয়োজন পড়ে।


title: মেট্রিক টেন্সর (সাধারণ আপেক্ষিকতা)

text: এই নিবন্ধে মেট্রিক টেন্সরের যে রীতিটি ব্যবহার করা হবে তা হল (+ - - -)। পাশাপাশি সবকিছুকে আলোর বেগের এককে প্রকাশ করা হবে। পাশাপাশি আইনস্টাইনের বহুল ব্যবহৃত সমষ্টিকরণ রীতিটিও ব্যবহার করা হবে। রীতিটি হচ্ছে, যে সকল সূচক একই সাথে কোন রাশির উপরে এবং নিচে আছে তাদের সমষ্টি নিতে হবে।


title: হ্যারি পটার অ্যান্ড দ্য ফিলোসফার্স স্টোন (চলচ্চিত্র)

text: হ্যারি পটার অ্যান্ড দ্য ফিলোসফার্স স্টোন, যুক্তরাষ্ট্র ও ভারতে হ্যারি পটার অ্যান্ড দ্য সরসারার্স স্টোন, জে. কে. রাউলিং রচিত একই নামের একটি উপন্যাস অবলম্বনে ২০০১ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। ক্রিস কলম্বাস পরিচালিত ছবিটি হ্যারি পটার চলচ্চিত্র সিরিজের প্রথম চলচ্চিত্র। ছবিটি প্রযোজনা করেন ডেভিড হেয়ম্যান এবং চিত্রনাট্য লিখেন স্টিভ ক্লোভস। চলচ্চিত্রটিতে হ্যারি পটার নামের একজন অনাথ বালকের কাহিনী বলা হয়েছে যে তার এগারতম জন্মদিনে জানতে পারে যে সে একজন জাদুকর এবং হগওয়ার্টস জাদু বিদ্যালয়ে ভর্তি হয়। চলচ্চিত্রটিতে হ্যারির চরিত্রে অভিনয় করে ড্যানিয়েল র‌্যাডক্লিফ, এবং হ্যারির দুই বন্ধু রন উইজলি ও হারমায়োনি গ্রেঞ্জার এর চরিত্রে অভিনয় করে রুপার্ট গ্রিন্ট ও এমা ওয়াটসন। অন্যান্য অভিনয়শিল্পীদের মধ্যে রয়েছেন রিচার্ড হ্যারিস, রোবি কলট্রেন, ম্যাগি স্মিথ, অ্যালান রিকম্যান ও ইয়ান হার্ট।


text: ওয়ার্নার ব্রাদার্স ১৯৯৯ সালে চলচ্চিত্রটি নির্মাণের সত্ত্ব কিনে নেয়। এরপর ক্রিস কলম্বাসকে ছবিটির পরিচালক নির্বাচন করা হয়। ছবিটি নির্মাণের ব্যাপারে জে কে রাউলিং এর একটি শর্ত ছিল যে, ছবির কলাকুশলীদেরকে অবশ্যই ব্রিটিশ বা আইরিশ হতে হবে। বলাবাহুল্য, এই শর্ত অত্যন্ত কঠোরতার সাথে পালন করা হয়। যুক্তরাজ্যের লিভসডেন স্টুডিওতে ছবিটি চিত্রায়িত হয়।


text: ২০০১ সালের নভেম্বর মাসে ছবিটি যুক্তরাজ্য ও যুক্তরাষ্ট্রে মুক্তিলাভ করে। মুক্তি পাওয়ার পরপরই ছবিটি সারা বিশ্বে অভূতপূর্ব জনপ্রিয়তা অর্জন করে এবং বক্স অফিসে $৯৭৪ মিলিয়ন আয় করতে সক্ষম হয়। ছবিটি অস্কার সহ বিভিন্ন পুরস্কারের জন্য মনোনয়ন লাভ করে। এখন পর্যন্ত সর্বকালের সর্বোচ্চ আয়কারী চলচ্চিত্রসমূহের তালিকায় "ফিলোসফার্স স্টোন" অষ্টম স্থানে রয়েছে।


text: মূল কাহিনীঃ "হ্যারি পটার অ্যান্ড দ্য ফিলোসফার্স স্টোন"


text: ছবির কাহিনী শুরু হয়, ইতিহাসের সবচেয়ে ভয়াবহ কালো জাদুকর লর্ড ভলডেমর্ট এর পতনের মাধ্যমে। যে এক বছর বয়স্ক হ্যারির বাবা মাকে হত্যা করে এবং হ্যারিকে হত্যা করার চেষ্টার সময় রহস্যজনকভাবে উধাও হয়ে যায়। এর ফলে অনাথ হ্যারির জায়গা হয় তার খালা ও খালু পেতুনিয়া ও ভার্নন ডার্সলির পরিবারে। এগার বছর বয়সে হ্যারি হগওয়ার্টস স্কুল থেকে একটি চিঠি পায় এবং জানতে পারে যে সে একজন জাদুকর। অর্ধ দানব এবং হগওয়ার্টসের চাবি ও ভূমির রক্ষক রুবিয়াস হ্যাগ্রিড এর সহযোগিতায় হ্যারি স্কুলের জন্য প্রয়োজনীয় সবকিছু সংগ্রহ করে এবং হগওয়ার্টসে পৌঁছায়।


text: হগওয়ার্টসে হ্যারি গ্রিফিন্ডর হাউজের ছাত্র হিসেবে নির্বাচিত হয় এবং বুঝতে পারে যে, সে জাদুকরদের জগতে অত্যন্ত বিখ্যাত। সে রন উইজলি ও হারমায়োনি গ্রেঞ্জার এর সাথে ঘনিষ্ঠ বন্ধুত্ব গড়ে তোলে। তবে স্লিদারিন হাউজের ছাত্র ড্রেকো ম্যালফয় এর সাথে তার শত্রুতা গড়ে উঠে। সকল শিক্ষক হ্যারিকে পছন্দ করলেও একমাত্র পোশন বিষয়ের শিক্ষক সেভেরাস স্নেইপ হ্যারিকে অপছন্দ করত। এসময় ধীরে ধীরে হ্যারি তার বাবা মায়ের অতীত ইতিহাস সম্পর্কে জানতে থাকে। প্রথমবর্ষের ছাত্রছাত্রীদের কুইডিচ খেলা নিষিদ্ধ হলেও হ্যারি তার স্বীয় দক্ষতার গুণে গ্রিফিন্ডর হাউজের কুইডিচ টিমে সিকার (অন্বেষী) হিসেবে খেলার সুযোগ পায়।


text: এসময় হ্যারি জানতে পারে, কোন একজন গ্রিংগটস ব্যাঙ্কের পূর্বেই খালি করা একটি ভল্ট ভেঙ্গে ভিতরে প্রবেশ করে। এ রহস্য আরো ঘনীভূত হয় যখন তারা ফ্লাফি নামের তিন মাথাওয়ালা একটি কুকুরকে আবিষ্কার করে যেটি চতুর্থ তালার নিষিদ্ধ করিডোর পাহারা দিচ্ছে। হ্যালোইনের সময় একটি ট্রল স্কুলে ঢুকে পড়ে এবং ঘটনাক্রমে হারমায়োনিকে আক্রমণ করে। হ্যারি ও রন এ সময় তাকে উদ্ধার করে, কিন্তু প্রফেসর ম্যাকগোনাগলের কাছে ধরা পড়ে যায়। তবে হারমায়োনি সব দোষ নিজের বলে স্বীকার করে নেয়। এরপর থেকে তাদের মধ্যে বন্ধুত্ব আরো গভীর হয়।


text: স্লিদারিনদের বিপক্ষে হ্যারির প্রথম কুইডিচ ম্যাচে, হ্যারি তার ঝাড়ুর উপর নিয়ন্ত্রণ হারিয়ে ফেলে। হারমায়োনি লক্ষ্য করে যে, স্নেইপ বিড়বিড় করে কিছু বলছে। সে স্নেইপের আলখাল্লায় আগুন লাগিয়ে দেয়। এ সুযোগে হ্যারি স্নিচটি ধরে ফেললে গ্রিফিন্ডর হাউজ জয়ী হয়।


text: ক্রিসমাস বা বড়দিনের সময় একজন অজানা ব্যক্তি হ্যারিকে তার বাবার অদৃশ্য হওয়ার আলখাল্লাটি পায়। এ সময় সে একটি পরিত্যক্ত রুমে এরিসেডের আয়না দেখতে পায়, যার মধ্যে মানুষের অন্তরের সবচেয়ে গভীর ইচ্ছা প্রতিফলিত হয়। হ্যারি তার মৃত বাবা মাকে এই আয়নায় দেখতে পায়। এদিকে, হ্যারি, রন ও হারমায়োনি নিকোলাস ফ্লামেল সম্পর্কে জানতে পারে। যিনি ফিলোসফার্স স্টোন বা পরশপাথরের স্রষ্টা। পরশপাথর হল এমন একটি পাথর যা যেকোন ধাতুকে সোনায় পরিণত করে এবং যা ব্যবহার করে এলিক্সির অফ লাইফ তৈরি করা যায়। তারা আরো জানতে পারে যে, এই পাথরটি হগওয়ার্টসে লুকানো আছে এবং ফ্লাফি এটিকে পাহারা দিচ্ছে। ভলডেমর্ট পুনরায় শক্তিশালী হয়ে ফিরে আসার জন্য পাথরটি চুরি করার চেষ্টা করছে।


text: হ্যারি তাৎক্ষণিকভাবে সন্দেহ করে যে, স্নেইপ ভলডেমর্টের জন্য পাথরটি চুরি করার প্রচেষ্টা চালাচ্ছে। এসময় হ্যারি ডিটেনশনের জন্য নিষিদ্ধ বনে যায় এবং দেখতে পায় যে, একটি কালো ছায়া একটি আহত ইউনিকর্নের রক্তপান করছে। ফিরেঞ্জ নামের একজন সেনট্যার জানায় যে, এই কালো ছায়াটি হচ্ছে ভলডেমর্ট। ভলডেমর্ট নিষিদ্ধ বনে ইউনিকর্নদের হত্যা করছে এবং এদের রক্ত পান করছে। কারণ ইউনিকর্নের রক্ত মানুষকে নিশ্চিত মৃত্যুর হাত থেকে রক্ষা করলেও তাকে সারাজীবনের জন্য অভিশপ্ত করে দেয়। ইউনিকর্নকে হত্যা করা একটি মারাত্মক অপরাধ। এ সময় হ্যাগ্রিড একটি ড্রাগনের ডিমের বিনিময়ে অসাবধানতাবশত একজন অপরিচিত আগন্তুকের নিকট পরশপাথরের নিরাপত্তা ব্যবস্থা ভেদ করার উপায় ফাঁস করে দেয়। হ্যারি সন্দেহ করে, আগন্তুকটি ছিল স্নেইপ এবং সে অচিরেই পাথরটি চুরি করবে।


text: তাই হ্যারি পরশপাথরটি উদ্ধার করার সিদ্ধান্ত নেয়। সে, রন ও হারমায়োনি ফ্লাফিকে কৌশল অবলম্বন করার মাধ্যমে পরাস্ত করে, এরপর তারা একের পর এক বাঁধা পার হতে থাকে। হ্যারি যখন শেষ চেম্বারে পৌঁছায় তখন সে একা হয়ে পড়ে এবং স্নেইপকে নয়, বরং প্রফেসর কুইরেলকে দেখতে পায়। কুইরেল জানায় যে, হ্যালোইনের সময় ট্রলটিকে সেই ছেড়ে দিয়েছিল। কুইডিচ ম্যাচে স্নেইপ নয়, কুইরেলই হ্যারিকে হত্যার চেষ্টা করেছিল। বরং স্নেইপ হ্যারিকে রক্ষার চেষ্টা করেছিল। সে এরিসেডের আয়নাটি ব্যবহারের মাধ্যমে পরশপাথরটি হস্তগত করার চেষ্টা করে, কিন্তু ব্যর্থ হয়। এরপর কুইরেল হ্যারিকে আয়নাটির সামনে দাঁড়াতে বাধ্য করে, এ সময় ব্যাখ্যাতীতভাবে পাথরটি হ্যারির পকেটে চলে আসে। তারপর কুইরেল তার পাগড়িটি খুলে ফেললে, তার মাথার পিছনের দিকে ভলডেমর্টের মুখটি দেখা যায়। ভলডেমর্ট/কুইরেল হ্যারির কাছ থেকে পাথরটি নেওয়ার চেষ্টা করে, কিন্তু হ্যারিকে স্পর্শ করা মাত্রি কুইরেলের হাত পুড়ে যায়। সেই মুহূর্তে অ্যালবাস ডাম্বলডোর হ্যারিকে রক্ষা করতে আসেন; ভল্ডেমর্ট পালিয়ে যায় এবং কুইরেল মারা যায়।


text: হ্যারি সুস্থ হয়ে উঠলে, ডাম্বলডোর হ্যারিকে জানায় যে, হ্যারির মা লিলি হ্যারির জীবন রক্ষা করার জন্য নিজের জীবন উৎসর্গ করেছিল। হ্যারির জন্য তার মায়ের এই ভালবাসা ও আত্মদানের শক্তিই হ্যারিকে ভলডেমর্টের হাত থেকে সুরক্ষিত করে রেখেছে। ডাম্বলডোর আরো জানান, পরশপাথরটি ধ্বংস করে ফেলা হয়েছে, যাতে ভলডেমর্ট পাথরটি চুরি করতে না পারে। তিনি বলেন, যারা পাথরটি খুঁজে পেতে চায় কিন্তু এটি ব্যবহার করতে চায়না, কেবলমাত্র তারাই পাথরটি খুঁজে পেতে সক্ষম, এই কারণেই হ্যারি পাথরটি পেয়েছিল।


text: বছর শেষ হওয়ার অনুষ্ঠানে, হ্যারি, রন, হারমায়োনি ও নেভিলের প্রাপ্ত পয়েন্টের ভিত্তিতে গ্রিফিন্ডর হাউজ হাউজকাপ লাভ করে।


text: মূল নিবন্ধঃ হ্যারি পটার চলচ্চিত্র সিরিজের কুশীলবদের তালিকা


text: ছবিটি নির্মাণের আগে রাউলিং শর্ত দিয়েছিলেন যে, অভিনেতা অভিনেত্রীদেরকে ব্রিটিশ বা আইরিশ হতে হবে। সুসি ফিগিস কাস্টিং ডাইরেক্টর হিসেবে নিয়োগলাভ করেন। প্রধান তিন চরিত্র হ্যারি, রন ও হারমায়োনির জন্য উন্মুক্ত কাস্টিং প্রতিযোগিতার আয়োজন করা হয়, শুধুমাত্র ব্রিটিশ শিশুরাই এতে অংশ নিতে সক্ষম হয়। ২০০০ সালের ৮ আগস্ট ড্যানিয়েল র‌্যাডক্লিফ, রুপার্ট গ্রিন্ট ও এমা ওয়াটসনকে নির্বাচিত করা হয় যথাক্রমে হ্যারি, রন ও হারমায়োনির চরিত্রে অভিনয় করার জন্য।


title: ডালিয়া গ্রাইবস্কেইট

text: ডালিয়া গ্রিবাউস্কাইটে (লিথুয়ানীয় ভাষায় উচ্চারণ dɐˈlʲɛ ɡʲrʲiːbɐʊsˈkɐ̂ˑɪtʲeː) (জন্মঃ ১ মার্চ, ১৯৫৬) লিথুয়ানিয়ার প্রখ্যাত রাজনীতিবিদ এবং বর্তমান রাষ্ট্রপতি। তিনি ১২ জুলাই, ২০০৯ইং তারিখে লিথুয়ানিয়ার রাষ্ট্রপতি হিসেবে শপথ বাক্য পাঠ করেন। পূর্বে তিনি ঐ দেশের বৈদেশিক সম্পর্কবিষয়ক উপ-মন্ত্রী, অর্থমন্ত্রী এবং ইউরোপীয় কমিশনার হিসেবে অর্থ পরিকল্পনা ও বাজেটের দায়িত্ব পালন করেছিলেন। লিথুয়ানিয়ার প্রথম মহিলা রাষ্ট্র প্রধান ডালিয়া গ্রাইবস্কেইট ঐ দেশটির "লৌহ মানবী" হিসেবে দেশ-বিদেশে ব্যাপক পরিচিত ব্যক্তিত্ব।


title: ডালিয়া গ্রাইবস্কেইট

text:
ডালিয়া গ্রাইবস্কেইট কর্মজীবি পরিবারের সন্তান হিসেবে ভিলনিয়াসে জন্মগ্রহণ করেন। বিরজাই অঞ্চলে জন্মগ্রহণকারী ভিটালিজা কোর্স্কাইট (১৯২২-১৯৮৯) তার মা এবং পেশায় তিনি একজন মহিলা বিক্রয়কর্মী ছিলেন। বাবা হিসেবে পোলিকার্পাস গ্রাইবসকস (১৯২৮-২০০৮) ছিলেন একজন ইলেকট্রিশিয়ান এবং গাড়ীর চালক।
স্যালোমিজা নেরিস উচ্চ বিদ্যালয়ে পড়াশোনা করেন। পড়াশোনায় তিনি সেরাদের মধ্যে ছিলেন না বলেই তার ধারণা। ইতিহাস, ভূগোল এবং পদার্থবিজ্ঞান তার প্রিয় বিষয়গুলোর মধ্যে অন্যতম ছিল।


title: ডালিয়া গ্রাইবস্কেইট

text:
এগার বছর বয়সে খেলাধুলায় অংশগ্রহণ করেন ডালিয়া। ফলে, বাস্কেটবলে অত্যন্ত উৎসাহী খেলোয়াড় হিসেবে পরিচিতি লাভ করেছিলেন তিনি।
উনিশ বছর বয়সে এক বছরের জন্য "লিথুয়ানিয়ার জাতীয় ফিলহার্মোনিক" প্রতিষ্ঠানে তিনি স্টাফ পরিদর্শক হিসেবে কাজ করেন।
তারপর ডানোভ বিশ্ববিদ্যালয়ে (সাবেক - সেন্ট পিটার্সবার্গ স্টেট বিশ্ববিদ্যালয়) রাজনৈতিক অর্থনীতি বিষয়ের ছাত্রী হিসেবে অধ্যয়ন করেন।
১৯৮৩ সালে স্নাতক ডিগ্রী অর্জন শেষে পুণরায় ভিলনিয়াসে ফিরে আসেন।
সেখানে তিনি সচিব পর্যায়ে "লিথুয়ানিয়ার একাডেমী অব সায়েন্সেসে" কর্মরত ছিলেন।
এছাড়াও, ১৯৮৩ থেকে ১৯৯০ সালের মধ্যে তিনি সোভিয়েট ইউনিয়নের কমিউনিস্ট পার্টির সদস্য ছিলেন।
১৯৮৮ সালে তিনি অভিসন্দর্ভ রচনা করে পিএইচডি ডিগ্রী লাভ করেন।
১৯৯০ সালে সোভিয়েট ইউনিয়ন থেকে লিথুয়ানিয়া পৃথক হয়ে গেলে বিশেষ প্রোগ্রাম হিসেবে "উচ্চপর্যায়ের নির্বাহী" বিষয়ে আমেরিকার জর্জটাউন বিশ্ববিদ্যালয়ে স্কুল অব ফরিন সার্ভিসে অধ্যয়ন চালিয়ে যান।


title: ডালিয়া গ্রাইবস্কেইট

text:
লিথুয়ানিয়া প্রজাতন্ত্রের আন্তর্জাতিক অর্থনৈতিক সম্পর্ক মন্ত্রণালয়ের ইউরোপীয়ান বিভাগের পরিচালক হিসেবে ১৯৯১ থেকে ১৯৯৩ সাল পর্যন্ত কাজ করেছেন।
১৯৯৩ সালে তিনি আন্তর্জাতিক অর্থনৈতিক সম্পর্ক মন্ত্রণালয়ের দপ্তরে পরিচালক হিসেবে কর্মরত অবস্থায় ইউরোপীয়ান ইউনিয়নে লিথুয়ানিয়ার অন্তর্ভুক্তির ফলে মুক্ত বাণিজ্য চুক্তিতে প্রতিনিধিত্ব করেন।
এছাড়াও তিনি সাহায্য সমন্বয় কমিটি (পিএইচএআরই এবং ২৪-জাতিগোষ্ঠী)-তে সভাপতিত্ব করেন।
এর পরপরই তিনি ইউরোপীয়ান ইউনিয়নে লিথুয়ানিয়ান প্রতিনিধি দলে মন্ত্রী হিসেবে অন্তর্ভুক্ত হন। সেখানে তিনি উপ-প্রধান আলোচক হিসেবে ইউরোপীয়ান ইউনিয়নের "ইউরোপ চুক্তিতে" সই করেন এবং ব্রাসেল্‌সে জাতীয় সাহায্য সমন্বয়কের প্রতিনিধি হিসেবে নিযুক্ত হন।


title: ডালিয়া গ্রাইবস্কেইট

text:
১৯৯৬ সালে যুক্তরাষ্ট্রে অবস্থিত লিথুয়ানিয়ান দূতাবাসে মন্ত্রী হিসেবে মনোনীত হন।
১৯৯৯ সাল পর্যন্ত তিনি স্ব-পদে বহাল ছিলেন।
তারপর তিনি উপ-অর্থমন্ত্রী হিসেবে নিযুক্ত হন।
উপ-অর্থমন্ত্রী হিসেবে ওয়ার্ল্ড ব্যাংক এবং আন্তর্জাতিক অর্থ তহবিলে (আইএমএফ) লিথুয়ানিয়ার প্রধান আলোচক হিসেবে যাবতীয় কার্যাবলী সম্পাদন করেন।
২০০০ সালে তিনি সহকারী পররাষ্ট্রমন্ত্রী এবং ২০০১ সালে "আলগিরডাস ব্রাজাউসকাস" সরকারের অর্থমন্ত্রী হিসেবে মনোনীত হন।
১ মে, ২০০৪ সালে লিথুয়ানিয়া ইউরোপীয়ান ইউনিয়নে যুক্ত হয়।
ঐদিনই তিনি "ইউরোপীয়ান কমিশনার" হিসেবে নিজের নাম লেখান।


title: ডালিয়া গ্রাইবস্কেইট

text:
ইউরোপীয়ান কমিশনার হিসেবে শিক্ষা ও সংস্কৃতি বিভাগে কাজ করেছেন ডালিয়া গ্রাইবস্কেইট।
১১ নভেম্বর, ২০০৪ ইং তারিখ পর্যন্ত ঐ পদে অধিষ্ঠিত ছিলেন।
এরপর থেকে ইউরোপীয়ান কমিশনার হিসেবে অর্থ পরিকল্পনা ও বাজেট বিভাগে কাজ করেছেন তিনি।
নভেম্বর, ২০০৫ সালে তিনি ইউরোপীয়ান ভয়েসের বছরের সেরা ইউরোপীয়ান শীর্ষক ভোটে "বছরের সেরা কমিশনার" হিসেবে মনোনয়ন পান।
প্রতিযোগিতামূলকভাবে গবেষণা এবং উন্নয়ন ঘটানোর মাধ্যমে ইউরোপিয়ান ইউনিয়নকে আরো বিস্তৃত পর্যায়ে নিয়ে আসার ক্রমপ্রচেষ্টার মাধ্যমে অবদান রাখায় তাকে এ মনোনয়ন দেয়া হয়।


title: ডালিয়া গ্রাইবস্কেইট

text:
এ বিষয়ে তিনি বলেন,
অর্থনৈতিক এবং বাজেট কমিশনার হিসেবে তিনি অত্যন্ত দৃঢ়চিত্তে ইউরোপীয়ান ইউনিয়নের বাজেট বা অর্থপরিকল্পনাকে তীক্ষ্মভাবে সমালোচনা করেছেন।
তার অভিমত ছিল "... এ বাজেট একবিংশ শতাব্দীর জন্য অনুপযোগী"।
ইইউ'র বাজেটের অধিকাংশই কৃষিখাতে ব্যয়িত হয়েছে।
ডালিয়া গ্রাইবস্কেইট ২০০৮ সালের ইইউ'র বাজেট উপস্থাপন করেন। এতে প্রথমবারের মতো উৎপাদন এবং কর্মসংস্থানে বাজেটের অধিকাংশ ব্যয়ের লক্ষ্যমাত্রা ধার্য্য করা হয়।
স্বভাবতঃই বাজেটের অন্যান্য খাত হিসেবে কৃষি এবং প্রাকৃতিক সম্পদের মতো খাতগুলোতে অর্থ বরাদ্দ কম হয়।
তিনি বেশ স্বাধীনভাবেই লিথুয়ানিয়ার প্রধানমন্ত্রী গেডিমিনাস কিরকিলাস সরকারকে দেশের চলমান অর্থনৈতিক সঙ্কটের জন্য দায়ী করেন।


title: ডালিয়া গ্রাইবস্কেইট

text:
২৬ ফ্রেব্রুয়ারি, ২০০৯ ইং তারিখে ডালিয়া গ্রাইবস্কেইট আনুষ্ঠানিকভাবে লিথুয়ানিয়ায় ২০০৯ সালের রাষ্ট্রপতি নির্বাচনে তাঁর প্রার্থীতা পদের ঘোষণা করেন।
পরিচিতিমূলক সভায় তিনি বলেন:
২০০৯ সালের ফেব্রুয়ারি মাসে অনুষ্ঠিত নির্বাচনে-পূর্ব প্রাথমিক জনমত জরীপে দেখা যায় যে তিনি অপ্রতিরোধ্য ও অবিসংবাদিত নেতা হিসেবে সকলের চেয়ে বেশ এগিয়ে আছেন।


title: ডালিয়া গ্রাইবস্কেইট

text: নির্দলীয় প্রার্থী হিসেবে রাষ্ট্রপতি নির্বাচনে অংশগ্রহণ করলেও তিনি প্রধান দল হিসেবে কনজারভেটিভ পার্টিসহ সাজুডিস প্রমূখ এনজিও'র ব্যাপক সমর্থন পেয়েছিলেন।


title: ডালিয়া গ্রাইবস্কেইট

text:
নির্বাচনে ডালিয়া গ্রাইবস্কেইট প্রধান প্রচারণা ছিল - অভ্যন্তরীণ সমস্যা নিয়ে। শক্তিশালী অর্থনৈতিক বুনিয়াদ নিয়ে গড়ে ওঠা বাল্টিক টাইগার্স নামে খ্যাত লিথুয়ানিয়া দুই-সংখ্যা রেখার অর্থনৈতিক সূচক থেকে ক্রমশঃই পিছিয়ে যাচ্ছিল।
মার্চে বেকারত্ব বৃদ্ধি পেয়ে ১৫.৫% দাঁড়িয়েছিল। জানুয়ারিতে সরকারের বিরুদ্ধে অর্থনীতি ধ্বসের প্রেক্ষাপটে ধর্মঘট ও বিক্ষোভ মিছিল হয় যা পরবর্তীতে ব্যাপক সহিংসতার রূপ ধারণ করে।
নির্বাচন প্রচারণা চলাকালীন সময়ে তিনি দেশের চলমান অর্থনৈতিক সঙ্কট বিশেষ করে সর্বনিম্ন আয়, লিথুয়ানিয়ার আমলাতন্ত্রের সরলীকরণ এবং সরকারের বিনিয়োগ কার্যক্রমকে পুরোদমে ঢেলে সাজানোর প্রতিশ্রুতি দেন। তিনি আরও প্রতিশ্রুতি দেন যে - বৈদেশিক নীতি ও লিথুয়ানিয়ায় রাষ্ট্রপতির সাংবিধানিক ভূমিকাকে আরও ভারসাম্যপূর্ণ অবস্থায় ফিরিয়ে আনবেন।


title: ডালিয়া গ্রাইবস্কেইট

text: ১৭ মে, ২০০৯ সালে লিথুয়ানিয়ায় ১৭শ রাষ্ট্রপতি নির্বাচন অনুষ্ঠিত হয়। এতে জনমতের সহসা পরিবর্তনের ফলে স্বতন্ত্র প্রার্থী ডালিয়া গ্রাইবস্কেইট ৬৮.১৮% ভোট পেয়ে বিপুল ভোটের ব্যবধানে জয়লাভ করেন। এরফলে তিনি শুধুমাত্র লিথুয়ানিয়ার ১ম মহিলা রাষ্ট্রপতি হিসেবে নন; বরঞ্চ সবচেয়ে বড় ব্যবধানে রাষ্ট্রপতি নির্বাচনে জয়লাভ করে বিরল রেকর্ড গড়েন।


title: ডালিয়া গ্রাইবস্কেইট

text: রাজনৈতিক বিশ্লেষকদের ধারণা, ডালিয়া'র রাষ্ট্রপতি নির্বাচনে সহজ বিজয়ের অন্যতম নিয়ামক শক্তি ছিল তাঁর অর্থনৈতিক স্বচ্ছলতা এবং অভ্যন্তরীণ কেলেঙ্কারীকে এড়িয়ে যাওয়া। আন্তর্জাতিক সংবাদ মাধ্যমগুলো ডালিয়া গ্রাইবস্কেইটের অসাধারণ বাগ্মীতা ও কারাতে খেলায় ব্ল্যাক বেল্ট পাওয়ায় খুব দ্রুততার সাথে তাকে "লিথুয়ানিয়ার লৌহ মানবীরূপে" আখ্যায়িত করে।


title: ডালিয়া গ্রাইবস্কেইট

text: লিথুয়ানিয়ান, ইংরেজী, রুশ, ফরাসী এবং পোলিশ ভাষায় অনবরত কথা বলতে পারেন ডালিয়া গ্রাইবস্কেইট। মহাত্মা গান্ধী এবং মার্গারেট থ্যাচারকে তিনি তাঁর রাজনৈতিক আদর্শ ও প্রতীক হিসেবে মনে করেন।


title: ডালিয়া গ্রাইবস্কেইট

text:
১২ জুলাই, ২০০৯ ইং তারিখ থেকে বেশ কৃতিত্বের সাথেই রাষ্ট্রপতির গুরুদায়িত্ব পালন করে যাচ্ছেন ডালিয়া গ্রাইবস্কেইট।
উল্লেখযোগ্য বিষয় হচ্ছে, অদ্যাবধি তিনি রাষ্ট্রপতির মূল বেতনের অর্ধেক অংশ হিসেবে ৩১২,০০০ লিটা (লিথুয়ানিয়ান মুদ্রা) গ্রহণ করছেন।
রাষ্ট্রপ্রধান হিসেবে ডালিয়া গ্রাইবস্কেইট প্রথম বিদেশ ভ্রমণ করেন - সুইডেন এবং লাটভিয়ায়।


title: ডালিয়া গ্রাইবস্কেইট

text:
ডালিয়া গ্রাইবস্কেইট নিম্নবর্ণিত সম্মাননা লাভ করেন -
ডালিয়া গ্রাইবস্কেইট ২০১১ সালে বিশ্বের সেরা প্রভাবশালী নারী নেতাদের মধ্যে ১১শ স্থানে রয়েছেন। তার পূর্বে এবং পশ্চাতে রয়েছেন যথাক্রমে ফিনল্যান্ডের প্রেসিডেন্ট তারজা হ্যালোনেন এবং ত্রিনিদাদ ও টোবাগোর প্রধানমন্ত্রী কামলা পার্সাড-বিসেসার। যুক্তরাষ্ট্রভিত্তিক নিউ ইয়র্ক টাইমস সাময়িকীর জরীপে বিশ্বের সেরা প্রভাবশালী ও ক্ষমতাধর নারী নেতৃত্বের ১২জনের নাম নির্বাচিত করে।


title: ডালিয়া গ্রাইবস্কেইট

text: উল্লেখ্য যে, ২০১০ সালে নিউ ইয়র্ক টাইমস সাময়িকীর অনলাইন জরীপে তিনি বিশ্বের সেরা দশ ক্ষমতাধর নারীদের মধ্যে ৪র্থ স্থানে ছিলেন। ঐ সময় ডালিয়া জার্মানির বর্তমান চ্যান্সেলর অ্যাঞ্জেলা মার্কেলকে পিছনে ফেলে ব্যাপক প্রভাব-প্রতিপত্তি বিস্তার করেছিলেন।


title: খ্রিষ্টপূর্ব ২৫শ শতাব্দী

text: খ্রিষ্টপূর্ব ২৫শ শতাব্দী একটি শতাব্দী যা, ২৪০১ খ্রিষ্টপূর্বাব্দে বছর থেকে ২৫০০ খ্রিষ্টপূর্বাব্দে বছর পর্যন্ত গণনা করা হয়।


title: আবহাওয়া

text: শিবশঙ্কর জানা


title: আবহাওয়া

text: আবহাওয়া হলো কোনো স্থানের স্বল্প সময়ের বায়ুমণ্ডলীয় অবস্থা। সাধারণত এক দিনের এমন রেকর্ডকেই আবহাওয়া বলে। আবার কখনও কখনও কোনো নির্দিষ্ট এলাকার স্বল্প সময়ের বায়ুমণ্ডলীয় অবস্থাকেও আবহাওয়া বলা হয়। আবার কোনো স্থানের দীর্ঘ সময়ের আবহাওয়ার উৎপত্তি ভিত্তিতে তৈরি হয় সে স্থানের জলবায়ু। আবহাওয়া নিয়ত পরিবর্তনশীল একটি চলক। আবহাওয়া ও জলবায়ু নিয়ে বিজ্ঞানের যে শাখা আলোচনা করে তাকে আবহাওয়া বিজ্ঞান বলা হয়।


title: আবহাওয়া

text: আবহাওয়ার উপাদান বলতে সেসকল উপাদানকে বোঝায়, যাদের পরিবর্তনের ভিত্তিতে কোনো স্থানের বায়ুমণ্ডলীয় অবস্থার পরিবর্তন সূচিত হয়। আবহাওয়ার এমন উপাদানগুলো হলো:


title: মায়া ভাষাসমূহ

text: মায়া ভাষা (অন্যভাবে: মায়ান ভাষা) হল একটি ভাষা পরিবার যা, মেসোআমেরিকা এবং উত্তর মধ্য আমেরিকার কথ্য ভাষা ব্যবহার হয়ে থাকে। গুয়াতেমালা, মেক্সিকো, বেলিজ এবং হন্ডুরাসে অন্তত ৬ মিলিয়ন লোক মায়া ভাষায় কথা বলে থাকে। ১৯৯৬ সালে, নাম দ্বারা গুয়াতেমালায় আনুষ্ঠানিকভাবে ২১টি মায়া ভাষা এবং মেক্সিকোতে ৮টিরও বেশি চিহ্নিত করা হয়েছে।


title: মায়া ভাষাসমূহ

text: মায়া ভাষার পরিবারকে আমেরিকা মহাদেশে সর্বাপেক্ষা অধ্যয়ন এবং ভাল ভাবে নথিপত্র করা হয়েছে করা হয়েছে। প্রোটো-মায়ান থেকে আধুনিক মায়ান ভাষা এসেছে, যা ধারণা করা হয়ে থেকে যে, অন্তত ৫০০০ বছর আগে এই ভাষায় কথা বলা হয়ে থাকতো। একে তুলনামূলক পদ্ধতি ব্যবহার করে আংশিকভাবে পুনর্গঠন করা হয়েছে।


title: মায়া ভাষাসমূহ

text: মেসোআমেরিকার ইতিহাসে প্রাক-কলাম্বিয় যুগে, কিছু মায়ান ভাষা মায়া চিত্রলিপিতে লেখা হয়েছিল। এর ব্যবহার মায়া সভ্যতার (সি. ২৫০–৯০০ খ্রিস্টাব্দ) ক্লাসিক যুগে বিশেষভাবে বহুবিস্তৃত ছিল। ভবনসমুহু, স্মৃতিসৌধ, মৃতশিল্প এবং গাছের বাকলের তৈরি কাগজের সংকেতলিপিতে সময়ের সাথে বেচে থাকা ১০,০০০ পৃথক মায়া শিলাস্তম্ভ বিদ্যমান রয়েছে, যা সম্মিলিত হয়েছে লাতিন বর্ণমালাতে লিখা প্রাকউপনিবেশ কালের সাহিত্য যাতে সমৃদ্ধ রয়েছে মায়ান ভাষা।


title: কোম্পানি

text: কোম্পানি বা কর্পোরেশন, এক অভিনব ও সর্বাধুনিক ব্যবসায় সংগঠন, যা সর্বাপেক্ষা আইনসৃষ্ট প্রতিষ্ঠান, এবং শেয়ারহোল্ডারদের মালিকানায় প্রতিষ্ঠিত ও পরিচালিত হয়। পরিচালিত হয়।


title: কোম্পানি

text:
কোম্পানির গঠনপ্রণালী মূলত কয়েকটি ধাপে সম্পন্ন হয়।
ধাপ ১: আইনানুগ সর্বনিম্ন সংখ্যক ব্যক্তি পারস্পরিক আলোচনার মাধ্যমে সিদ্ধান্ত গ্রহণ করেন
ধাপ ২: কোম্পানীর প্রবর্তকগণ নিম্নোক্ত দুটি দলিল সংগ্রহ করেন বা প্রস্তুত করেন
ধাপ ৩: প্রবর্তকগণ এ পর্যায়ে দলিলপত্রাদি সংযোজনের মাধ্যমে রেজিস্ট্রেশনের নির্ধারিত ফি প্রদানপূর্বক রেজিস্ট্রেশন অফিস থেকে রেজিস্ট্রেশন ফরম পূরণ করেন ও প্রয়োজনীয় অন্যান্য দলিলাদি সংযোজন করেন।
ধাপ ৪: শুধুমাত্র পাবলিক লিমিটেড কোম্পানীর ক্ষেত্রে এপর্যায়ে কাজ আরম্ভ করার অনুমতি পত্র সংগ্রহ করতে হয়। এজন্য প্রবর্তকগণ আরও কিছু দলিল নিবন্ধকের নিকট জমা দেন এবং কোম্পানীর বিবরণপত্র প্রস্তত করেন। নিবন্ধকের সন্তুষ্টিতে কার্যারম্ভের অনুমতিপত্র সংগৃহীত হয়।
ধাপ ৫: কোম্পানী কাজ আরম্ভ করে।


title: কোম্পানি

text:
বাংলাদেশে ১৮৪৪ সালে কোম্পানি আইন পাশ হওয়ার আগে তৎকালীন গ্রেট ব্রিটেনের রাজার বা রাণীর বিশেষ ফরমান বা সনদবলে যে কোম্পানী গঠিত হতো তাকে সনদপ্রাপ্ত কোম্পানি (Chartered Company) বলে। ইস্ট ইন্ডিয়া কোম্পানী, চার্টার্ড ব্যাংক অব ইংল্যান্ড, চার্টার্ড মার্কেন্টাইল ব্যাংক অব ইন্ডিয়া এই ধরণের কোম্পানীর উদাহরণ। পরে অবশ্য বাংলাদেশে কোম্পানি আইন পাশ হওয়ার পর এধরণের কোম্পানি গঠনের সুযোগ রহিত করা হয়।
যেসকল কোম্পানি আইন পরিষদের বিশেষ আইন দ্বারা বা রাষ্ট্রপতির অধ্যাদেশ বলে গঠিত এবং নিয়ন্ত্রিত হয়, তাদেরকে সংবিধিবদ্ধ কোম্পানি (Statutory Company) বলে। এসকল কোম্পানিকে সাধারণত একচেটিয়া ক্ষমতা দেওয়া হয় এবং এদেরকে কোম্পানি আইনের আওতার বাইরে রাখা হয়। এরা সাধারণত পরিবহণ, জলবিদ্যুৎ এবং সেবামূলক কাজের ক্ষেত্রে গঠিত হয়। বাংলাদেশে বাংলাদেশ ব্যাংক, বিমান বাংলাদেশ এয়ারলাইন্স, বিআরটিএ, বিসিআইসি, ওয়াসা ইত্যাদি এধরণের প্রতিষ্ঠানের উদাহরণ।


title: কোম্পানি

text:
রেজিস্ট্রিকৃত বা নিবন্ধিকৃত কোম্পানি (Registered Company) বলতে কোম্পানী আইনের অধীনে গঠিত ও নিবন্ধিত প্রতিষ্ঠানকে বোঝায়। নিবন্ধিত কোম্পানিকে আবার কয়েকটি ভাগে ভাগ করা যায়। তন্মধ্যে দায়ের ভিত্তিতে নিবন্ধিত কোম্পানিকে দুইভাগে ভাগ করা যায়। যথা-
যে কোম্পানির শেয়ারহোল্ডারদের দায় সীমাবদ্ধ থাকে, তাকে সসীম দায় কোম্পানী বলে। এধরণের কোম্পানি আবার দুই প্রকার। যথা-
প্রতিশ্রুত মূল্য দ্বারা সসীম দায় কোম্পানির (Company Limited by Guarantee) শেয়ারহোল্ডারদের দায় স্মারকলিপিতে বর্ণিত থাকে এবং বর্ণনা অনুযায়ী শেয়ারহোল্ডাররা দায় পরিশোধ করে থাকেন।
যে কোম্পানির শেয়ারহোল্ডারদের দায় তাদের ক্রীত শেয়ারের আঙ্কিক মূল্য দ্বারা সীমাবদ্ধ থাকে তাকে শেয়ার মূল্য দ্বারা সীমাবদ্ধ দায় কোম্পানি (Company Limited by Share) বলে। এক্ষেত্রে কোনো অবস্থাতেই শেয়ারহোল্ডারদেরকে তাদের ক্রীত শেয়ারের আঙ্কিক মূল্যের অতিরিক্ত দায়ের জন্য দায়ী করা যায় না। পৃথিবীর সকল দেশেই এরকম কোম্পানি দেখা যায়।
বাংলাদেশের প্রেক্ষাপটে যে সীমাবদ্ধ দায় কোম্পানিতে সদস্যের সংখ্যা ন্যূনতম ২ বা সর্বোচ্চ ৫০ জন রাখা হয় এবং সীমাবদ্ধ দায়ের ভিত্তিতে কোম্পানিকে প্রদত্ত আইনের আওতায় নিবন্ধিত করা হয়, তাকে ঘরোয়া মালিকানায় সীমাবদ্ধ কোম্পানি বা প্রাইভেট লিমিটেড কোম্পানি (Private Limited Company) বলে।
পৃথিবীব্যাপী সবচেয়ে জনপ্রিয় কোম্পানি সংগঠন হলো পাবলিক লিমিটেড কোম্পানি (Public Limited Company)। এসকল কোম্পানী বাজারে শেয়ার ছাড়ার মাধ্যমে মূলধন জোগাড় করে থাকে। বাংলাদেশে এধরণের কোম্পানির সদস্যসংখ্যা সর্বনিম্ন ৭ জন এবং সর্বোচ্চ শেয়ার দ্বারা সীমাবদ্ধ থাকে, শেয়ার অবাধে হস্তান্তরযোগ্য এবং কোম্পানি শেয়ার ও ঋণপত্র জনগণের উদ্দেশ্যে ক্রয়-বিক্রয়ের আহবান জানায়। পাবলিক লিমিটেড কোম্পানিকে মালিকানার ভিত্তিতে দুইভাগে এবং নিয়ন্ত্রণের ভিত্তিতে আরো দুভাগে ভাগ করা যায়:
কোনো কোম্পানির মালিকানা বা এর শেয়ার মালিকানার কমপক্ষে ৫১% শেয়ার যদি সরকারি মালিকানায় থাকে এবং এর পরিচালনা ও নিয়ন্ত্রণের দায়িত্ব সরকারের হাতে থাকে, তবে তাকে সরকারি মালিকানায় পাবলিক লিমিটেড কোম্পানি বলে।
কোনো কোম্পানীর শেয়ারের কিয়দংশ সরকার গ্রহণ করলে তাকে আধা-সরকারি কোম্পানি বলে। কোনো কোনো সময় সরকার শেয়ার মূলধনের শতকরা ৩০% বা ৪০% গ্রহণ করে। এতে সরকারি ও বেসরকারি মালিকানার সংমিশ্রণ ঘটে বলে একে আধা-সরকারি কোম্পানি বলে।
যদি কোনো কোম্পানি অন্য কোম্পানির ৫০% শেয়ারের বেশি শেয়ারের মালিক হয় বা মোট ভোটদান ক্ষমতার ৫০%-এর অতিরিক্ত ভোটদান ক্ষমতা ভোগ করে অথবা প্রত্যক্ষ বা পরোক্ষভাবে অধিকাংশ পরিচালক নিয়োগ করার ক্ষমতার অধিকারী হয় তবে ঐ কোম্পানিকে নিয়ন্ত্রণশালী বা ধারক কোম্পানি বা হোল্ডিং কোম্পানি বলে।
যে কোম্পানির ৫০%-এর বেশি শেয়ার বা ভোটদান ক্ষমতা অন্য কোম্পানির অধীনে চলে যায় সে কোম্পানিকে সাবসিডিয়ারি কোম্পানি বলে। মূলত হোল্ডিং কোম্পানি যেসকল কোম্পানির ৫০% শেয়ার ক্রয় করে তাদেরকেই সাবসিডিয়ারি কোম্পানি বা অধীন কোম্পানি বলে।
যে নিবন্ধিত কোম্পানির শেয়ারহোল্ডারদের দায় অসীম অর্থাৎ শেয়ারহোল্ডারদের দায় তাদের বিনিয়োগের বাইরেও ব্যক্তিগতভাবে বর্তায় তাকেই অসীম দায়সম্পন্ন কোম্পানি বলে। বাংলাদেশে এধরণের কারবারের অস্তিত্ব নেই।
বাংলাদেশের কোম্পানী আইনের ৩৭১ ধারা অনুযায়ী অনিবন্ধিত কোম্পানী হলো ৭ সদস্যের অধিক সদস্য নিয়ে গঠিত কোনো অংশিদারী ব্যবসায় বা সমিতি যা কোম্পানি আইনের আওতায় নিবন্ধিত নয়। ১৯৯৪ সালের কোম্পানি আইন অনুযায়ী এধরণের প্রতিষ্ঠানকে কোম্পানি বলা চলে না। তবে, কোম্পানি অবলুপ্তির কালে সীমিত পর্যায়ে এটা কোম্পানি বলে গণ্য হয়। বাংলাদেশে কার্যত এরূপ কোম্পানির অস্তিত্ব নেই।
জনকল্যাণের উদ্দেশ্যে কোনো অব্যবসায়ী প্রতিষ্ঠান মুনাফা অর্জন করে তা জনকল্যাণ কাজে ব্যবহার করলে উক্ত প্রতিষ্ঠানকে সরকার তার সন্তুষ্টিস্বাপেক্ষে সীমাবদ্ধ দায় কোম্পানি হিসেবে নিবন্ধনের নির্দেশ দিতে পারে। একোম্পানির নামের শেষে ‘লিমিটেড’ শব্দটি ব্যবহার করতে হয় না।


title: কোম্পানি

text: যে প্রক্রিয়ার মাধ্যমে কোম্পানি তার কাজকর্ম গুটিয়ে ফেলে, দায়-দেনার নিষ্পত্তি করে, তাকে কোম্পানির অবসায়ন বা বিলোপসাধন বলে। বাংলাদেশে ১৯৯৪ সালের কোম্পানি আইনের ২৩৪(১) ধারায় কোম্পানীর বিলোপসাধন সম্পর্কে বলা হয়েছে। রাষ্ট্র ও আইনভেদে এর বিভিন্নতা থাকলেও মোটামুটি বিলোপের ধরণগুলো এরকম:


title: কিশোরগঞ্জ টেকনিক্যাল স্কুল ও কলেজ

text: কিশোরগঞ্জ টেকনিক্যাল স্কুল ও কলেজ- কিশোরগঞ্জ জেলার একটি অন্যতম বিদ্যাপীঠ। কিশোরগঞ্জ জেলার মধ্যে এটিই সর্বপ্রথম বাংলাদেশ কারিগরি শিক্ষাবোর্ড অনুমদিত প্রতিষ্ঠান।


title: কিশোরগঞ্জ টেকনিক্যাল স্কুল ও কলেজ

text:
১৯৭৩ সালে কিশোরগঞ্জ টেকনিক্যাল স্কুল ও কলেজ ভিত্তি প্রস্থ স্থাপিত হয়।১৯৮২সালে কিশোরগঞ্জ টেকনিক্যাল স্কুল ও কলেজে “মেশিনইস্ট”বিভাগে প্রথম“যুব মাডুলার কোর্স”নামে ৬মাস মেয়াদী একটি কোর্স চালু হয়। ১৯৮৫ সালে কিশোরগঞ্জ টেকনিক্যাল স্কুল ও কলেজের সুপারিটেন্ডেন্ট ছিলেন স্যার“আবদুল হাই ভুঁয়া”। এভাবেই কিশোরগঞ্জ টেকনিক্যাল স্কুল ও কলেজ চলতে থাকে। পরর্বতীতে ১৯৯৫ সালে কারিগরি শিক্ষাকে “এস,এস,সি(ভোকেশনাল)”কোর্সের অর্ন্তগত করা হয়।তারপর ১৯৯৭ সালে“মেশিনইস্ট”বিভাগের সাথে আরেকটি নতুন বিভাগ“এগ্রোমেশিনারী” চালু করা হয়। ১৯৯৭ সালে এগ্রোমেশিনারীতে এইচ,এস,সি চালু হয়। ২০০০ সালে মেশিনইস্ট বিভাগে এইচ,এস,সি চালু হয়। ২০০৩ সালে কিশোরগঞ্জ টেকনিক্যাল স্কুল ও কলেজে “অটোমোবাইল”ও “জেনারেল ইলেকট্রিক্যাল”নামে দুইটি
বিভাগ চালু হয়।সহপাঠ্যক্রমিক কার্যক্রম পরিচালনার উদ্দেশ্যে কিশোরগঞ্জ টেকনিক্যাল স্কুল ও কলেজে শিক্ষক রয়েছেন।যে কোন স্কুল থেকে অষ্টম শ্রেনী পাস হতে হবে। কোন বিষয়ে অকৃর্তকায হলে সে আবেদন এর জন্য যোগ্য বলে বিবেচিত হবে না।


title: কিশোরগঞ্জ টেকনিক্যাল স্কুল ও কলেজ

text: ত্রুটিহীন আবেদন পত্র সম্পন্ন প্রার্থীগণকে বাংলা, ইংরেজি, অঙ্ক এবং সাধারণ জ্ঞান বিষয়ক একটি লিখিত পরীক্ষায় অংশ গ্রহণ করতে হয়। এবং পাসকৃর্ত শিক্ষাথীদের মধ্যে থেকে আসন সংখ্যা অনুযায় ভর্তি করা হয়।


title: কিশোরগঞ্জ টেকনিক্যাল স্কুল ও কলেজ

text: ভর্তির ১০ দিন কার্য দিবসে ক্লাসে উপস্থিত না থাকলে তার ভর্তি বাতিল ঘোষণা করা হয়।


title: কলুব্রিডি

text: কলুব্রিডি () বা কলুব্রিড (Colubrid) হচ্ছে সাপের একটি পরিবার। এটি সাপের পরিবারগুলোর মধ্যে সর্ববৃহৎ পরিবার। পৃথিবীর সাপের প্রজাতির দুই-তৃতীয়াংশ কলুব্রিডি পরিবারভুক্ত বা কলুব্রিড। অ্যান্টার্কটিকা ব্যতীত পৃথিবীর সকল মহাদেশেই কলুব্রিডি পরিবারভুক্ত সাপ দেখা যায়।


title: কলুব্রিডি

text: কলুব্রিডি বা কলুব্রিড শব্দটি এসেছে লাতিন শব্দ ‘কলুবার’ ("coluber") থেকে।


title: কলুব্রিডি

text: বেশিরভাগ কলুব্রিড সাপ নির্বিষ বা বিষের কার্যক্ষমতা খুবই কম যা এখন পর্যন্ত মানুষের জন্য ক্ষতিকারক হিসেবে জানা যায় না। তবে কিছু সাপ যথেষ্ট বিষধর, এবং তা মানুষের জন্য ক্ষতির কারণ হয়ে দাঁড়াতে পারে। এ ধরনের গণগুলোর মধ্যে আছে "বোইগা", এশীয় গণ "র্যাবডোফিস" ইত্যাদি। এছাড়াও বুমস্ল্যাং ও টুইগ সাপের মতো কলুব্রিডও মানুষের মৃত্যুর কারণ হতে পারে বলে জানা যায়।


title: কলুব্রিডি

text: কিছু কলুব্রিডকে ওফিসথোগ্লিফিউয়াস হিসেবে বিবৃত করা হয়। কারণ এদের বিষদাঁত তুলনামূলকভাবে ওপরের চোয়ালের বেশ পেছন দিকে অবস্থিত। এজন্য এ ধরনের সাপকে শিকারকে বিষপ্রয়োগের জন্য তাকে মুখে ভেতরে নিয়ে তারপর পেছনের বিষদাঁতের সাহায্যে দংশন করতে হয়। এটি ছোট শিকারের ক্ষেত্রে সহজ হলেও বড় শিকারকে দংশনের ক্ষেত্রে এটি তুলনামূলকভাবে কঠিন। ওফিসথোগ্লিফিউয়াস দন্তবিন্যাসের প্রমাণ সাপের জীবন পরিক্রমায় কমপক্ষে দুইবার পরিলক্ষিত হয়। এটি ঐসব ভাইপার ও এলাপিড থেকে ভিন্ন, কারণ সেগুলোর বিষদাঁত-ই ওপরের চোয়ালের সামনের দিকে অবস্থিত।


title: সফটওয়্যার রিলিজ লাইফ সাইকল

text: সফটওয়্যার রিলিজ হল সফটওয়্যার কোড, ডকুমেন্টেশন এবং অন্যান্য সহায়ক উপাদান প্রকাশনা বা বিতরণের একটি পদ্ধতি। সফটওয়্যার রিলিজ লাইফ সাইকল এর মাধ্যমে সুনির্দিষ্ট কিছু ধাপ অতিক্রম করা হয় যার মাধ্যমে কোনো একটি সফটওয়্যার তৈরীর পরিকল্পনা করা থেকে পূর্ণাঙ্গ ব্যবহার উপযোগী সংস্করণ হিসাবে প্রকাশ এবং ব্যবহার পরবর্তী সহায়তার বিষয়গুলো নিশ্চিত করে।


title: সফটওয়্যার রিলিজ লাইফ সাইকল

text: প্রি-আলফা হল কোনো সফটওয়্যার প্রকল্পে টেস্টিং এর আগের সকল কার্যক্রম। এই কার্যক্রম সমূহের মধ্যে রয়েছে রিকোয়্যারমেন্ট অ্যনালাইসিস, সফটওয়্যার ডিজাইন, সফটওয়্যার ডেভলপমেন্ট এবং ইউনিট টেস্টিং ইত্যাদি।


title: সফটওয়্যার রিলিজ লাইফ সাইকল

text: মুক্ত সোর্স ডেভলপমেন্ট পদ্ধতিতে প্রি-আলফার একাধিক সংস্করণ রয়েছে। মাইলস্টোন সংস্করণগুলো সাধারণত নির্দিষ্ট ফাংশনের উপর ভিত্তি করে নির্ধারণ করা হয়ে থাকে এবং এই বৈশিষ্টগুলো সম্পন্ন হওয়ার সাথে সাথেই এই সংস্করণগুলো প্রকাশ করা হয়ে থাকে।


title: সফটওয়্যার রিলিজ লাইফ সাইকল

text: আলফা হল সফটওয়্যার রিলিজ লাইফ সাইকলের প্রথম ধাপ যেখান থেকে সফটওয়্যার টেস্টিং শুরু করা হয়। আলফা হল প্রাচীন গ্রিক বর্ণমালার প্রথম অক্ষর, যা ১ বুঝাতে ব্যবহার করা হয়। এই ধাপে ডেভলপাররা সফটওয়্যারটি হোয়াইট বক্স টেস্টিং পদ্ধতিতে পরীক্ষা করে থাকে। পরবর্তীতে অন্যান্য বিভিন্ন ধরেনের বৈশিষ্ট পরীক্ষা করা হয় ব্ল্যাক বক্স অথবা গ্রে বক্স পদ্ধতিতে। এই কাজটি করার জন্য সাধারণত আলাদা একটি টেস্টিং দল থাকে। প্রতিষ্ঠানের ভেতর থেকে ব্ল্যাক বক্স টেস্টিং শুরু করার ধাপটিকে "আলফা রিলিজ" বলা হয়ে থাকে।


title: সফটওয়্যার রিলিজ লাইফ সাইকল

text: আলফা সংস্করণগুলো সাধারণত আনস্টেবল হয়ে থাকে। এই সফটওয়্যারগুলো ক্র্যাশ করতে পারে অথবা এটি ব্যবহার করার সময় তথ্য হারিয়ে যেতে পারে। ব্যতিক্রম হলেও অনেক ক্ষেত্রে আলফা সংস্করণগুলো সকলে ব্যবহারের জন্য উন্মুক্ত করা হয়ে থাকে। সেসময় ডেভলপাররা এটিকে কিছুটা স্টেবল করার চেষ্টা করে থাকেন, যেন অন্যান্যটা এটি সঠিকভাবে পরীক্ষা করতে পারে। যদিও আলফা সংস্করণগুলো সকলে ব্যবহারের জন্য উন্মুক্ত করা পদ্ধতিটি খুব প্রচলিত নয়।


title: সফটওয়্যার রিলিজ লাইফ সাইকল

text: সাধারণত আলফা সংস্করণটি সম্পন্ন করা হয় ফিচার ফ্রিজ এর মাধ্যমে। আলফা সংস্করণের পর সফটওয়্যারটিতে নতুন কোনো বৈশিষ্ট সংযোজন করা হয় না। সফটওয়্যার ডেভলপমেন্টের এই ধাপটিকে বৈশিষ্ট সম্পন্ন বলা হয়।


title: সফটওয়্যার রিলিজ লাইফ সাইকল

text: বেটা হল সফটওয়্যার ডেভলপমেন্টের এমন একটি ধাপ যা আলফা এর পরে সম্পন্ন করতে হয়। এটি প্রাচীন গ্রিক বর্ণমালার ২য় বর্ণ, যা ২ সংখ্যাটি বোঝাতে ব্যবহার করা হয়। কোনো সফটওয়্যারের বৈশিষ্ট সম্পন্ন হওয়ার পর এই ধাপটি শুরু করা হয়। বেটা টেস্টিং এর মূল লক্ষ্য থাকে সফটওয়্যারের এমন কিছু পরিবর্তন করা যার মাধ্যমে ব্যবহারকারীদের সুবিধা হয়, কখনো কখনো বেটা টেস্টিং-এর সাথে usability testing ও অন্তর্ভুক্ত করা হয়। বেটস সংস্করণগুলো ব্যবহারকারীদের কাছে পৌছে দেয়ার পদ্ধতিটি বেটা রিলিজ নামে পরিচিত। এবং এই সময়ই সর্বপ্রথম ডেভলপমেন্ট চলছে এমন কোনো সফটওয়্যার নির্দিষ্ট প্রতিষ্ঠানের বাইরে সাধারণের মাঝে উন্মুক্ত করা হয়।


title: সফটওয়্যার রিলিজ লাইফ সাইকল

text: বেটা সংস্করণগুলো ব্যবহারকারীদের বলা হয় "বেটা টেস্টার"। সাধারণত তারা নির্দিষ্ট ডেভলপার প্রতিষ্ঠানের কাস্টমার হয়ে থাকেন। যারা স্বেচ্ছায় এবং বিনামূল্যে এই কাজটি করে থাকেন। প্রায়সময়ই এই ব্যবহারকারীদের সফটওয়্যারটির পূর্ণাঙ্গ সংস্করণ বিনামূল্যে বা স্বল্পমূল্যে দেয়া হয়ে থাকে।


title: সফটওয়্যার রিলিজ লাইফ সাইকল

text:
বেটা সংস্করণগুলো প্রায় সময়ই ব্যবহার করা হয় বিশেষ ব্যবহারকারীদের কাছে প্রকাশের পূর্বে প্রদর্শন এবং প্রতিষ্ঠানের অভ্যন্তরে আলোচনার জন্য। অনেক ডেভলপাররা এই সংস্করণগুলোকে বা এই ধাপটিকে প্রিভিউ, প্রোটোটাইপ, টেকনিকাল প্রিভিউ, (টিপি), অথবা আরলি অ্যকসেস বলে থাকেন।
বেটা সংস্করণগুলো দুইভাবে প্রকাশ হতে পারে। একটি হল ক্লোজড্ বেটা এবং অন্যটি হল ওপেন বেটা। ক্লোজড্ বেটা সংস্করণগুলো প্রকাশ করা হয়ে থাকে একটি নির্দিষ্ট কিছু ব্যহারকারী অথবা একটি দলের মাঝে। অন্যদিকে ওপেন বেটা সংস্করণগুলো একটি বৃহৎ কমিউনিটির মাঝে প্রকাশিত হয়ে থাকে। অনেক সময় ওপেন বেটা সংস্করণগুলো আগ্রহী যে কোনো ব্যবহারকারীর পরীক্ষার জন্য উন্মুক্ত করে দেয়া থাকে। বাগ রিপোর্ট পদ্ধতি ব্যবহার করে টেস্টাররা সপটওয়্যারের ত্রুটিসমূহ উল্লেখ করে থাকেন, আবার অনেক ক্ষেত্রে ব্যবহারকারীরা সফটওয়্যারে ফাইনাল সংস্করণের জন্য নতুন কোনো বৈশিষ্টের অনুরোধও করে থাকেন।


title: সফটওয়্যার রিলিজ লাইফ সাইকল

text: বড় কয়েকটি সফটওয়্যার প্রকল্পের পাবলিক বেটা বা ওপেন বেটা সংস্করণের উদাহারণ হল:ওপেন বেটা সংস্করণগুলোর মাধ্যমে দুই ধরনের সুবিধা পাওয়া যায়। প্রথমত সম্ভবনাময় গ্রাহকদের কাছে সফটওয়্যারটি প্রদর্শন করা এবং বিভিন্ন ক্যাটেগরীর বিশাল সংখ্যক ব্যবহারকারীদের মাধ্যমে সফটওয়্যারটি পরীক্ষা করা। এর মাধ্যমে অনেক সময় সফটওয়্যারটির এমন কিছু ত্রুটি খুঁজে পাওয়া সম্ভব যা ক্ষুদ্র আকারের ক‌োনো টেস্টার দলের পক্ষে খুঁজে পাওয়া সম্ভব না।


title: সফটওয়্যার রিলিজ লাইফ সাইকল

text: রিলিজ ক্যান্ডিডেট (আরসি) এর মাধ্যমে সফটওয়্যারের এমন সকল সংস্করণগুলোকে বোঝানো হয়ে যাকে যেগুলো ফাইনাল সংস্করণ হওয়ার যোগ্যতা আছে, এমন ফ্যাটাল বাগসমূহ সংশোধনের পর এটি প্রকাশ করা হবে। এই সময় পণ্যটি আরও নির্ভরযোগ্য করার চেষ্ঠা করা হয়। সকল বৈশিষ্ট ডিজাইন, কোড এবং টেস্টিং এর কাজগুলোও প্রায় সম্পন্ন হয়ে যায় এই ধাপে। পরবর্তী এক বা একাধিক বেটা সাইকলের মাধ্যমে বাগ সমূহ খুঁজে বের করা এবং সমাধানের কাজ করা হয়।


title: সফটওয়্যার রিলিজ লাইফ সাইকল

text: অ্যাপেল ইনকর্পোরেট রিলিজ ক্যান্ডিডেটসমূহকে "গোল্ডেন মাস্টার" বলে থাকে এবং সর্বশেষ গোল্ডেন মাস্টার সংস্করণটি সাধারনের ব্যবহারের জন্য উন্মুক্ত করা হয়ে থাকে। কিছু গ্রিক অক্ষর, যেমন গামা এবং ডেল্টা এর মাধ্যমে এমন সংস্করণগুলোকে নির্দেশ করা হয়ে থাকে যেগুলোর ডেভলপমেন্টের কাজ প্রায় সম্পন্ন কিন্তু টেস্টিংএর কাজ চলছে। ওমেগা অথবা জেনিথ এর মাধ্যমে যে সংস্করণগুল‌কে নির্দেশ করা হয় সেগুলোর টেস্টেং ধাপটিও প্রায় সম্পন্ন এবং প্রায় বাগ-মুক্ত, প্রোডাকশনের উপযোগী সংস্করণ।


title: সফটওয়্যার রিলিজ লাইফ সাইকল

text: সফটওয়্যারের কোনো সংস্করণকে তখনই কোড কমপ্লিট বলা হয় যখন ডেভলপার দল সম্মত হন যে এই সংস্করণে একেবারে নতুন কোনো কোড আর অন্তর্ভুক্ত করা হবে না। তবে ত্রুটি সংশোধনের জন্য অবশ্যই এখানে কোড পরিবর্তন করা হতে পরে। পাশাপাশি ডকুমেন্টেশন এবং ডাটা ফাইলে পরিবর্তন হতে পারে, টেস্ট কেস এবং ইউটিলিটি পরীক্ষার জন্য নতুন কোড অন্তর্ভুক্ত করাও হয়ে থাকে। পরবর্তী সংস্করণগুলোতে নতুন বৈশিষ্ট সংযোজন বা অন্যন্য আপডেটের জন্য একেবারে নতুন কোড সংযোজন করা হতে পারে।


title: সফটওয়্যার রিলিজ লাইফ সাইকল

text: "রিলিজ টু ম্যানুফ্যাকচারিং" অথবা "রিলিজ টু মার্কেটিং" উভয় ক্ষেত্রে (এবং বেশ ভিন্ন অর্থের "রিটার্ন টু ম্যানুফ্যাকচারার" বোঝাতে) ব্যবহার করা হয়। ইনিশিয়ান বা শব্দগুলোর প্রথম অক্ষর নিয়ে "আরটিএম"-ও বলা হয়ে থাকে। পাশাপাশি "গোয়িং গোল্ডেন" এর মাধ্যমেও একই অর্থ বোজানো হয়ে থাকে। সফটওয়্যার ডেভলপমেন্টের ক্ষেত্রে এই কথা ব্যবহার করা হয় সেই সময় যখন এটি ক্রেতা বা গ্রাহকদের কাছে পৌছে দেয়ার উপযোগী হয়।


title: সফটওয়্যার রিলিজ লাইফ সাইকল

text: যখন কোনো সফটওয়্যার বিক্রি এবং এবং বিক্রয় পরবর্তী সেবা বন্ধ করে দেয়া হয় তখন সফটওয়্যারটি এন্ড-অফ-লাইফে এসেছে বলা হয়ে থাকে।


title: সফটওয়্যার রিলিজ লাইফ সাইকল

text: ওয়েব রিলিজ হল সফটওয়্যার পৌছে দেয়ার এমন একটি পদ্ধতি যেখানে বিতণের মাধ্যম হিসাবে ইন্টারনেট ব্যবহার করা হয়। এই পদ্ধতিতে প্রকাশ করা হলে সাধারণত সফটওয়্যার প্রস্তুতকারক অন্য কোনো ধরনের মাধ্যম ব্যবহার করেন না। এই পদ্ধতিকে কখনো কখনো " ওয়েবে প্রকাশ" ("release to web" (RTW)) বলা হয়ে থাকে।


title: লিনাক্স পরিগ্রহণ

text: লিনাক্স পরিগ্রহণ বলতে বুঝায় সংগঠন, ব্যবসায় প্রতিষ্ঠান, বাড়িঘর বা সরকার কর্তৃক নতুন করে লিনাক্স ভিত্তিক অপারেটিং সিস্টেম ব্যবহার করাকে, যখন লিনাক্স অভিপ্রয়াণ বলতে বুঝায় অন্য অপারেটিং সিস্টেম পরিবর্তন করে লিনাক্স অপারেটিং সিস্টেম ব্যবহার করাকে।


title: লিনাক্স পরিগ্রহণ

text: যদিও তুলনামূলকভাবে সাম্প্রতিককালেই লিনাক্স মূলধারার অপারেটিং সিস্টেম হিসেবে আত্মপ্রকাশ হয়েছে, এরই মধ্যে সরকার, শিক্ষাপ্রতিষ্ঠান, বাসগৃহ, ব্যবসায় প্রতিষ্ঠান এবং বৈজ্ঞানিক সংস্থাসমূহের মত বিভিন্ন কর্মপরিবেশে লিনাক্স ব্যবহার শুরু হয়েছে।


title: লিনাক্স পরিগ্রহণ

text:
বিভিন্ন দেশের স্থানীয় সরকারগুলো বিশ্ববাণিজ্য সংস্থার মত বিভিন্ন আন্তর্জাতিক সংস্থার কাছ থেকে অনবরত মেধাস্বত্ব রক্ষার ব্যাপারে চাপের মধ্যে থাকে। এই চাপ এড়াতে অনেক স্থানীয় সরকারই লিনাক্স এবং অন্যান্য ফ্রি সফটওয়্যার ব্যবহারের দিকে ঝুঁকেছে, কারণ এগুলো তাদের ক্ষমতার মধ্যে থেকেই মাইক্রোসফট, অ্যাপেল বা অন্য কোম্পানিগুলোর দামী কিংবা ক্র্যাকড সফটওয়্যারের আইনসঙ্গত বিকল্প। লিনাক্সের প্রসারের ফলে এই উন্নত দেশগুলোর সরকারি কাজের জন্য স্বল্পোন্নত দেশের কম্পিউটারে দক্ষ মানবসম্পদ দ্বারা কাজ পাওয়ার সুযোগ সৃষ্টি হয়েছে।প্রায়শঃই বিভিন্ন বিশ্ববিদ্যালয়ের প্রযুক্তিগত বিষয়গুলোতে এবং গবেষণা কেন্দ্রগুলোতে লিনাক্স ব্যবহৃত হয়। এটা বিনামূল্যে উপলব্ধতা এবং অসংখ্য সফটওয়্যার ব্যবহারের সুযোগ থাকা এর পেছনে অনেকগুলো কারণের মধ্যে রয়েছে। কিছু ক্ষেত্রে কম্পিউটার সায়েন্স এবং সফটওয়্যার ইঞ্জিনিয়ারিং থেকেও লিনাক্সে কিছু অবদার রাখে। আইবিএম "লিনাক্স ইজ এডুকেশন" নামে একটা বিজ্ঞাপন তৈরী করেছে, যেখানে একটা ছোট ছেলেকে দেখানো হয় যে বড় হয়ে লিনাক্স (লিনুস?) হয়। বৃহত্তর পরিসরেও বর্তমানে লিনাক্স ব্যবহৃত হচ্ছে।
রেডহ্যাট এন্টারপ্রাইজ লিনাক্স, সুযে লিনাক্স এন্টারপ্রাইজ ডেস্কটপ এবং লিনস্পায়ারের মত বাণিজ্যিক লিনাক্স সমাধানগুলো কিছু কর্পোরেটে ব্যবহৃত হয়।


title: পার্থ চট্টোপাধ্যায়

text: পার্থ চট্টোপাধ্যায় পশ্চিমবঙ্গের বর্তমান শিক্ষামন্ত্রী এবং প্রাক্তন শিল্প ও বাণিজ্য, তথ্য ও প্রযুক্তি, রাষ্ট্রায়ত্ত্ব সংস্থা, শিল্প পুনর্গঠন ও পরিষদীয় বিভাগের মন্ত্রী। তিনি সর্বভারতীয় তৃণমূল কংগ্রেস দলের রাজনীতিবিদ। ২০১১ সালের ২০ মে তিনি মমতা বন্দ্যোপাধ্যায়ের নেতৃত্বাধীন পশ্চিমবঙ্গ রাজ্য মন্ত্রিসভার ক্যাবিনেট মন্ত্রী রূপে শপথ গ্রহণ করেন।


title: পার্থ চট্টোপাধ্যায়

text:
২০০৬ থেকে ২০১১ পর্যন্ত তিনি পশ্চিমবঙ্গ বিধানসভার বিরোধী দলনেতা ছিলেন। ২০১১ সালে তিনি বিধানসভার শাসক তৃণমূল কংগ্রেস পরিষদীয় দলের উপনেতা নির্বাচিত হন।
২০০১ সালে তিনি বেহালা পশ্চিম বিধানসভা কেন্দ্র থেকে বিধায়ক নির্বাচিত হন। ২০০৬ সালে পুনরায় ওই কেন্দ্র থেকে নির্বাচিত হন। ২০১১ সালে তিনি বেহালা পশ্চিম থেকেই ৫৯,০২১ ভোটের ব্যবধানে জয়লাভ করে একটানা তৃতীয়বারের জন্য বিধায়ক নির্বাচিত হন।


title: পার্থ চট্টোপাধ্যায়

text: পার্থ চট্টোপাধ্যায় বিজনেস অ্যাডমিনিস্ট্রেশনে স্নাতকোত্তর ডিগ্রিধারী। তিনি অ্যান্ড্রু ইউল সংস্থার এক প্রাক্তন এইচআর প্রফেশনাল।


title: পার্থ চট্টোপাধ্যায়

text: ২০১৬ সালে পশ্চিমবঙ্গ বিধানসভা নির্বাচনে তৃণমূল কংগ্রেস জয়লাভ করে সরকার গঠন করার পর তিনি পশ্চিমবঙ্গ সরকারের উচ্চশিক্ষা ও স্কুলশিক্ষা বিভাগের মন্ত্রী হন।


title: মণীশ গুপ্ত

text: মণীশ গুপ্ত পশ্চিমবঙ্গের বর্তমান পরিকল্পনা ও উন্নয়ন মন্ত্রী। তিনি ২০১১ সালের বিধানসভা নির্বাচনে ক্ষমতাসীন মুখ্যমন্ত্রী তথা যাদবপুর বিধানসভা কেন্দ্রের ২৪ বছরের বিধায়ক বুদ্ধদেব ভট্টাচার্যকে ১৬,৬৮৪ ভোটে পরাজিত করে ওই কেন্দ্র থেকে বিধায়ক নির্বাচিত হন। মণীশ গুপ্ত একজন প্রাক্তন আইএএস আধিকারিক এবং পশ্চিমবঙ্গের প্রাক্তন মুখ্যসচিব। তিনি প্রাক্তন মুখ্যমন্ত্রী জ্যোতি বসুর আমলে পশ্চিমবঙ্গের মুখ্যসচিব ছিলেন।


title: বিজেন্দর সিং

text: বিজেন্দর সিং বেনিওয়াল () (জন্ম ২৯ অক্টোবর, ১৯৮৫) (বিজেন্দর সিং বা বিজেন্দর বেনিওয়াল নামেও পরিচিত) অলিম্পিক পদকজয়ী ভারতীয় বক্সার। হরিয়ানার ভিওয়ানি জেলার কালওয়াসের অধিবাসী। জাট পরিবারের সন্তান। ছেলেবেলা কেটেছে গ্রামে। সেখানেই স্কুলশিক্ষা। তারপর ভিওয়ানির স্থানীয় কলেজ থেকে স্নাতক ডিগ্রি অর্জন। ভিওয়ানি বক্সিং ক্লাবে বক্সিং অনুশীলন করতেন। সেখানে কোচ জগদীশ সিং তাঁর প্রতিভা আবিষ্কার করেন ও তাঁকে পেশাদার বক্সিং জগতে আসতে অনুপ্রাণিত করেন।


title: বিজেন্দর সিং

text: বিজেন্দর সাব-জুনিয়র ন্যাশনাল প্রতিযোগিতাগুলিতে অংশ নিয়ে পরপর দুই বছর রৌপ্য পদক পান। জাতীয় স্তরে বিভিন্ন প্রতিযোগিতায় পদক জয়ের সুবাদে কয়েকটি আন্তর্জাতিক স্তরের প্রতিযোগিতার জন্যও বিজেন্দরকে বেছে নিয়ে প্রশিক্ষণ দেওয়া হয়। ২০০৪ এথেন্স সামার অলিম্পিকস ও ২০০৬ কমনওয়েলথ গেমসে অংশ নেন। দোহায় আয়োজিত ২০০৬ এশিয়ান গেমসের সেমিফাইনালে কাজাকস্থানের বাখতিয়ার আর্তায়েভের কাছে পরাজিত হয় ব্রোঞ্জ পদক পান। ২০০৮ বেজিং সামার অলিম্পিকসের কোয়ার্টার ফাইনালে ইকুয়াডোরের কার্লোস গনগোরাকে ৯-৪ ব্যবধানে পরাস্ত করে ব্রোঞ্জ পদক জয় করেন। তিনিই প্রথম অলিম্পিক পদকজয়ী ভারতীয় বক্সার।


title: বিজেন্দর সিং

text: এই ঐতিহাসিক জয়ের পর বিজেন্দর অনেকগুলি পুরস্কার পান। পান ভারতের সর্বোচ্চ ক্রীড়াসম্মান রাজীব গান্ধী খেলরত্ন পুরস্কারও। ২০০৯ সালে ওয়ার্ল্ড অ্যামেচার বক্সিং চ্যাম্পিয়নশিপে অংশ নিয়ে তিনি ব্রোঞ্জ পদক জয় করেন। একই বছরে ইন্টারন্যাশনাল বক্সিং অ্যাসোসিয়েশন (আইবিএ) বার্ষিক মিডলওয়েট ক্যাটাগরিতে ২৮০০ পয়েন্ট নিয়ে শীর্ষস্থান দখল করেন বিজেন্দর। ভারতে বক্সিংকে পাদপ্রদীপের আলোয় ফিরিয়ে আনার মূল কাণ্ডারী মনে করা হয় তাঁকেই।


title: বিজেন্দর সিং

text: ১৯৮৫ সালের ২৯ অক্টোবর হরিয়ানার ভিওয়ানি থেকে ৫ কিলোমিটার দূরে কালওয়াস গ্রামে বিজেন্দর জন্মগ্রহণ করেন। তাঁর বাবা মহীপাল সিং বেনিওয়াল হরিয়ানা রোডওয়েজের বাস ড্রাইভার। মা গৃহবধূ। বিজেন্দর ও তাঁর দাদা মনোজের পড়াশোনার খরচ জোগানোর জন্য তাঁদের বাবাকে ওভারটাইমে বাস চালাতে হত। বিজেন্দরের প্রাথমিক শিক্ষা কালওয়াসের প্রাথমিক বিদ্যালয়ে এবং ভিওয়ানির মাধ্যমিক বিদ্যালয়ে। এরপর ভাইশ কলেজ থেকে স্নাতক ডিগ্রি লাভ করেন। ১৯৯০ সালে বক্সার রাজকুমার সাঙ্গোয়ান অর্জুন পুরস্কার লাভ করেন। এরপর ভারতে বক্সিং শেখার প্রবণতা বেড়ে যায়। খেলাধূলা ভারতের একটি চাকুরিক্ষেত্রও হয়ে ওঠে। তাঁদের গরিব পরিবারের একটু স্বচ্ছলতা আনার জন্য বিজেন্দর ও তাঁর দাদা মনোজ বক্সিং শেখার সিদ্ধান্ত নেন। আসলে প্রাক্তন বক্সার মনোজকে দেখে বিজেন্দরের মনে বক্সিং শেখার ইচ্ছে জেগেছিল। ১৯৯৮ সালে ভারতীয় সেনাবাহিনীর বক্সারদের কোটায় মনোজ চাকরি পান। তারপরই তিনি সিদ্ধান্ত নেন বিজেন্দরের বক্সিং শেখার খরচ জোগাবেন, যাতে তিনি বক্সিং চালিয়ে যেতে পারেন। বক্সিং-এ বিজেন্দরের প্রতিভা ও ইচ্ছে দুইই আছে দেখে তাঁর বাবা-মাও তাঁকে লেখাপড়া নিয়ে বেশি চাপ দেননি। ধীরে ধীরে বক্সিং বিজেন্দরের আগ্রহের বিষয় থেকে পেশা হয়ে দাঁড়ায়।


title: বিজেন্দর সিং

text: বিজেন্দর ভিওয়ানি বক্সিং ক্লাবে অনুশীলন করতেন। সেখানে প্রাক্তন জাতীয়-স্তরের বক্সার ও কোচ জগদীশ সিং তাঁর প্রতিভা আবিষ্কার করেন। কোচের ফি মেটানোর জন্য বিজেন্দরকে পার্ট-টাইম মডেলিং-ও করতে হত। বিজেন্দর প্রথম উল্লেখযোগ্য জয়টি এসেছিল রাজ্যস্তরে। ১৯৯৭ সালে তিনি প্রথম সাব-জুনিয়র ন্যাশনালে রৌপ্য পদক জেতেন। এরপর ২০০০ সালের ন্যাশনালে প্রথম স্বর্ণপদক জয় করেন। ২০০৩ সালে তিনি সারা ভারত যুব বক্সিং চ্যাম্পিয়ন হন। সেই সময় এক বিখ্যাত বক্সারকে হারিয়ে এক সাক্ষাৎকারে তিনি বলেছিলেন, বক্সার হিসেবে এবার তাঁর আত্মবিশ্বাস এসে গিয়েছে। তবে বক্সিং-এ তাঁর টার্নিং পয়েন্ট ছিল ২০০৩ অ্যাফ্রো-এশিয়ান গেমস। জুনিয়র বক্সার হওয়া সত্ত্বেও, বিজেন্দর সিলেকশন ট্রায়ালে অংশ নেন এবং তাঁকে বেছেও নেওয়া হয়। এই প্রতিযোগিতায় রৌপ্যপদক জেতার জন্য তিনি জোরদার লড়াই করেছিলেন।


title: বিজেন্দর সিং

text: তাঁর বক্সিং স্টাইল হল হুক ও আপারকাট। মিডিয়ার মতে, এই স্টাইল "রকি" চলচ্চিত্র সিরিজের সিলভেস্টার স্ট্যালোন অভিনীত রকি বালবোয়ার স্টাইলের অনুরূপ। বিজেন্দর মাইক টাইসন ও মুহাম্মদ আলি ও বক্সিং প্রোমোটার ডন কিং-এর পাশাপাশি তাঁকেও নিজের অনুপ্রেরণা বলে উল্লেখ করেছেন।


title: বিজেন্দর সিং

text: বিজেন্দর ২০০৪ এথেন্স গ্রীষ্মকালীন অলিম্পিকের ওয়েল্টারওয়েট বক্সিং বিভাগে অংশ নেন। কিন্তু ২০-২৫ ব্যবধানে তুরস্কের মুস্তাফা কারাগোল্লুর কাছে হেরে যান। ২০০৬ কমনওয়েলথ গেমসে তিনি ইংল্যান্ডের নেইল পারকিনসকে সেমিফাইনালে পরাজিত করেন। কিন্তু ফাইনালে দক্ষিণ আফ্রিকার বোনগানি মেলাসের কাছে হেরে যান। এরপর বিজেন্দর দোহায় আয়োজিত ২০০৬ এশিয়ান গেমসের মিডলওয়েট (৭৫ কিগ্রা) বিভাগে অংশ নেন। সেখানকার সেমিফাইনালে তিনি কাজাকস্থানের বাখতিয়ার আর্তায়েভের কাছে ২৪-২৯ ব্যবধানে পরাজিত হয়ে ব্রোঞ্জ পদক জেতেন। এরপর তিনি ২০০৮ বেজিং অলিম্পিকে যোগ দেন। প্রথম দিকে পিঠের চোটের জন্য এই প্রতিযোগিতায় বিজেন্দরের যোগ দেওয়া নিশ্চিত ছিল না। কিন্তু দ্রুত আরোগ্য লাভ করে তিনি প্রতিযোগিতার জন্য নির্বাচিত হন।


title: বিজেন্দর সিং

text:
২০০৮ বেজিং অলিম্পিকের প্রস্তুতি হিসেবে বিজেন্দর জার্মান বক্সারদের কাছে প্রশিক্ষণ নিতে শুরু করেন। ২০০৮ সালের গোড়ার দিকে দেশে একটি প্রতিযোগিতা আয়োজিত হয়েছিল। এই প্রতিযোগিতায় ইউরোপের প্রথম সারির বক্সাররা অংশ নিয়েছিলেন। বিজেন্দর এর একটি ইভেন্টে এক জার্মান বক্সারকে হারিয়ে সোনা জেতেন। অলিম্পিকের ড্রেস রিহার্সাল প্রেসিডেন্ট'স কাপ বক্সিং টুর্নামেন্টে বিজেন্দর আর্তায়েভকে কোয়ার্টারফাইনালে পরাজিত করেন।
বেজিং অলিম্পিকে যোগদানের প্রস্তুতি সম্পর্কে তিনি বলেছিলেন:


title: বিজেন্দর সিং

text: "আগের বার ভাল ফল করতে পারিনি কারণ আমার বয়স কম ছিল আর অভিজ্ঞতাও বেশি ছিল না। এবার আমি সিনিয়ার লেভেলে উঠেছি আর অলিম্পিকের জন্য নির্বাচিত হয়েছি। এখন অনেক অভিজ্ঞতাও হয়েছে। এশিয়ান গেমস ও কমনওয়েলথ গেমসের মতো প্রতিযোগিতায় পদক জিতেছি। সম্প্রতি [এআইবিএ প্রেসিডেন্ট'স কাপে] ২০০৪ অলিম্পিক স্বর্ণপদকজয়ী [বাখতিয়ার] আর্তায়েভকে হারিয়েছি। তাই আন্তর্জাতিক স্তরেও আমি ভাল ফল করেছি। তাই অবশ্যই বেজিং-এ সকলে আমার থেকে ভাল ফল আশা করতে পারেন।"


title: বিজেন্দর সিং

text:
"নিয়মিত আন্তর্জাতিক স্তরের প্রতিযোগিতায় অংশ নিয়ে এখন আমার অনেক অভিজ্ঞতা হয়েছে। এখন আমি এই কথাই বলতে চাই যে, ভারতীয় বক্সাররা আর দুর্বল নয়। সবাই আন্তর্জাতিক স্তরে ভাল খেলছে। আমাদের বক্সিং গ্রাফ উপরের দিকে উঠছে। অবশিষ্ট বিশ্বের বক্সাররা এখন ভারতীয় বক্সারদের সম্মুখীন হতে ভয় পান।"
জার্মানিতে জয়লাভের পর, পাতিয়ালায় বিজেন্দরের অলিম্পিক প্রশিক্ষণ চলতে থাকে। এখানে অলিম্পিকে অংশগ্রহণকারী ভারতীয় বক্সারদের প্রশিক্ষণের একটি ক্যাম্প খোলা হয়েছিল। বিজেন্দরের সঙ্গে ছিলেন দীনেশ কুমার, অখিল কুমার, জিতেন্দর কুমার ও অন্তরীশ লাকরা। ইন্ডিয়ান অ্যামেচার বক্সিং ফেডারেশন (আইএবিএফ) একজন ভিডিওগ্রাফার পাঠান পাঁচ ভারতীয় বক্সারদে সম্ভাব্য প্রতিযোগীদের বক্সিং-এর অনুপুঙ্খ ভিডিও তুলে আনার জন্য। পাতিয়ালার ন্যাশনাল ইনস্টিটিউট অফ স্পোর্টসের ভিডিওগ্রাফার শম্ভুর তোলা এই ভিডিও ফুটেজগুলি দেখেন কোচেদের একটি দল। তাঁরা বিভিন্ন দেশের বক্সারদের বক্সিং কৌশলটি বুঝে নেন, যাতে সেই মতো বিজেন্দর ও অন্যান্যদের তাঁদের বিরুদ্ধে প্রশিক্ষিত করে তোলা যায়।


title: বিজেন্দর সিং

text: ২০০৮ গ্রীষ্মকালীন অলিম্পিকের ৩২ রাউন্ডে বিজেন্দর গাম্বিয়ার ব্যাডৌ জ্যাককে ১৩-২ ব্যবধানে পরাজিত করেন। ১৬ রাউন্ডে থাইল্যান্ডের আংখান চোম্ফুফুয়াংকে ১৩-৩ ব্যবধানে পরাজিত করে মিডলওয়েট বক্সিং কোয়ার্টারফাইনালে পৌঁছে যান। ২০০৮ সালের ২০ অগস্ট কোয়ার্টার ফাইনালে ইকুয়াডোরের সাউথপ বক্সার কার্লোস গনগোরাকে ৯-৪ ব্যবধানে পরাজিত করে একটি পদক জেতেন। এটিই অলিম্পিক বক্সিং-এ ভারতের প্রথম পদক। এরপর ২২ অগস্ট সেমিফাইনালে কিউবার এমিলিও কোরিয়ার কাছে ৫-৮ ব্যবধানে পরাজিত হয়ে ব্রোঞ্জ পদক পান বিজেন্দর। বিজেন্দর এবং পুরুষদের কুস্তি বিভাগে ব্রোঞ্জ পদকজয়ী ভারতীয় কুস্তিগির সুশীল কুমার জয়ের পর দেশে ফিরে বিপুল সংবর্ধনা পান।


title: বিজেন্দর সিং

text: ২০০৯ সালের জুলাই মাসে বিজেন্দর, সুশীল ও বক্সার মেরি কমের নাম ভারতের সর্বোচ্চ ক্রীড়া পুরস্কার রাজীব গান্ধী খেলরত্নের জন্য মনোনীত হয়। এই প্রথম একসঙ্গে তিন জন খেলোয়াড়ের নাম এই পুরস্কারের জন্য মনোনীত হয়েছিল। পুরস্কার নির্বাচন কর্তৃপক্ষ তিনজনের ২০০৮-০৯ সালের পারফরম্যান্স দেখে তিন জনকেই পুরস্কার দেওয়ার সিদ্ধান্ত নেয়। কম ও বিজেন্দর প্রথম বক্সার হিসেবে এই পুরস্কার পান। পুরস্কারের অর্থমূল্য ছিল ৭.৫ লক্ষ টাকা ও একটি মানপত্র। ক্রীড়া ও স্বরাষ্ট্র মন্ত্রকের পক্ষ থেকে সুশীল ও বিজেন্দরের নাম পদ্মশ্রী সম্মানের জন্য বিবেচিত হয়। তবে ২০০৯ সালের পদ্ম সম্মান কমিটি তাঁদের এই সম্মান দিতে অস্বীকার করে। এর ফলে দেশ জুড়ে প্রতিবাদের ঝড় ওঠে। এমন অভিযোগও করা হয় যে, কমিটি কেবলমাত্র নির্দিষ্ট কয়েকটি খেলাকে সমর্থন জোগাচ্ছে। বিজেন্দর পরে হরিয়ানা পুলিশ বিভাগে ১৪,০০০ টাকা বেতনের একটি চাকরি নেন।


title: বিজেন্দর সিং

text: বিজেন্দর ২০০৯ ওয়ার্ল্ড অ্যামেচার বক্সিং চ্যাম্পিয়নশিপে অংশ নেন। মিডলওয়েট বিভাগের সেমিফাইনালে উজবেকিস্তানের আব্বোস আতোয়েভের কাছে ৭-৩ ব্যবধানে হেরে ব্রোঞ্জ পদক পান।


title: বিজেন্দর সিং

text: ২০০৯ সালের সেপ্টেম্বরে ইন্টারন্যাশনাল বক্সিং অ্যাসোসিয়েশন (এআইবিএ) বিজেন্দরকে বার্ষিক মিডলওয়েট (৭৫ কিগ্রা) বিভাগীয় তালিকার শীর্ষ-স্থানাধিকারী বক্সার ঘোষণা করেন। তিনি ২৮০০ পয়েন্ট পেয়ে তালিকার শীর্ষে ছিলেন।


title: বিজেন্দর সিং

text: ২০১০ সালের জানুয়ারি মাসে, বিজেন্দর ভারতীয় ক্রীড়ায় অসামান্য অবদানের জন্য পদ্মশ্রী সম্মান পান। পরে তিনি চীনে আমন্ত্রণমূলক চ্যাম্পিয়নস অফ চ্যাম্পিয়নস প্রতিযোগিতায় অংশ নেন। এই প্রতিযোগিতার ৭৫ কিগ্রা মিডলওয়েট ফাইনালে জ্যাং জিন টিং-এর কাছে ০-৬ ব্যবধানে পরাজিত হয়ে রৌপ্যপদক জেতেন। ২০১০ সালের ১৮ মার্চ নতুন দিল্লির কমনওয়েলথ বক্সিং চ্যাম্পিয়নশিপে আরও পাঁচজন ভারতীয় বক্সারের সঙ্গে তিনিও সোনা জেতেন। বিজেন্দর ইংল্যান্ডের ফ্র্যাঙ্ক বুগলিওনিকে ১৩-৩ ব্যবধানে পরাজিত করেছিলেন।


title: বিজেন্দর সিং

text: ২০১০ কমনওয়েলথ গেমসের সেমিফাইনালে তিনি ইংল্যান্ডের অ্যান্টনি ওগোগোর নিকট পরাজিত হয়ে রৌপ্যপদক জেতেন।


title: বিজেন্দর সিং

text: ২০১১ সালের ১৭ মে বিজেন্দর দিল্লির এমবিএ ডিগ্রিধারী সফটওয়্যার ইঞ্জিনিয়ার অর্চনা সিংকে বিবাহ করেন। বিবাহ অনুষ্ঠান দিল্লিতে সাধারণভাবে আয়োজিত হয় এবং রিশেপশন আয়োজিত হয় বিজেন্দরের ভিওয়ানির বাড়িতে।


title: বিজেন্দর সিং

text: অলিম্পিকে জয়লাভের পর ভারতের মূলধারার মিডিয়ায় বিজেন্দরের উত্থান ঘটে। তিনি ভারতের সাম্প্রতিকতম পিন-আপ বয়ে পরিণত হন। বক্সিং ছাড়া বিজেন্দর র‌্যাম্প শো-তেও অংশ নিতে থাকেন। যদিও তিনি বলেছেন, মডেলিং-এর মাধ্যমে তিনি "খেলাকেই [বক্সিং] পাদপ্রদীপের আলোয় আনতে এবং এটাকে যতটা সম্ভব জনপ্রিয় করে একটা উঁচু স্থানে তুলে দিতে চাইছেন।" তিনি নিয়মিত অভিযোগ করে থাকেন, ভারতীয় মিডিয়া ক্রিকেটকেই দেশের একমাত্র খেলা হিসেবে দেখাতে চায়। "দ্য টেলিগ্রাফ"-কে দেওয়া এক সাক্ষাৎকারে তিনি বলেছিলেন: